মানসিক টেনচন, আয়ুৰ্বেদ আৰু আমিবোৰ — বিকাশপেডিয়া\nমূল পৃষ্ঠা / স্বাস্থ্য / মানসিক স্বাস্থ্য / মানসিক টেনচন, আয়ুৰ্বেদ আৰু আমিবোৰ\nসকলোবোৰ ভৌতিক সা সুবিধা, বিজ্ঞান - প্ৰযুক্তিবিদ্যাৰ ইমান অগ্ৰগতি, ইমান শিক্ষাগত অৰ্হতা, অৰ্থনৈতিক ভাবে টনকীয়াল হোৱাৰ পিছতো আৰু আটাইতকৈ গুৰুত্বপূৰ্ণ ইমান বিলাক চিকিৎসক তথা চিকিৎসালয় থকাৰ পিছতো আজিৰ মানুহৰ শাৰীৰিক তথা মানসিক স্বাস্থ্যৰ মান বা স্তৰ দিনক দিনে নিম্নগামী হৈ গৈ থকাৰ কাৰণ কি? এইটো সঁচা কথা যে আমাৰ পূৰ্ব পুৰুষ সকলতকৈ গড় হিচাপে আমাৰ আয়ুস বৃদ্ধি পাইছে কিন্তু মন কৰিবলগীয়া কথাটো হ'ল আজিৰ পাঁচ ছয় বছৰীয়া শিশু এটাই যিমান ঔষধ সেৱন কৰে আমাৰ ককা আজোককা সকলে হওঁতো গোটেই জীৱনতো সিমান ঔষধ ব্যৱহাৰ কৰি পোৱা নাছিলে। বিভিন্ন পৰিপূৰক আহাৰ (nutritional supplement) সেৱনৰ পিছতো এই অৱস্থাৰ কিন্তু তাৰতম্য হোৱা নাই। ইয়াৰ বিপৰীতে আমাৰ মানসিক শান্তি পদে পদে বিঘ্নিত হৈছে আৰু মানুহ হৈ পৰিছে মানসিক টেনচন বা চাপেৰে গ্ৰাসিত। গৱেষণাৰ পৰা প্ৰতীত হৈছে যে মানুহৰ স্বাস্থ্যৰ এই অৱনতিৰ মূখ্য কাৰণ হ'ল ঋণাত্মক মানসিক স্ট্ৰেচ (stress) বা চাপ। এই ঋণাত্মক মানসিক চাপ সৃষ্টি হয় আমাৰ পৰিপুষ্টিহীন দুৰ্বল স্নায়ুতন্ত্ৰ (nervous system) ৰ পৰা । পৰিয়াল, সমাজ বা পৰিবেশত হোৱা সামান্য পৰিবৰ্তনৰ লগত আমি নিজকে খাব খুৱাই লবলৈ সামৰ্থ্য নহওঁ আৰু জীৱনৰ দ্ৰুত দৌৰত আমি পিছ পৰি ৰৈ যাওঁ। এই মানসিক চাপে আমাৰ মানসিক সুস্থিৰতা বা ভাৰসাম্যতাত আঘাত হানে আৰু আমাৰ জীৱন হৈ পৰে দুখময়ী, স্বভাৱ হৈ পৰে খিংখিঙিয়া, সৰু সৰু কথাতে খং উঠে, মানসিক অৱসাদ বা depression, উদ্বিগ্নতা (anxiety) আদিয়ে আগুৰি ধৰে, সৰু সৰু কথাতেই ভিতিগ্ৰস্থ হওঁ, হৃদস্পন্দন বা বুকুৰ ধপধপনি বৃদ্ধি পায় (palpitation)। মানসিক চাপৰ ফলত মানুহ এজনৰ যে অকল মানসিক স্বাস্থ্যৰ ওপৰতে প্ৰভাৱ পেলাই তেনে নহয়। ইয়াৰ ফলত মানুহৰ বিভিন্ন শাৰীৰিক ব্যাধি যেনে- বদহজম, উচ্চ ৰক্তচাপ, ডায়েবেটিছ, থাইৰয়ডৰ সমস্যা, মেদবহুলতা, আৰ্থাইটিছ, বন্ধ্যাত্ব ইত্যাদি বেমাৰৰ দ্বাৰাও আক্ৰান্ত হব পাৰে ।মানসিক সুস্থিৰতা হেৰোৱা মানুহ এজনৰ যে অকল নিজৰেই ক্ষতি হয় তেনে নহয় ইয়াৰ দ্বাৰা নিজৰ সংসাৰ বা সমাজৰো ক্ষতি হব পাৰে।\nমানসিক টেনচন বা চাপ কিয় হয়?\nআমাৰ শৰীৰটো হ'ল এটা তন্ত্ৰৰ লগত অন্য এটা তন্ত্ৰৰ পাৰস্পৰিক সম্পৰ্কৰে গঢ়া এটা জটিল প্ৰণালী বা ব্যৱস্থা আৰু এই প্ৰণালীটো নিয়ন্ত্ৰিত হয় মগজুৰ দ্বাৰা। শৰীৰৰ বিভিন্ন অংশত স্নায়ু বা নাৰ্ভবোৰৰ দ্বাৰা দৰকাৰ অনুযায়ী মগজুৱে যোগাযোগ স্থাপন কৰে। মগজুৱে কিন্তু নিজৰ কাৰ্য্য পৰিচালনা কৰাৰ বাবে কোনো ধৰণৰ পোষকতত্ব বা পোষকদ্ৰব্য জমা কৰি নাৰাখে। মগজুৰ কাৰ্য্য সূচাৰুৰূপে সমাধান হবলৈ ইয়াক দৰকাৰ হয় ধাৰাবাহিক আপূৰ্তি বা পোষণৰ, যাক আমি লাভ কৰো আমাৰ আহাৰ আৰু বিহাৰ (জীৱনশৈলী) ৰ পৰা।\nকিন্তু মগজুত হোৱা পোষণৰ অভাৱত মগজুৰ লগতে ইয়াৰ লগত সংযোজিত স্নায়ু বা নাৰ্ভবিলাকৰ কাৰ্য্যকুশলতাত প্ৰভাৱ পৰে আৰু মগজুই সূচাৰুৰূপে কাৰ্য্য সম্পাদন কৰিবলৈ অপাৰগ হয়। দূৰ্ভাগ্যবশতঃ বৰ্তমান আমি প্ৰদূষিত বাতাবৰণৰত বাস কৰো আৰু আমাৰ চাৰিওফালৰ পানীও প্ৰদূষিত তথা আমি ব্যৱহাৰ কৰা খাদ্য বস্তুবোৰ যথেষ্ট পৰিমাণে কৃত্ৰিম সাৰ তথা কীটনাশক ৰাসায়নিক দ্ৰব্য ব্যৱহাৰ কৰি উৎপন্ন কৰা হয়। লগতে আমাৰ দ্ৰুত দৈনন্দিন জীৱনশৈলীৰ প্ৰভাৱত আমাৰ মগজুত অত্যধিক চাপ পৰে। ফলশ্ৰুতিত আমাৰ স্নায়ুতন্ত্ৰই অত্যধিক ক্লান্তি বা ভাগৰ অনুভৱ কৰে আৰু ইয়াৰ প্ৰতিকূল প্ৰভাৱ আমাৰ শৰীৰৰ ওপৰতো পৰে। আমাৰ জীৱনৰ এই দ্ৰুত জীৱনশৈলীক আমি এখন গাড়ী বা স্কুটাৰৰ উদাহৰণেৰে বুজাব পাৰো। যেতিয়া আমি এখন গাড়ী বা স্কুটাৰ লাহে লাহে গানৰ কলি গুণগুণাই চলাওঁ থাকো আমি মানসিক ভাৱে খুব ৰিলাক্স হৈ বা কোনো চাপ নহোৱাকৈ চলাব পাৰো। আনহাতে সেই একেখন গাড়ী যদি আমি খুব দ্ৰুত গতিত চলাও আমি মানসিক ভাবে খুব সজাগ হৈ অতি মনোযোগেৰে সৈতে চলাব লগা হয়। যিয়ে আমাৰ মগজুত অলাগতীয়াল চাপৰ সৃষ্টি কৰে। আমি আমাৰ পূৰ্ব পুৰুষ সকলৰ কথালৈ মন কৰিলেই কথাটো স্পষ্ট হব।আগতে আমাৰ পূৰ্ব পুৰুষ সকলে গৰু গাড়ী বা ৰিক্সাত ঘূৰিছিল আৰু আজিকালি আমি গাড়ী নহোৱাকৈ ক'তো যোৱাৰ কথা কল্পনাই কৰিব নোৱাৰো। আগতে আমাৰ ককা, আজোককা সকলে ৬০ - ৭০ বছৰ বয়সত নিজৰ এটা ঘৰ বনাব পাৰিছিল। আজিকালি মানুহৰ ৩০ বছৰ বয়সতে নিজৰ ঘৰ বনাই লয়। সেই ঘৰত আচবাব পত্ৰবোৰ যোগাৰ কৰিবলৈ আগতে বহুত মাহৰ দৰকাৰ হৈছিল আৰু আজিকালি এসপ্তাহ দুই সপ্তাহতে সকলো যোগাৰ হৈ যায়। আগৰ দিনত এজন মানুহে গোটেই জীৱনত যিমান ফুৰিছিল আজিকালি আমি এমাহতে সিমান ফুৰো। গতিকে সময় যিমানেই অতিবাহিত হৈ গৈ আছে আমাৰ জীৱনো সিমানেই দ্ৰুত হৈ গৈ আছে আৰু জীৱনৰ এই দ্ৰুত গতিৰ প্ৰত্যক্ষ প্ৰভাৱ পৰিছে আমাৰ মগজুৰ ওপৰত। মগজুৱে অত্যধিক চাপ লব লগীয়া হৈছে। কিন্তু সেই অনুপাতে আমি কিন্তু মগজুক পৰিপুষ্টি বা পোষণ কৰিব পৰা নাই। ইয়াৰ ফল স্বৰূপে আমাক আগুৰি ধৰিছে বিভিন্ন ধৰণৰ জীৱনশৈলী গত বেমাৰ আজাৰে যেনে- মানসিক অৱসাদ বা ডিপ্ৰেচন, মানসিক উদ্বিগ্নতা বা anxiety, নিদ্ৰাহীনতা, খিংখিঙিয়া স্বভাব, বাৰে বাৰে মেজাজ সলনি হোৱা, দ্ৰুত হৃদস্পন্দন বা palpitation ইত্যাদি। কিন্তু অকল যে ই মানসিক সুস্থিৰতাক আঘাত হানিছে তেনে নহয় ইয়াৰ ফলত বহুতো শাৰীৰিক ব্যাধিয়েও আমাক জুৰুলা কৰিব ধৰিছে। তাৰে ভিতৰত উচ্চ ৰক্তচাপ, ডায়েবেটিছ, থাইৰয়ডৰ সমস্যা, হৃদৰোগ, ষ্ট্ৰোক, আৰ্থাইটিছ, বন্ধ্যাত্ব, কিছুমান কৰ্কট ৰোগ, শৰীৰৰ ৰোগ প্ৰতিৰোধ ক্ষমতা কমি গৈ বিভিন্ন ভাইৰাছ জনিত ৰোগ, multiple sclerosis, এলাৰ্জী, atopic dermatitis, পাচনতন্ত্ৰ সম্বন্ধীয় সমস্যা যেনে- GERD, পাকস্থলী বা ডুৱডেনামৰ আলচাৰ, Irritable bowel syndrome, ulcerative colitis, স্নায়ুতন্ত্ৰৰ কাৰ্য্যক্ষমতা হ্ৰাস পোৱাৰ বাবে বিভিন্ন স্নায়বিক ৰোগ যেনে- পাৰ্কিনচন ডিজিচ ইত্যাদি প্ৰধান।\nআগতেই উল্লেখ কৰা হৈছে যে আয়ুৰ্বেদত আমাৰ শাৰীৰিক আৰু মানসিক ব্যাধি উৎপন্ন হোৱাৰ বাবে মূখ্যতঃ দুটা কাৰকক জগৰীয়া কৰা হৈছে। সেইয়া হ'ল আমি খোৱা আহাৰ আৰু আমাৰ বিহাৰ বা জীৱনশৈলী। বৰ্তমান আমাৰ আহাৰ বিহাৰ থিক নহোৱা বাবে আমাৰ মগজুৰ কাৰ্য্যক্ষমতা হ্ৰাস পাই গৈ আছে। মগজুৰ মূখ্য কাম হ'ল বুদ্ধি উৎপন্ন কৰা। যদি মগজু দুৰ্বল হয় বা অসম্যক হয় ইয়াৰ পৰা উৎপন্ন বুদ্ধিও অসম্যক বা দুৰ্বল হয়। যদিহে আমাৰ মগজু অৰ্থাৎ মূখ্য যন্ত্ৰটোৱেই থিক নাথাকে ইয়াৰ পৰা উৎপাদিত বস্তু অৰ্থাৎ বুদ্ধি কেনেকৈ সম্যক বা থিক হব। দুৰ্বল মগজুৰ পৰা যোগাত্মক বুদ্ধি উৎপন্ন হবই নোৱাৰে। আমাৰ শৰীৰত বুদ্ধিৰ কামনো কি? বুদ্ধিয়ে আমাৰ মনটোক নিয়ন্ত্ৰণ কৰে, মনক কোনো কাম কৰিবলৈ নিৰ্দেশ দিয়ে। আয়ুৰ্বেদ মতে মন অচেতন যদিও ই সকলোবিলাক কামেই কৰে। যেনে- আমি সেইটো বস্তুহে খাওঁ যিটো খাব আমি মন কৰো, আমি সেই ঠাইলৈকেহে যাওঁ য'ত আমি যাবলৈ মন কৰো, আমি সেই মানুহৰ লগতহে কথা পাতো যাৰ লগত কথা পাতিবলৈ আমি মন কৰো। গতিকে কবলৈ গ'লে আমি যিমানবিলাক কাম কৰো সকলোবিলাক মনৰ আধাৰত কৰো। আয়ুৰ্বেদৰ মতে এই মনৰো দুটা ভাগ থাকে। এটা হ'ল ধনাত্মক ভাগ যাক আমি সাত্বিক মন বা সত্ব গুণযুক্ত মন বুলি কওঁ আৰু এটা হ'ল ঋণাত্মক ভাগ যাক আমি ৰজ আৰু তম গুণযুক্ত মন বুলি কওঁ। ধনাত্মক গুণযুক্ত সাত্বিক মনৰ অধিকাৰী হ'লে তেনে মানুহ সৎ বুদ্ধি যুক্ত, শান্তিপ্ৰিয়, নিজৰ সক্ষমতা অনুসৰি জীৱনত যিখিনি পায় তাতেই সন্তুষ্ট থাকে, সৰু সৰু কথাতেই সুখী হয়, ভৌতিক বস্তুৰ প্ৰতি তেনে লোকৰ অভিলাষা নাথাকে, তেনে মানুহ কল্যাণকামী হয় অৰ্থাৎ নিজৰ লগতে অইনৰো সদায় ভাল চিন্তা কৰে। এনেকুৱা গুণযুক্ত লোকৰ মানসিক চাপ থকাৰ সম্ভাৱনাই নাই। আনহাতে ৰজ আৰু তম গুণযুক্ত লোক সদায় ঋণাত্মক চিন্তাধাৰা যুক্ত হয়। তেনে মানুহ কাম, ক্ৰোধ, লোভ, মোহ, ইৰ্ষা, দ্বেষ, ভয় ইত্যাদি গুণেৰে গ্ৰাসিত হৈ থাকে। সেয়েহে তেনে মানুহৰ কেতিয়াও মানসিক সুস্থিৰতা নাথাকে। আধুনিক বিজ্ঞান, প্ৰযুক্তি বিদ্যাৰ সকলো সা সুবিধা পোৱাৰ পিছতো আজিৰ মানুহ মানসিক চাপেৰে ভাৰাক্ৰান্ত হোৱাৰ মূখ্য কাৰণেই হ'ল মানুহৰ শৰীৰত হোৱা এই ৰজ আৰু তম গুণৰ আধিক্যতা। সেয়েহে তেনে মানুহৰ ডাঙৰ ডাঙৰ অট্টালিকা, দামী দামী গাড়ী, সফল ব্যৱসায় ইত্যাদি থকাৰ পিছতো মানসিক চাপৰ পৰা মুক্ত হব নোৱাৰে। এইটোৱেই হ'ল কাৰণ আজিকালি মানুহ সম্পদশালী, বিজ্ঞান প্ৰযুক্তিবিদ্যাৰ সা সুবিধা, উচ্চ শিক্ষাগত অৰ্হতা, ঐশ্বৰ্য্য বিভূতি, ডাঙৰ ডাঙৰ চিকিৎসালয়, বহু সংখ্যক চিকিৎসক থকাৰ পিছতো মানসিক ভাৱে অসুস্থ। আনহাতে আমাৰ ককা, আজোককাৰ দিনত এই সকলোবিলাক নথকাৰ পিছতো মানসিক ভাবে সুস্থ আছিল। আজিৰ মানুহে যদি নিজৰ মানসিক চাপ পৰিহাৰ কৰিব পাৰে তেনেহ'লে নিশ্চিত ভাবে আমি আমাৰ পূৰ্ব পুৰুষ সকলতকৈ মানসিক ভাবে সুখী হব পাৰিম আৰু লগতে সমাজত উচ্চ ৰক্তচাপ, ডায়েবেটিছ, থাইৰয়ডৰ সমস্যা, বন্ধ্যাত্ব ইত্যাদি সমস্যা বহু পৰিমাণে কমি যাব।\nমানসিক চাপ বা টেনচনৰ আয়ুৰ্বেদিক চিকিৎসা -\nযিহেতু মানসিক চাপৰ মূখ্য কাৰণ অস্বা‌স্থ্যকৰ আহাৰ বিহাৰ গতিকে আমাৰ যদি আহাৰ বিহাৰ থিক হয় তেন্তে আমি মানসিক চাপমুক্ত হব পাৰো। আমি যদি সথিক আহাৰ, সথিক পৰিমাণত, সথিক সময়ত, সথিক নিয়ম অনুযায়ী সেৱন কৰো তেন্তে মানসিক চাপ বুলিয়েই নহয় যিকোনো বেমাৰৰ পৰাই নিজকে আতৰাই ৰাখিব পাৰো। লগতে আয়ুৰ্বেদত কিছুমান ঔষধীৰ কথা উল্লেখ আছে যাক আমি মেধ্য ৰসায়ন নামেৰে জানো যিবিলাকে মগজুৰ কাৰ্য্যক্ষমতা বৃদ্ধিত সহায় কৰে। এনে ঔষধীৰ ভিতৰত ব্ৰাহ্মী, অশ্বগন্ধা, জতামাংসী, শংখপুষ্পী, বচা ইত্যাদি প্ৰধান। এই ঔষধী সমূহে মগজুৰ স্নায়ুকোষ সমূহক উৰ্বৰা শক্তি প্ৰদান কৰে। কথাখিনি আমি এটা উদাহৰণেৰে বুজাব পাৰো। ধৰা হ'ল আমাৰ মগজুটো এটা কম্পিউটাৰ। কম্পিউটাৰ এটা দুই ধৰণৰ উপাদানেৰে গঠিত হাৰ্ডৱেৰ আৰু ছফ্টৱেৰ। হাৰ্ডৱেৰ হ'ল কম্পিউটাৰটো যিহেৰে গঠিত সেইটো আৰু ছফ্টৱেৰ হ'ল কম্পিউটাৰৰ জ্ঞান খিনি। যদি এটা জটিল ছফ্টৱেৰ আমি এটা পুৰণি কম্পিউটাৰত স্থাপন (install) কৰিবলৈ চেষ্টা কৰো সেইটো install নহব। তেনেদৰে বৰ্তমান আমাৰ দ্ৰুত জীৱনশৈলীৰ প্ৰভাৱত আমাৰ কম্পিউটাৰৰূপী মস্তিস্কৰ হাৰ্ডৱেৰ দুৰ্বল হৈ পৰিছে। ইয়াৰ ফলত আমি বিভিন্ন মাধ্যমৰ পৰা লাভ কৰা বিভিন্ন জ্ঞান যেনে- আহাৰ সম্পৰ্কীয় জ্ঞান, জীৱনশৈলী সম্পৰ্কীয় জ্ঞান, যোগাসনৰ আমাৰ জীৱনত গুৰুত্ব কিমান, ধ্যানৰ আমাৰ জীৱনত কিমান মহত্ব, relaxation ৰ আমাৰ জীৱনত মহত্ব কিমান, ধনাত্মক চিন্তাৰ আমাৰ জীৱনত গুৰুত্ব কিমান এই সকলোবিলাক জ্ঞান আমাৰ চাৰিওফালে বিদ্যমান হোৱাৰ পিছতো আমি এইবিলাক আমাৰ মস্তিষ্কত install বা আয়ত্ব কৰিবলৈ অপাৰগ হওঁ কাৰণ আমাৰ মস্তিষ্ক দুৰ্বল। এই দুৰ্বল মস্তিষ্কক উৰ্বৰা শক্তি বা পোষণ প্ৰদান কৰিবলৈ আমাক মেধ্য ৰসায়নৰ দৰকাৰ হয়।লগতে সথিক পৰিমাণৰ আৰু সথিক সময়ত নিদ্ৰা, উপযুক্ত যোগাসন, ধ্যান, ধনাত্মক চিন্তাধাৰা এই সকলোবোৰৰো দৰকাৰ আছে। যিদিনাই আমাৰ মস্তিষ্কৰূপী হাৰ্ডৱেৰ শক্তিশালী হব সিদিনাই এই সকলোবোৰ জ্ঞান মগজুই আয়ত্ব কৰিবলৈ সক্ষম হব আৰু মানুহ মানসিক চাপমুক্ত জীৱন অতিবাহিত কৰিবলৈ সক্ষম হব।\nমানসিক চাপ আতৰাবলৈ নিম্নোক্ত যোগাসন সমূহ এজন যোগ পৰামৰ্শদাতাৰ তত্বাৱধানত অভ্যাস কৰিলে সুফল পোৱা যায়। যেনে- উৎথিত ত্ৰিকোণাসন, বিপৰীত কৰণী, উৎথান শিশোসান, উত্তানাসন, গড়ুৰাসন, বালাসন, সেতুবন্ধাসন, জানু শীৰ্ষাসন, শবাসন, সুখাসন, বিতিলাসন, মৰ্জৰিআসন , অৰ্ধ পিঞ্চ ময়ুৰাসন ইত্যাদি। লগতে দৈনিক ধ্যান কৰা উচিত।


দ্য ডায়েৰী অৱ এ য়ং গাৰ্ল - অসমীয়া ৱিকিপিডিয়া\nদ্য ডায়েৰী অৱ এ য়ং গাৰ্ল\nদ্য ডায়েৰী অফ এ ইয়ং গাৰ্ল (ইংৰাজী: The Diary of A Young Girl) হৈছে নেডাৰলেণ্ডৰ নাজী অধিগ্ৰহণৰ সময়ত পৰিয়ালৰ সৈতে দুবছৰ লুকাই থকা অৱস্থাত আনা ফ্ৰাংকৰ দ্বাৰা ওলন্দাজ ভাষাত লিখিত আৰু পৰৱৰ্তী সময়ত কিতাপ আকাৰে প্ৰকাশিত এখন ডায়েৰী। কিতাপখনক আনা ফ্ৰাংকৰ ডায়েৰী বুলিও জনা যায়। ১৯৪৪ চনত আনা ফ্ৰাংকক পৰিয়ালৰ সৈতে আটক কৰা হৈছিল আৰু ১৯৪৫ চনত বাৰ্গেন-বেলচেন কনচেণ্ট্ৰেচন কেম্পত থকা অৱস্থাত টাইফইড ৰোগত আক্ৰান্ত হৈ তেওঁৰ মৃত্যু হৈছিল। দ্বিতীয় বিশ্বযুদ্ধ শেষ হোৱাৰ ঠিক পিছতে মাইপ গিজ নামৰ এজন ব্যক্তিয়ে ডায়েৰীখন উদ্ধাৰ কৰিছিল আৰু তেওঁলোকৰ পৰিয়ালৰ একমাত্ৰ জীৱিত জীৱিত ব্যক্তি আনাৰ দেউতাক অটো ফ্ৰাংকৰ হাতত অৰ্পণ কৰিছিল। বৰ্তমানলৈকে এই ডায়েৰীখন প্ৰায় ৭০ টাতকৈও অধিক ভাষাত প্ৰকাশিত হৈছে।\nহেট এক্টাৰহোইছ (দ্য আন্নেক্স)\nHet Achterhuis (The Annex)\nবি. এম. মোয়াৰ্ট-ডাবোলবে\nনাজীসকলৰ দ্বাৰা নেডাৰলেণ্ড অধিগ্ৰহণ\n২৫ জুন ১৯৪৭\nদ্বিতীয় বিশ্বযুদ্ধত যেতিয়া জাৰ্মান নাজী বাহিনীয়ে নেডাৰলেণ্ডত অভিযান চলাইছিল তেতিয়া পৰিয়ালৰ সৈতে আনা এটা ঘৰত লুকাই আছিল। আনাই এই লুকাই থকা সময়চোৱাত সংঘটিত প্ৰতিটো দিনৰ বৰ্ণনা লিখিবলৈ আৰম্ভ কৰিছিল। ১৯৪২ চনত আনাই তেওঁৰ ত্ৰয়োদশ জন্মদিনত তেওঁৰ দেউতাকৰ পৰা এখন ৰঙীন কাপোৰত মেৰিয়াই থোৱা এখন চহী কৰা বহী (অট'গ্ৰাফ) উপহাৰ হিচাপে পাইছিল। ১৯৪২ চনৰ ১২ জুনৰ পৰা তেওঁ সেই বহীখনত তেওঁৰ দৈনন্দিন জীৱনত ঘটা সাধাৰণ ঘটনা, আনৰ আগত প্ৰকাশ কৰিব নোৱাৰা কথাবোৰ, নেডাৰলেণ্ডৰ ইহুদীসকলৰ জীৱন, প্ৰতিবন্ধকতা আৰু পৰৱৰ্তী সময়ত আনাৰ অনুভূতি, বিশ্বাস আদিৰ বিষয়ে লিখি ৰাখিছিল। আনাই তেওঁৰ এই ডায়েৰীখনক “কিটি” নাম দিছিল।\n১৯৪২ চনৰ জুলাই মাহত ইহুদীসকলৰ ওপৰত নাজী বাহিনীৰ অত্যাচাৰ বৃদ্ধি পাবলৈ ধৰাত আনাৰ পৰিয়ালটোৱে আত্মগোপন কৰিছিল। কিন্তু ১৯৪৪ চনৰ আগষ্ট মাহত তেওঁলোকক নাজীসকলৰ গুপ্তচৰ বাহিনীয়ে আটক কৰিছিল। সেই সময়লৈকে আনাই নিয়মীয়াভাৱে দিনপঞ্জীখন লিখি গৈছিল। ফ্ৰাংকৰ পৰিয়ালটোক আটক কৰি বন্দীশিবিৰলৈ পঠিওৱা হৈছিল আৰু বন্দীশিবিৰতে সম্ভৱতঃ সন্নিপাত জ্বৰত আক্ৰান্ত হৈ ১৯৪৫ চনত আনাৰ মৃত্যু ঘটিছিল। আনাৰ মৃত্যুৰ পিছত মাইপ গিজ নামৰ এজন ব্যক্তিয়ে ডায়েৰীখন উদ্ধাৰ কৰে আৰু তেওঁলোকৰ পৰিয়ালৰ একমাত্ৰ জীৱিত জীৱিত ব্যক্তি আনাৰ দেউতাক অটো ফ্ৰাংকৰ হাতত অৰ্পণ কৰে।\n১৯৪৭ চনত এই দিনপঞ্জীখন ওলন্দাজ ভাষাত “হেট এক্টাৰহোইছ” শিৰোনামেৰে কণ্টেক্ট পাব্লিছিং নামৰ এক প্ৰকাশনে কিতাপৰ ৰূপত প্ৰকাশ কৰে। পিছলৈ ১৯৫২ চনত ডাবলডে এণ্ড কোম্পানীৰ দ্বাৰা “আনা ফ্ৰাংক – দ্য ডায়েৰী অফ এ ইয়ং গাৰ্ল” শিৰোনামেৰে কিতাপখনৰ ইংৰাজী সংস্কৰণ প্ৰকাশ কৰা হয়। তেতিয়াৰে পৰা এতিয়ালৈকে কিতাপখন প্ৰায় ৭০ টাতকৈও অধিক ভাষালৈ অনুবাদ কৰা হৈছে। কিতাপখন বিংশ শতিকাৰ জনপ্ৰিয় গ্ৰন্থৰ তালিকাত স্থান লাভ কৰিছে আৰু কিতাপখনৰ ওপৰত ভিত্তি কৰি বহুতো নাটক আৰু চলচ্চিত্ৰও নিৰ্মাণ কৰা হৈছে।\n↑ 1.0 1.1 1.2 Müller, Melissa (1999) (de ভাষাত). Das Mädchen Anne Frank. Kimber, Rita and Robert (translators). প্ৰকাশক New York: Henry Holt and Company. ISBN 978-0-7475-4523-1. OCLC 42369449. ; Withanote from Miep Gies\n↑ 2.0 2.1 Research by The Anne Frank House in 2015 revealed that Frank may have died in February 1945 rather than in March, as Dutch authorities had long assumed. "New research sheds new light on Anne Frank's last months" Archived 24 April 2020 at the Wayback Machine. AnneFrank.org, 31 March 2015\n↑ 3.0 3.1 van der Rol & Verhoeven 1995, পৃষ্ঠা. 21.\n↑ Verhoeven 2019, পৃষ্ঠা. 320 and Diary entry 14 June 1942 A-version.\n↑ Von Benda-Beckmann, Bas (2020). Na het Achterhuis. Anne Frank en de andere onderduikers in de kampen.. প্ৰকাশক Amsterdam: Querido. পৃষ্ঠা. 217. ISBN 9789021423920.\n↑ Anne Frank: The Diary ofaYoung Girl. Bantam; Reissue edition (June 1, 1993). ISBN 9780553296983. http://www.amazon.com/Anne-Frank-Diary-Young-Girl/dp/0553296981.\n↑ "The diary". Anne Frank House. 2018-09-25. https://www.annefrank.org/en/anne-frank/diary/। আহৰণ কৰা হৈছে: 26 September 2021.\n↑ Goodreads Best (100) Books of the 20th Century #8;\n↑ The Guardian's (top 10) definitive book(s) of the 20th century out of 50 Best Books defining the 20th century;\n↑ National Review's List of the 100 Best Non-Fiction Books of the Century #20;\n↑ The New York Public Library's Books of the Century: War, Holocaust, Totalitarianism. 1996 আই.এচ.বি.এন. 978-0-19-511790-5;\n↑ Waterstone's Top100 Books of the 20th century, while there are several editions of the book. The publishers madeachildren's edition and an adult which is thicker. There are hardcovers and paperbacks. #26\n↑ "Anne Frank Her life, the diary, and the Secret Annex". Anne Frank House. http://www.annefrank.org/en/subsites/timeline/postwar-period-1945--present-day/saved-from-demolition/1960/shelley-winters-wins-the-oscar-for-best-supporting-actress-for-her-role-as-mrs-van-pels-in-the-diary-of-anne-frank-/#!। আহৰণ কৰা হৈছে: 27 April 2014.\n↑ "Anne celebrated its premiere in Hamburg". Anne Frank Foundation. https://www.annefrank.ch/234/items/anne-celebrated-its-premiere-in-hamburg.html। আহৰণ কৰা হৈছে: 26 September 2021.\n"https://as.wikipedia.org/w/index.php?title=দ্য_ডায়েৰী_অৱ_এ_য়ং_গাৰ্ল&oldid=301027"ৰ পৰা অনা হৈছে\nশেষ সম্পাদনা কৰা হৈছে 26 September 2021 তাৰিখে 14:29 বজাত\nএই পৃষ্ঠাখন ২৬ ছেপ্টেম্বৰ, ২০২১ তাৰিখে ১৯:৫৯ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=75690।


Apokyn in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Apokyn ar byavahar, ppali, parshwakriya, upkaar, kriya-pratikriya aaru satarkatabani\nApokyn की जानकारी\nApokyn ৰ লাভ আৰু ব্যৱহাৰসমূহ- Apokyn Benefits & Uses in Assamese- Apokyn ar laabh aaru byavaharsamuh\nApokyn ৰ পালি আৰু সেয়া কেনেদৰে ল'ব- Apokyn Dosage & How to Take in Assamese - Apokyn ar paali aaru xeya kenedore lobo\nApokyn ৰ পাৰ্শ্চক্ৰিয়াসমূহ- Apokyn Side Effects in Assamese- Apokyn ar parshwakriyasamuh\nApokyn সংক্ৰান্ত সতৰ্কতাবাণীসমূহ- Apokyn Related Warnings in Assamese- Apokyn xonkranta xatarkatabanisamuh\nঅইন দৰৱৰ সৈতে Apokynৰ গুৰুতৰ ক্ৰিয়া-প্ৰতিক্ৰিয়া- Severe Interaction of Apokyn with Other Drugs in Assamese- Oinor xoite Apokyn ar gurutor kriya-pratikriya\nApokyn মতভেদসমূহ- Apokyn Contraindications in Assamese- Apokyn nishedhsamuh\nApokyn ৰ বিষয়ে সততে সোধা প্ৰশ্নসমূহ- Frequently asked Questions about Apokyn in Assamese- Apokyn ar bikhoye satate xodha prashnasamuh\nখাদ্য আৰু মদৰ সৈতে Apokyn ক্ৰিয়া-প্ৰতিক্ৰিয়া- Apokyn Interactions with Food and Alcohol in Assamese- khadya aaru modor xoite Apokyn kriya-pratikriya\nApokyn ৰ লাভ আৰু ব্যৱহাৰসমূহ - Apokyn Benefits & Uses in Assamese - Apokyn ar laabh aaru byavaharsamuh\nApokyn তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nApokyn ৰ পালি আৰু সেয়া কেনেদৰে ল'ব - Apokyn Dosage & How to Take in Assamese - Apokyn ar paali aaru xeya kenedore lobo\nApokyn-ৰ উপাদানসমূহ - Apokyn Active Ingredients in Assamese - Apokyn-ar upadaansamuh\nApokyn ৰ পাৰ্শ্চক্ৰিয়াসমূহ - Apokyn Side Effects in Assamese - Apokyn ar parshwakriyasamuh\nগৱেষণাৰ ভিত্তিত, Apokyn ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nApokyn সংক্ৰান্ত সতৰ্কতাবাণীসমূহ - Apokyn Related Warnings in Assamese - Apokyn xonkranta xatarkatabanisamuh\nApokyn-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nApokyn এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Apokyn খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nApokyn-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nApokyn এ স্তন্যপায়ী মহিলাৰ ক্ষেত্ৰত মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ পাৰ্শ্ব-প্ৰতিক্ৰিয়া অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক, আৰু আপোনাৰ চিকিতসকৰ পৰামৰ্শ গ্ৰহণ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nবৃক্কত Apokyn কি প্ৰভাৱ দেখা গৈছে?\nApokynৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Apokyn কি প্ৰভাৱ দেখা গৈছে?\nApokynৰ কলিজা ৰ ওপৰত কোনো পাৰ্শ্ব-প্ৰতিক্ৰিয়া নাই।\nহৃদযন্ত্ৰৰ ক্ষেত্ৰত Apokyn ৰ কি প্ৰভাৱ দেখা গৈছে?\nApokynৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Apokynৰ গুৰুতৰ ক্ৰিয়া-প্ৰতিক্ৰিয়া - Severe Interaction of Apokyn with Other Drugs in Assamese - Oinor xoite Apokyn ar gurutor kriya-pratikriya\nApokyn তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nApokyn মতভেদসমূহ - Apokyn Contraindications in Assamese - Apokyn nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Apokyn লোৱা অনুচিত যাতে -\nApokyn ৰ বিষয়ে সততে সোধা প্ৰশ্নসমূহ - Frequently asked Questions about Apokyn in Assamese - Apokyn ar bikhoye satate xodha prashnasamuh\nএই Apokyn-এ অভ্য়াস বা নিচাৰ সৃষ্টি কৰে নেকি?\nনহয়, আপনি Apokynৰ প্ৰতি আসক্ত নহয়।\nনহয়, Apokyn লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, চিকিত্সা পৰামৰ্শ অনুসাৰেহে Apokyn লওক।\nহয়, বহুক্ষেত্ৰত, Apokyn লোৱাটোৱে মানসিক বিসংগতিৰ ক্ষেত্ৰত সহায় কৰিব পাৰে।\nখাদ্য আৰু মদৰ সৈতে Apokyn ক্ৰিয়া-প্ৰতিক্ৰিয়া - Apokyn Interactions with Food and Alcohol in Assamese - khadya aaru modor xoite Apokyn kriya-pratikriya\nখাদ্য আৰু Apokynৰ ক্ৰিয়া-প্ৰতিক্ৰিয়া\nখাদ্যৰ সৈতে Apokyn লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Apokynৰ মাজৰ প্ৰতিক্ৰিয়া\nApokyn আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nআপুনি বা আপোনাৰ পৰিয়ালৰ কোনোবাই Apokyn লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Apokyn ব্যৱহাৰ কৰিছিল নেকি?\nআপুনি কিমান পৰিমাণে Apokyn সেৱন কৰিছিল?\nআপুনি Apokyn ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Apokyn সেৱন কৰে?


পদ্মবিভূষণ (ইংৰাজী: Padma Vibhushan, হিন্দী: पद्म विभूषण) ভাৰতৰ দ্বিতীয় সৰ্বোচ্চ অসামৰিক সম্মান। পদ্মবিভূষণ প্ৰাপকে ভাৰতৰ ৰাষ্ট্ৰপতিৰ পৰা এটা পদক আৰু এখন মানপত্ৰ প্ৰদান কৰে। পদ্ম বিভূষণ পদ্ম সন্মানসমূহৰ ভিতৰত এই সন্মান শীৰ্ষ স্থানীয়। ১৯৫৪ চনৰ ২ জানুৱাৰীত এই সম্মান প্ৰবৰ্তিত হয়। মৰ্যাদাক্ৰম অনুসৰি, পদ্মবিভূষণ সন্মানৰ স্থান ভাৰতৰত্নৰ পাছত আৰু পদ্মভূষণৰ আগত। চৰকাৰী সেৱা সহ যিকোনো ক্ষেত্ৰত জাতিৰ প্ৰতি বিশেষ আৰু ব্যতিক্ৰমী অবদানেৰ স্বীকৃতিস্বৰূপে এই সম্মান প্ৰদান কৰা হয়। সতেন্দ্ৰ নাথ বসু, নন্দ লাল বসু, জাকিৰ হুচেইন, বলচাহেব গংগাধৰ খেৰ, জিগমে দৰ্জি ৱাঙচুক, ভি. কে. কৃষ্ণ মেনন - এই সকল ব্যক্তিয়ে ১৯৫৪ চনত প্ৰথমবাৰৰ বাবে পদ্মবিভূষণ সন্মান লাভ কৰে।\n"https://as.wikipedia.org/w/index.php?title=পদ্মবিভূষণ&oldid=237689"ৰ পৰা অনা হৈছে


হাতৰ তলুৱা অথবা ওঁঠত তিল আছে নেকি? শৰীৰৰ এইসমূহ ঠাইত তিল থকা মানেই ধনী হোৱাৰ লক্ষণ... moles-on-these-parts-of-the-body-indicates-good-sign-know-in-details-hb– News18 assam\nHome » photogallery » lifestyle »হাতৰ তলুৱা অথবা ওঁঠত তিল আছে নেকি? শৰীৰৰ এইসমূহ ঠাইত তিল থকা মানেই ধনী হোৱাৰ লক্ষণ...\nহাতৰ তলুৱা অথবা ওঁঠত তিল আছে নেকি? শৰীৰৰ এইসমূহ ঠাইত তিল থকা মানেই ধনী হোৱাৰ লক্ষণ...\n| November 13, 2021, 13:29 IST\nআৰ্থিক স্বচ্ছলতা আৰু বিলাসী জীৱন কটাবলৈ মানুহে অক্লান্ত পৰিশ্ৰম কৰে। মানুহৰ ভৱিষ্যত কিমান সুন্দৰ হ’ব, সেয়া নিৰ্ভৰ কৰে তেওঁলোকৰ কৰ্মৰ ওপৰত। তাৰ মাজতো একাংশই বিশ্বাস কৰে ভাগ্যক। বহুতে ক’ব খোজে যে, ভাগ্য আগতীয়াকৈয়ে নিৰ্ধাৰণ কৰা থাকে। ভাগ্য সলনি কৰিবলৈ কঠোৰ পৰিশ্ৰমৰ বিকল্প নাই।\nঠুটৰিৰ ঠিক ওপৰ অংশত তিল থাকিল! এই স্থানত তিল থাকিলে বিশ্বাস কৰা হয় যে, পুৰষ-বা নাৰী ভৱিষ্যতে প্ৰচূৰ ধন-সম্পত্তিৰ অধিকাৰী হৈ উঠে। সেইদৰে এই স্থানত তিল থাকিলে মানুহ কিছু পৰিমাণে জেদি স্বভাৱৰ হয়। সেইদৰে নাকৰ সোঁফালে তিল থাকিলে মানুহ ধনী হোৱাৰ সম্ভাৱনা প্ৰৱল। ৩০ বছৰৰ পিছতে আৰম্ভ হয় সাফল্যৰ যাত্ৰা।\nকোনো ব্যক্তিৰ হাতত তলুৱাত তিল থাকিলেও ধনী হোৱাৰ লক্ষণ। Samudrika Shastraৰ মতে, নাভিৰ আশেপাশে তিল থকাও অত্যন্ত শুভ লক্ষণ। বুকুত তিল থাকিলে নাৰী বা পুৰুষ সহজে ধনী হয়। লগতে অন্যন্ত শান্তিপ্ৰিয় জীৱন-যাপন কৰিব পাৰে।


অসমীয়া কথন/পঠন আৰু কিছু চিন্তন - মামণি দাস - সাহিত্য ডট অৰ্গ\nকেইদিনমানৰ পৰা মূৰত দুলি থকা কথা এটা উনুকিয়াব বিচাৰিছোঁ৷ সচৰাচৰ আপোনালোকে মন কৰেনে নাই নাজানো, কথা পাতোতে, মেছেজ লিখোতে আমি কিছুমান শব্দ এনেকৈ ব্যৱহাৰ কৰি আহিছোঁ৷ “দেখুওৱা“ (show) শব্দটোৰ সমাপিকা ক্ৰিয়া লিখোতে বা কওঁতে “দেখুৱাম/দেখুৱাব/দেখুৱাইছে“ৰ সলনি বহুতে “দেখাম/দেখাব/দেখাইছে“ বুলি ব্যৱহাৰ কৰে৷ যেনে: “আজি তোমাক এটা বস্তু দেখাম” “এইবোৰ কি দেখাইছা?” ইত্যাদি ইত্যাদি৷ কথাটো কথিত বা লিখিতৰ লগত সম্পৰ্কিত নহয়৷ কওঁতে কওঁতে বহুতৰ অভ্যাসত পৰিণত হৈছে বা কথনশৈলীৰ দ্বাৰা এয়া এজনৰ পৰা আনজলৈ সংক্ৰমিত হৈছে৷ ভালেকেইদিন মানুহৰ লগত বাৰ্তালাপত এই কথাটো মই উপলব্ধি কৰিছোঁ৷\nইংৰাজীত Send ৰ অসমীয়া প্ৰতিশব্দ “পঠিওৱা“৷ কেইদিনমান আগতে মোক শুভাকাংক্ষী এজনে কৈছিল, “অমুক আলোচনীৰ লেখা পঠোৱা ঠিকনাটো দিবা নেকি? এটা লেখা পঠাম৷” সেইদিনা মেছেজটো চাই ‘পঠাম’ শব্দটোলৈ কেইচেকেণ্ডমান চালো আৰু উপলব্ধি কৰিলো, অকল এজনেই নহয়, এনেকুৱা শব্দবোৰ আমি প্ৰায়ে কথা পাতোতে, মেছেজ কৰোতে, বাৰ্তালাপ কৰোতে শুনিছোঁ, ব্যৱহাৰ কৰি আহিছোঁ৷\nউপলব্ধিৰ আগত হয়তো ময়ো দুই-এঠাইত এনে শব্দ প্ৰয়োগ কৰিছিলো, কিন্তু সচকিত হোৱাৰ পৰা মন দি আহিছোঁ৷ কথাখিনিৰ ওপৰত মোৰ ধাৰণা এটাহে আছে৷ সুনিৰ্দিষ্ট আৰু স্পষ্ট ব্যাখ্যাৰ বাবে গোটৰ মজিয়ালৈ আগবঢ়ালো৷\nএকেদৰে, আমি বহুতেই “চুলি কাটিলা নেকি? “ বুলি সোধো বা উত্তৰত “অ’ কাটিলো“ বুলি কওঁ৷ কিন্তু নিজেই নিজৰ চুলি আমি সাধাৰণতে কেতিয়াও নাকাটো৷ চেলুন বা পাৰ্লাৰত আনৰ হতুৱাই যে কটাওঁ৷ তেনেক্ষেত্ৰত আমি ক’ব লাগে, “কটালো” বুলিহে, আমি কওঁনে?\n← পত্নী- মূল: জৈনেন্দ্ৰ কুমাৰ – অনুবাদ: মিতালী বৰ্মন\nগোহাঁই চাৰৰ সৈতে মুখামুখি – অভিনিৱেশ শৰ্মা →


কবি নীলিম কুমাৰৰ দুটি কবিতাৰ এটি আলোচনা – চাহিন জাফ্ৰি – ফটাঢোল\nFebruary 1, 2019 প্ৰবন্ধ\t4 Comments\nকবি নীলিম কুমাৰৰ দুটি কবিতাৰ এটি আলোচনা – চাহিন জাফ্ৰি\nকবি নীলিম কুমাৰ অসমীয়া কাব্য জগতৰ এটা চিনাকি নাম। সাধাৰণ এটি বিষয়ক লৈ অথবা বিষয়বস্তুক বিশেষ গুৰুত্ব নিদিয়াকৈও কবি নীলিম কুমাৰে কিছুমান সুন্দৰ কবিতা ৰচনা কৰিছে।তেওঁৰ বিভিন্ন কবিতাত বিষয়বস্তুৰ পৰা ফালৰি কাটি আহিবলৈ বিচৰা দেখা যায়, য’ত বিষয়বস্তু মাত্ৰ এক অজুহাতহে হৈ পৰে। আমাৰ আলোচনাত তেওঁৰ তেনে দুটি ভিন্ন ধৰ্মী কবিতাৰ সম্পৰ্কে সামান্য বিশ্লেষণ কৰিবলৈ প্ৰয়াস কৰা হৈছে।\n‘ধুনীয়া তিৰোতাবোৰ আৰু অন্য কবিতা'(২০০০) কবিতা পুথিৰ অন্তৰ্গত ‘ধুনীয়া তিৰোতাবোৰ’ কবিতাটোও ইয়াৰ ব্যতিক্ৰম নহয়।কবিতাটোৰ শিৰোনামত থকাৰ দৰে ইয়াত কোনো ধুনীয়া তিৰোতাসমূহৰ বিষয়ে বৰ্ণনা কৰা হোৱা নাই। অথবা সেই তিৰোতাবোৰনো কোন বা তেওঁলোকৰ বিষয়ে স্পষ্টকৈ কোনো এটা কথাই জানিবলৈ দিয়া হোৱা নাই।কবিতাটোত মাথো তেওঁলোকে কৰা দুটামান কাৰ্যকলাপহে কোৱা হৈছে আৰু ইয়াৰ দ্বাৰা পাঠকৰ মনত প্ৰশ্ন উদয় কৰিব পৰাটোৱেই কবিতাৰ উদ্দেশ্য হৈ পৰিছে। কবিয়ে এই প্ৰশ্নবোৰৰ উত্তৰ যেন পাঠকৰ বাবেই এৰি দিছে ―\nধুনীয়া তিৰোতাবোৰ চিটীবাছৰ পৰা নামে\nআৰু ফুটপাথেৰে খোজকাঢ়ি যায়\nধুনীয়া তিৰোতাবোৰ আহিলে নগৰত বাজি উঠে এঘাৰবাৰ ঘণ্টা\nনগৰখনে সকলোবোৰ খিৰিকী খুলি থয় ধুনীয়া তিৰোতাবোৰক চাই থাকিবলৈ..\nকবিয়ে কৈছে যে – ধুনীয়া তিৰোতাবোৰ নগৰলৈ আহিলে নগৰখনে তেওঁলোকক চাবলৈ খিড়িকীখন খুলি থয়, কিন্তু এই ধুনীয়া তিৰোতাবোৰনো কোন আৰু তেওঁলোকক চাবলৈ কিয় নগৰখন উদ্বাউল হৈ উঠে সেই কথা তেওঁ স্পষ্ট কৰা নাই। কিন্তু তেওঁ হয়তো বুজাব বিচাৰিছে যে, ধুনীয়া তিৰোতাবোৰে যেন গোটেই নগৰখনকে আকৰ্ষণ কৰি ৰাখিব পাৰে, অথবা তেওঁলোকৰ বাবেই নগৰখন সজাগ হৈ থাকে। তেওঁ আকৌ কৈছে যে- ধুনীয়া তিৰোতাবোৰে হেনো কবিতা নিলিখে। ইয়াৰ জৰিয়তে তেওঁ হয়তো বুজাব বিচাৰিছে, তেওঁলোকে কোনো কথাতেই চিন্তাশীল অথবা আবেগিক হৈ নপৰে। কিন্তু ‘হেমন্ত শেষ’ নামৰ এজন কবিয়ে তেওঁলোকক লৈ মালিতা লিখে। অৰ্থাৎ তেওঁলোকে গুৰুত্বপূৰ্ণ বুলি নভবা কোনো অজান প্ৰেমিকে তেওঁলোকে নজনাকৈ তেওঁলোকৰ বাবে দুখৰ মালিতা ৰচে। ইয়াত ‘হেমন্ত শেষ’ শব্দ দুটাই আন এটা গুৰুত্বপূৰ্ণ অৰ্থ বহন কৰিছে। হেমন্ত ঋতুৰ পাছত ধৰালৈ শীত নামি আহে। শীত মানেই দুখ..! শীত মানেই দুখীয়া..। অৰ্থাৎ কোনোবা দুখীয়া কবিয়ে শব্দৰ চহকী হৈ ধুনীয়া তিৰোতাবোৰৰ বাবে কবিতা লিখিলেও সেয়া তেওঁলোকৰ বাবে গুৰুত্বপূৰ্ণ নহয়।\nধুনীয়া তিৰোতাবোৰে মাথো সপ্তাহত এদিন ছেম্পু কৰি ৰ’দত বহি মূৰ ফণিয়ায়। তেওঁলোকৰ বাবে সকলো কথাই হৈ পৰে সহজ, নিৰ্ত্য-নৈমিত্তিক। ধুনীয়া তিৰোতাবোৰৰ মোনাত উঠি আহিবলৈ শাক-পাচলি বোৰেও ভালপায়। তেওঁলোকে নিজৰ মানুহজনলৈ বনিয়ন কিনে আৰু ফুটপাথৰ দাঁতিত ৰৈ ফুচকা খায়।ধুনীয়া তিৰোতাবোৰক যেন সকলোৱে সমীহ কৰি চলে, আনকি নিৰ্জীৱ শাক-পাচলি বোৰেও। তেওঁলোকে কিন্তু নিজৰ চিন্তাত নিমগ্ন (মানুহজনলৈ বনিয়ন কিনা অথবা ফুচকা খোৱাত)। তেওঁলোকে গধূলিৰ আগতে ঘৰলৈ আহিবলৈ উদগ্ৰীৱ হয় বাবে ভীৰ ঠেলি চিটীবাছত উঠি গুছি যায়। তেতিয়া যেন গোটেই নগৰখনেই মৰহি যায়। তিৰোতাবোৰ দেখাৰ বা চোৱাৰ উৎসাহত সজীৱ হৈ থকা নগৰখন তিৰোতাবোৰ যোৱাৰ লগে লগে নিস্তব্ধ হৈ যায়। কবিয়ে শেষৰ পংক্তি কেইটাত দুটামান প্ৰশ্ন পাঠকৰ বাবে এৰি থৈ গৈছে। তেওঁ কৈছে যে-\nনগৰখনে ধুনীয়া তিৰোতাবোৰৰ পিছে পিছে যাব নোৱাৰে অথচ ইচ্ছা কৰিলেই ধুনীয়া তিৰোতাবোৰে নগৰখনক চিকাৰ কৰিব পাৰে..।\nনগৰখনে ধুনীয়া তিৰোতাবোৰৰ পিছে পিছে যাব খোজে যদিও যাব নোৱাৰে আৰু নগৰখনক ধুনীয়া তিৰোতাবোৰে চিকাৰ কৰিব পাৰেই যদি কিয় চিকাৰ নকৰে- সেই প্ৰশ্নবোৰৰ উত্তৰ পাঠকৰ বাবে কবিয়ে এৰি দিছে। কবিয়ে হয়তো বুজাব বিচাৰিছে যে-নগৰখন এনেয়ো ধুনীয়া তিৰোতাবোৰৰ ওচৰত বন্দী অৰ্থাৎ (চিকাৰ)। তেনে ক্ষেত্ৰত ইচ্ছা কৰিলেই ধুনীয়া তিৰোতাবোৰে নগৰখনক তেওঁলোকৰ পিছে পিছে লৈ যাব পাৰে। কিন্তু তেওঁলোকে তেনে নকৰে। তেওঁলোকে বিচাৰে যেন নগৰখন সদায়েই তেওঁলোকৰ বাবে উৎসাহিত হৈ থাকক, পোহৰ হৈ থাকক-\n..নগৰত বাজি উঠক এঘাৰ-বাৰ ঘণ্টা,\nনগৰখনে খুলি থওক খিৰিকী।\nআকৌ গধূলি হোৱাৰ লগে লগেই তেওঁলোকৰ লগতেই গুছি যাওক সকলোবোৰ। আচলতে কবিতাটোত কবিয়ে ধুনীয়া তিৰোতাবোৰৰ সম্পৰ্কে একো গুৰুত্বপূৰ্ণ কথা কোৱা নাই, বা যি কৈছে সেইবোৰ বিশেষ গুৰুত্বপূৰ্ণ নহয়। কিন্তু বিষয়বস্তুৰ গুৰুত্বহীনতাক স্বীকাৰ কৰিও কবিতাটিয়ে পাঠকৰ মনলৈও কেইটিমান গুৰুত্বপূৰ্ণ প্ৰশ্নৰ অৱতাৰণা কৰিব পাৰিছে।\n‘কাইলৈৰ পৰা আপোনাক ভালপাম'(২০০১) কবিতাপুথিৰ অন্তৰ্গত ‘কাইলৈৰ পৰা আপোনাক ভালপাম আজি যে এৰাব নোৱাৰা ব্যস্ততা’ কবিতাটোত আধুনিক জীৱনৰ ব্যস্ততাৰ কথা কোৱা হৈছে।আধুনিক জীৱনে গৰকা আধুনিক মানুহৰ ব্যস্ততাই হৈছে কবিতাটোৰ অন্তৰ্নিহিত বিষয়। আজিৰ নগৰ-চহৰবাসী মানুহৰ জনজীৱন বহু পৰিমাণে যান্ত্ৰিক। তেওঁলোকৰ ব্যস্ত জীৱনে তেওঁলোকক প্ৰেম-ভালপোৱাৰ বাবেও সময়ৰ নাটনিত পেলাইছে। কবিতাটোত কবিয়ে তেনে এজন মানুহৰে মনৰ কথা ব্যক্ত কৰিছে। তেওঁ যেন ব্যস্ততাৰ বাবে আজি তেওঁক ভালপাব নোৱাৰে, কিন্তু কাইলৈ তেওঁক ভালপাব। কবিতাৰ কথাখিনি কবিয়ে প্ৰেয়সীক কৈ থকা কথা নহয় অথবা প্ৰেমিকালৈ লিখা কোনো পত্ৰও নহয়। আনহাতে কবিৰ সেই নাৰী গৰাকীৰ লগত কোনো সম্পৰ্কও স্থাপন হোৱা নাই।কবিতাটোত যেন এই সকলোবোৰ কথাই গৌণ হৈ পৰিছে। মাথো ব্যস্ত জীৱন অথবা কামতকৈ যেন প্ৰেম অথবা প্ৰেমিকাৰে সাক্ষাৎ কম গুৰুত্বপূৰ্ণ তাকেহে যেন তেওঁ ইঙ্গিতেৰে বুজাইছে। আনহাতে, কবিতাটোত তেওঁ প্ৰেমৰ গভীৰতাকো যেন উপলুঙা কৰিছে। কিয়নো তেওঁ কৈছে যে –\nআজি চকা-মকাকৈ দেখিলোঁ আপোনাৰ চুলিখিনি\nকাইলৈ জুখিম দীঘল হয়নে সিমান\nপ্ৰেমত লাগে যিমান..\nপ্ৰেমৰ অনুভূতিৰ তীব্ৰতা চুলিখিনৰ দৈৰ্ঘ্যই কেতিয়াও নিৰূপণ নকৰে, কিন্তু কবিৰ সেই উক্তিয়ে যেন ইয়াৰ গুৰুত্বহীনতাকে বুজাইছে। আনহাতে আকৌ কবিয়ে প্ৰেয়সীৰ স’তে নগৰৰ আটাইতকৈ জীৰ্ণ ৰিক্সাখনত উঠি ঘূৰি ফুৰিবলৈ প্ৰস্তাৱ দিয়া কথাটোৱেও সেই একেই সুৰকে বুজোৱা হৈছে। তেওঁ আকৌ কৈছে যে – জীৰ্ণতা হেনো প্ৰেমৰ অলংকাৰ-\n.. কাইলৈ নগৰৰ আটাইতকৈ জীৰ্ণ ৰিক্সাখনত উঠি আমি ঘূৰি ফুৰিম দিয়ক\nআপুনিতো জানেই জীৰ্ণতা প্ৰেমৰ অলংকাৰ..\nয’ত কবিয়ে শাৰীৰিক সৌন্দৰ্য(চুলিৰ দৈঘ্য) তথা বাহ্যিক আৱৰণক প্ৰেমৰ জোখ বুলি কৈছে তাতেই আকৌ তেওঁ জীৰ্ণতাক প্ৰেমৰ অলংকাৰ বুলি কোৱা কথাই প্ৰেমৰ নিৰ্লিপ্ততাক সোঁৱৰাই দিছে। প্ৰেমত জীৰ্ণতা থাকে, কবিৰ মতে যি শ্বাশ্বত, চিৰন্তন। অৱশ্যে এই ধাৰণাটো কবি হীৰেন ভট্টাচাৰ্যৰ কবিতাতো দেখা যায়।\nতাৰো ছিগো ছিগো চিলাই..\nনীলিম কুমাৰে কবিতাত প্ৰেমৰ পৰম্পৰাগত ধাৰণাক সচেতনভাৱে প্ৰতিৰোধ কৰিব বিচাৰে। সচৰাচৰ প্ৰেমিকে প্ৰেমিকাৰ পাৰ্ফিউমৰ গোন্ধ ভালপোৱাৰ দৰে কিন্তু কবিয়ে সেয়া ভাল নাপায়, তাৰ সলনি তেওঁৰ ঘামৰ গোন্ধহে তেওঁ বেছি ভালপাব বুলি কৈছে।আনহাতে কবি অনিশ্চিত যে কাইলৈ তেওঁক সেই ঠাইতেই লগ পাবনে নাপায়, অথবা তেওঁ এইটোও নাজানে যে আজি তেওঁৰ মাজত বিচাৰি পোৱাখিনি কাইলৈও বিচাৰি পাবনে নাপায়। অৰ্থাৎ তেওঁৰ মনত এটি শংকাৰ উদয় হৈছে যে কাইলৈ তেওঁ হেৰাই যাব নেকি? এই ক্ষেত্ৰত কবিৰ ধাৰণা প্ৰেমৰ অমৰত্ব আৰু চিৰন্তনৰ ধাৰণাত কল্পিত হোৱা নাই। কিয়নো তেওঁ জানে সময়ৰ অস্থায়ীত্বৰ কথা। নাৰী গৰাকীক বিচাৰিবলৈ তেওঁৰ হাতত কোনো পৰিচয় পত্ৰও নাই, অথচ তেওঁ তেওঁৰ লগত পৰিচিত হোৱাৰ আকাংক্ষাও প্ৰকাশ কৰিছে। আজিৰ ব্যস্ততাৰ বাবে তেওঁ নোৱাৰিলেও কাইলৈ তেওঁ তেওঁক ভালপোৱাৰ ইচ্ছা প্ৰকাশ কৰিছে, যদিও সেয়া হ’বনে নহয় তেওঁ নাজানে।ড° আনন্দ বৰমুদৈৰ মতে- “মহা অনিশ্চয়তাৰ মাজতে ব্যস্ত মানুহজনৰ এবাৰ দেখা পোৱা নাৰী এগৰাকীৰ লগত এটা সাক্ষাৎ কল্পনা কৰি মানুহজনে কৈ যোৱা কথাবোৰেই কবিতাটো।”\n« ভোজন – অৰবিন্দ গোস্বামী\nৰজা আৰু ৰাইজৰ সাধু – উচ্চজিৎ দশগিৰি »\nবৰ ধুনীয়া লাগিল চাহিন।


xukhdukh.com December 10, 2014 goodnews,\n১. আজি শান্তিৰ নোবেল বঁটা প্ৰদান কৰা হব ভাৰতীয় সামাজিক কৰ্মকৰ্তা তথা বচপন বচাও আন্দোলনৰ হোতা কৈলাশ সত্যাৰ্থী আৰু পাকিস্তানত শিশুৰ শিক্ষাৰ অধিকাৰৰ বাবে যুঁজ দিয়া কিশোৰী মালালা ইউচুফজাইক। কালি সাংবাদিকৰ সৈতে মুখামুখি অনু্ষ্ঠানত মালালাক বিশ্বৰ এগৰাকী সাহসী কিশোৰী আখ্যা দি কৈলাশ সত্যাৰ্থীয়ে তেখেতেৰ জীৱনকালতে বিশ্বৰ পৰা শিশু শ্ৰমিকৰ সমস্যা শেষ হব বুলিও আশা প্ৰকাশ কৰে। মালালাই ভৱিষ্যতে ৰাজনীতিত যোগদান কৰাৰ হেঁপাহৰ কথা প্ৰকাশ কৰাৰ লগতে পাকিস্তানৰ প্ৰধানমন্ত্ৰী হোৱাৰ সপোনো ব্যক্ত কৰা বুলি বিবিচিৰ বেৱচাইটে প্ৰকাশ কৰিছে।\n২. ভাৰত বাংলাদেশৰ মাজত সহযোগিতা বৃদ্ধি আৰু ব্যৱসায় বাণিজ্যৰ সহায়ক হোৱাকৈ গুৱাহাটীৰ পৰা আজি শুভাৰম্ভ কৰা হৈছে পৰীক্ষামূলক ভাৱে গুৱাহাটী-ঢাকা বাছসেৱা। ৰাজ্যৰ গড়কাপ্তানি মন্ত্ৰী অজন্তা নেওগে শুভাৰম্ভ কৰিব লগা এই যাত্ৰাত কেন্দ্ৰীয় চৰকাৰৰ ৰাষ্ট্ৰীয় ঘাইপথ, পথ পৰিবহন, বৈদেশিক পৰিক্ৰমা, গৃহ আৰু বিত্ত মন্ত্ৰালয়ৰ ৮গৰাকী বিষয়া, অসম আৰু মেঘালয়ৰ চাৰিগৰাকীকৈ বিষয়াসহ ভাৰত-বাংলাদেশৰ প্ৰায় ৩০গৰাকী বিষয়াই এই যাত্ৰাত অংশ লব। গুৱাহাটীৰ পৰা ডাউকী হৈ ঢাকালৈ ৪৯৬ কিল’মিটাৰ পথ অতিক্ৰম কৰি নতুন পথৰ সন্ধান দিব অসম পৰিবহন নিগমৰ ৩২খন আসনযুক্ত শীততাপ নিয়ন্ত্ৰিত এইখন বাছে।\n৩. উচ্চতম ন্যায়ালৰ নিৰ্দেশ মৰ্মে বজাৰ দৰত গুজৰাট চৰকাৰে খাৰুৱা তেলৰ ৰয়েল্টি লাভ কৰাৰ দৰেই অসমকো ৰয়েল্টি প্ৰদান কৰিবলৈ বুলি কেন্দ্ৰীয় পেট্ৰ’লিয়াম মন্ত্ৰীক সাক্ষাত কৰি আহ্বান জনালে অসমৰ মুখ্যমন্ত্ৰীয়ে। এই বৈষম্যৰ বাবেই ৰাজ্যখনে বিগত সময়চোৱাত প্ৰায় দহ হাজাৰ কোটি টকাৰ ৰাজহৰ পৰা বঞ্চিত হৈ থকাৰ বিষয়টোত কেন্দ্ৰীয় পেট্ৰলিয়াম মন্ত্ৰীজনে সঠিক পদক্ষেপ গ্ৰহণৰ আশ্বাস দিয়া বুলিও সুখবৰ প্ৰকাশিত হৈছে।\n৪. ৰোগী নিৰাপত্তা দিৱস পালন কৰি জি এন আৰ চিয়ে প্ৰকাশ কৰিলে গৱেষণামূলক সমীক্ষাৰ তথ্য। বিগত ২৫ৰ তথ্যৰ পৰা অসমত বছৰি ১৬লাখ লোক হৃদৰোগত আক্ৰান্ত হোৱাৰ উপৰিও ৫৪ হাজাৰৰো অধিক লোক ষ্ট’কৰ বলি হোৱা বুলি প্ৰকাশ কৰি হাস্পতালখনে “সকলোৰে বাবে স্বাস্থ্য, সকলোৰে বাবে হাঁহি” বাণীৰে ৰাইজৰ মাজলৈ অধিক কাষ চাপি সেৱা আগবঢ়াব বুলিও সদৰী কৰে।\n৫. আজি ভাষাৰ ওজা হেমচন্দ্ৰ বৰুৱাৰ জন্মদিৱস। হেমকোষ প্ৰণেতাজনৰ জন্মদিৱসত দেৰগাঁও সাহিত্য সভাই বিশেষ অনুষ্ঠানৰ আয়োজন কৰাৰো সুখবৰ প্ৰকাশ পাইছে। দেৰগাঁও সাহিত্য সভাৰ কাৰ্যালয়ত “হেমচন্দ্ৰ বৰুৱাৰ অসমৰ সমাজ জীৱনলৈ অৱদান” বিষয়ক এখন আলোচনা সভাও অনুষ্ঠিত কৰিবলৈ লোৱা হৈছে।\n৬. শান্তিৰ নোবেল পুৰস্কাৰ বিজেতা কৈলাশ সত্যাৰ্থীৰ আহ্বানে বাস্তৱ ৰূপ পাব ভাৰতত। অতি শীঘ্ৰেই দেশখনত শিশু শ্ৰমিক সম্পূৰ্ণ ৰূপে নিষিদ্ধ কৰা হব বুলি কালি সংসদত ঘোষণা কৰিলে কেন্দ্ৰীয় শ্ৰম মন্ত্ৰী বণ্ডাৰু দত্তাত্ৰেয়ই। ইতিমধ্যেই লোকসভাত পাছ হোৱা “শিশুশ্ৰম (নিষিদ্ধকৰণ আৰু নিয়ন্ত্ৰণ) সংশোধনী বিধেয়ক, ২০১২” ক ৰাজ্যসভাতো শীঘ্ৰেই পাছ কৰাবলৈ শ্ৰম মন্ত্ৰালয় দায়বদ্ধ বুলিও তেখেতে প্ৰকাশ কৰে। ভাৰতত কমেই ৮.২ নিযুত শিশু শ্ৰমিক থকা বুলি সূত্ৰত প্ৰকাশ পাইছে।\n৭. অসমৰ সৈতে সীমা-বিবাদৰ বিষয়টো নিষ্পত্তি কৰিবৰ বাবে উত্তৰ-পূৱৰ আন ৰাজ্যসমূহৰ মাজত এখন গুৰুত্বপূৰ্ণ বৈঠক কেন্দ্ৰীয় গৃহমন্ত্ৰালয়ৰ প্ৰত্যক্ষ হস্তক্ষেপত দিল্লীত অনুষ্ঠিত হোৱাৰ সুখবৰ। অসমৰ মুখ্য সচিব জীতেশ খোচলা আৰু অৰুণাচলৰ মুখ্য সচিবৰ মাজত এক আলোচনা গৃহ বিভাগৰ উপ-সচিব অজয় কনৌজৰ উপস্থিতিত সম্পন্ন হয়। সীমান্তৰ নিৰপেক্ষ বাহিনী সমূহক অধিক সক্ৰিয় কৰাৰ লগতে শান্তি সম্প্ৰীতি বজাই ৰাখি সীমা বিবাদ ক্ষীপ্ৰতাৰে সমাধান কৰিবলৈ দুয়োপক্ষই সন্মতি প্ৰদান কৰে। ইয়াৰ পাছতে মিজোৰাম আৰু নাগালেণ্ডৰ সৈতেও বৈঠকৰ আয়োজন কৰা বুলিও সূত্ৰই প্ৰকাশ কৰিছে।\n৮. আজি অসম আন্দোলনৰ ৮৫৫ গৰাকী জাতীয় শ্বহীদৰ আত্ম-বলিদানক শ্ৰদ্ধাৰে সুঁৱৰি পালন কৰা হৈছে শ্বহীদ দিৱস। আজিৰ দিনটোতে খৰ্গেশ্বৰ তালুকদাৰে আন্দোলনটোৰ প্ৰথমজনা শ্বহীদ ৰূপে আত্ম-বলিদান দিছিল। প্ৰতিখন আঞ্চলিক ছাত্ৰ সন্থাই অসম জুৰি দিনজোৰা কাৰ্যসূচী পালন কৰাৰ লগতে গুৱাহাটী বিশ্ববিদ্যালয়ত সদৌ অসম ছাত্ৰ সন্থাই কেন্দ্ৰীয় অনুষ্ঠানৰ আয়োজন কৰা বুলিও জানিব পৰা গৈছে।\n৯. মাজুলীৰ বনগাঁৱত মুখাশিল্পৰ বাণিজ্যিকীকৰণ বিষয়ত এখন কৰ্মশালা যোৱা ৩ ডিচেম্বৰৰ পৰা পাঁচদিনীয়াকৈ অনুষ্ঠিত হোৱা বুলি জানিব পৰা গৈছে। মুখাশিল্পৰ সাধনাৰে স্বাৱলম্বী হব পৰাকৈ বিভিন্ন দিশত আলোকপাত কৰাৰ উপৰিও প্ৰশিক্ষণৰ বিষয়ে সমল ব্যক্তি সকলে অংশগ্ৰহণকাৰী সকলক অৱগত কৰে।\n১০. অসমৰ মনোৰঞ্জন উদ্যোগৰ ভৱিষ্যতক লৈ আশাবাদী বুলি প্ৰকাশ কৰিলে বিশিষ্ট শব্দযন্ত্ৰী ভূপেন উজীৰে। ভাৰতীয় খাদ্য নিগমৰ চাকৰি বাদ দি সংগীতৰ জগতখনৰ প্ৰতি থকা প্ৰৱল অনুৰাগৰ বাবেই ১৯৮৯চনৰ ১০ ডিচেম্বৰত গুৱাহাটীৰ ঔ-তলত স্থাপন কৰা অ’ডিটেক ৰেকৰ্ডিং ষ্টুডিঅ’ই আজি ৰূপালী জয়ন্তীত ভৰি দিছে। অসমীয়া সংগীতৰ জগতলৈ অপৰিসীম অৱদানৰ বাবে শিল্পীগৰাকীলৈ জনাইছো আন্তৰিক অভিনন্দন।


ৱিকিপিডিয়া:ৱিকিপত্ৰিকা/ফেব্ৰুৱাৰী-২০২০ - অসমীয়া ৱিকিপিডিয়া\nনৱম বৰ্ষ | ফেব্ৰুৱাৰী | ২০২০ | দ্বিতীয় সংখ্যা\nতথ্য সম্ভাৰৰ জগতখনত ৱিকিপিডিয়া এটা অতি চিনাকি নাম। বিশ্বৰ প্ৰায় সকলো ভাষাতেই উপলব্ধ এই অনলাইন তথ্য সম্ভাৰৰ ব্যৱহাৰ জ্ঞাতে−অজ্ঞাতে প্ৰায় সকলোৱেই ব্যৱহাৰ কৰে। ময়ো প্ৰথমতে অজানিতে এই জগতখনত ভৰি দিছিলোঁ। যেতিয়া প্ৰথম ম’বাইলত অসমীয়া লিখিবলৈ শিকিলোঁ, এতিয়াও মনত আছে, প্ৰথমেই গুগলত শংকৰদেৱ লিখি সন্ধান কৰিছিলোঁ আৰু আচৰিত হৈছিলোঁ! শংকৰদেৱৰ বিষয়ে সকলো সমলেই উপলব্ধ। তাতেই কীৰ্ত্তনখনো পালো! সেইবোৰ চাই থাকোতেই কেনেবাকৈ সম্পাদনা বুটামত টিপি দিলোঁ, হয়তো কেইটামান আখৰ মোহাৰ খাই গ’ল। ভয় খাই একেৰাহে বেক বুটাম টিপিলোঁ কেইবাবাৰো! পিছত সম্পাদনা বুটাম নিটিপা হলোঁ। তাৰ বহু দিনৰ পিছতহে ৱিকিপিডিয়াৰ প্ৰকৃত পৰিচয় পালোঁ, একাউণ্ট সৃষ্টি কৰিলোঁ, ফটো আপলোড কৰিলোঁ, সম্পাদনা কৰিলোঁ, আৰু বৰ্তমান নিজেই অসমীয়া ৱিকিপিডিয়াৰ লগত জড়িত হৈ পৰিলোঁ। ৱিকিউৎসৰ সৈতেও জড়িত হলোঁ।\nৱিকিপিডিয়াত সম্পাদনা কৰিবলৈ বৰ সহজ, নিজে জনা কথাটো লিখি গলেই হ’ল। যদি মই লিখা তথ্যৰ কিবা বিসংগতি আছে, আন এজনে তাক শুধৰাই দিব নাইবা নতুন তথ্য যোগ কৰিব, মুঠতে লিখিলেই হ’ল! ময়ো প্ৰথমতে ৱিকিপিডিয়াত লিখিবলৈ সংকোচ কৰিছিলোঁ। লাহে লাহে ৱিকিপিডিয়া সমাজৰ সৈতে জড়িত হোৱাৰ পিছত সাহস বাঢ়িলে। বাংলা নাইবা ইংৰাজীৰ পৰা মই বিভিন্ন প্ৰবন্ধ অনুবাদ কৰিবলৈ ধৰিলোঁ। বহুকেইজন প্ৰবীন ৱিকিমিডিয়ান, বিশেষকৈ গীতাৰ্থ বৰদলৈৰ সহায়ত কাৰিকৰী কথাবোৰো কিছু শিকিলোঁ। এতিয়াও শিকি আছোঁ! শেহতীয়া সালসলনিত নতুন একাউণ্ট সৃষ্টিৰ জাননী পালে বহুত ভাল লাগে! কিন্তু দেখা যায় প্ৰায়বিলাক একাউণ্ট কেৱল সৃষ্টিহে কৰা হয়, একাউণ্টসমূহৰ পৰা বিশেষ বৰঙণি আগবঢ়োৱা দেখা নাযায়।\nপূৰ্বৰ তুলনাত বৰ্তমান অসমীয়া ৱিকিপিডিয়া যথেষ্ট সমৃদ্ধিশালী হৈছে। যদিও এই গতি অতি মন্থৰ, তথাপি আশা কৰিছোঁ অনাগত দিনত এই গতি ক্ষীপ্ৰতৰ হওক! শেষত অসমীয়া ৱিকিপিডিয়াৰ উত্তৰোত্তৰ কামনা কৰিলোঁ। জয় আই অসম।। − দিব্য দত্ত (বাৰ্তা) 16:02, 23 January 2020 (ইউ.টি.চি.)[উত্তৰ দিয়ক]\nজানুৱাৰী-২০২০ত সৃষ্টি কৰা প্ৰবন্ধসমূহ\nটাও টে চিং\nসতী বেউলা (চলচ্চিত্ৰ)\nসমপ্ৰেমী নাটকৰ তালিকা\nশ্ৰী নিবাস একাডেমী ৰাজগাওঁ\n২০২০ দশকৰ অসমীয়া চলচ্চিত্ৰৰ তালিকা\nলীল বাহাদুৰ চেত্ৰী\nঅসমত মাঘ বিহুৰ দিনা মেজিত অগ্নিসংযোগ কৰাৰ দৃশ্য৷\nআলোকচিত্ৰশিল্পী: ভাস্কৰজ্যোতি ভূঞা\nঅজয় দাস, নয়ন জ্যোতি নাথ, আৰু দিব্য দত্ত\nঅসমীয়া ৱিকিপিডিয়াত লেখাৰ সংখ্যা ৬২৬৬ টালৈ বৃদ্ধি পালে।\n১ অম্লান বসুমতাৰী ৫৭৯ ২ - - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n২ অনামিকা(চুমু) বড়া - ৪৯৬ - - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৩ বাবুল বৈশ্য ১৬৭ - - - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৪ ঈশান জ্যোতি বৰা ১৩৪ - - - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৫ অজয় দাস ১০৬ - - - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৬ Jks01021965 ৭৪ - - - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৭ Mohsin274 ৭৩ - - - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৮ গীতাৰ্থ বৰদলৈ ৬১ ২ - - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n৯ জলি ৰুমী বৰা ৩৪ ৩৮ - - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n১০ ভাস্কৰজ্যোতি ভূঞা ২২ - - - (আলোচনা · সৃষ্টি কৰা প্ৰবন্ধসমূহ· গোলকীয় বৰঙণি )\n"https://as.wikipedia.org/w/index.php?title=ৱিকিপিডিয়া:ৱিকিপত্ৰিকা/ফেব্ৰুৱাৰী-২০২০&oldid=279146"ৰ পৰা অনা হৈছে


মোদী, ডাৰ্ক ট্ৰায়েড, ব্যক্তি পূজা আৰু বিকল্প\nপ্ৰধান মন্ত্ৰী নৰেন্দ্ৰ মোদীৰ সমৰ্থক সকলৰ মতে তেওঁৰ কোনো বিকল্প নাই, আৰু সেয়ে বিকল্পৰ অভাৱত মোদীয়ে আকৌ এবাৰ প্ৰধান মন্ত্ৰী হ’ব। মোদী-বিৰোধী সকলৰ মতে ভাৰতৰ গণতন্ত্ৰ ৰক্ষা কৰিবলৈ হ’লে মোদী আৰু বিজেপি-আৰ এছ এছক ক্ষমতাৰ পৰা অপসাৰণ কৰাৰ আন কোনো বিকল্প নাই।\n২০১৯ চনৰ নিৰ্বাচনত মোদী বিৰোধী সকলে তেওঁৰ বিকল্প দাঙি ধৰিব পাৰিবনে? নে মোদী বিকল্পহীন বুলি প্ৰমাণ হ’ব?– শেষ সিদ্ধান্ত দিব ভাৰতৰ নাগৰিকে।\nআমি বিজেপিয়ে বিকল্পহীন বুলি প্ৰতিষ্ঠা কৰিব বিচৰা নৰেন্দ্ৰ মোদী নামৰ মানুহজনৰ কথা আলোচনা কৰিব বিচাৰিছো। ব্যক্তিপূজা আৰু কুৎসা ৰটনা দুয়োটাৰে পৰা আঁতৰত বস্তনিষ্ঠ যুক্তিসংগত আলোচনাহে গণতন্ত্ৰৰ বাবে প্ৰয়োজনীয়।\nডাৰ্ক ট্ৰায়েড (dark triad) ৰাজনীতি বিজ্ঞান আৰু মনোবিজ্ঞানৰ ক্ষেত্ৰৰ এটা ধাৰণা। ই এটা মানসিক বিকাৰ। সাংবাদিক কৰন থাপাৰে লোৱা এটা সাক্ষাৎকাৰত প্ৰখ্যাত সাংবাদিক আৰু এসময়ৰ বিজেপি চৰকাৰৰ মন্ত্ৰী অৰুণ শ্বোৰীয়ে প্ৰধানমন্ত্ৰী নৰেন্দ্ৰ মোদী এই ডাৰ্ক ট্ৰায়েডৰ দ্বাৰা আক্ৰান্ত বুলি কৈছে। অতীত আৰু বৰ্তমান পৃথিৱীৰ বহু ডাঙৰ ৰাষ্ট্ৰনেতা এই ব্যাধিত আক্ৰান্ত। এই বিকাৰত আক্ৰান্তসকলৰ একনায়কত্ববাদী প্ৰৱণতাও লক্ষ্য কৰা যায়। ডাৰ্ক ট্ৰায়েডত আক্ৰান্ত ব্যক্তিৰ চৰিত্ৰত তিনিটা বিশেষত্ব বা দোষ দেখা যায়। এই ৰোগত আক্ৰান্ত ব্যক্তিগৰাকী– ১.নাৰ্চিচিজম (narcissism), ২. মেকিয়াভেলিয়ানিজম (Machiavellianism) আৰু ৩. চাইক’পেথি (psychopathy)ৰ বা চচিয়’পেথি (sociopathy)ৰে আক্ৰান্ত হয়।\n১. নাৰ্চিচিজম শব্দটো নাৰ্চিচাচৰ সাধুটোৰ পৰা উৎপত্তি হৈছে। এইটো এটা গ্ৰীক সাধু। নাৰ্চিচাচ পুখুৰীৰ পানীত দেখা নিজৰেই প্ৰতিবিম্বৰ প্ৰেমত পৰিছিল। নিজৰ প্ৰতি, নিজৰ ৰূপ, যৌৱন, শক্তি, সামৰ্থ্যৰ প্ৰতি সীমাহীন অযুক্তিকৰ ভালপোৱাই হ’ল নাৰ্চিচিজমৰ লক্ষণ। এই নাৰ্চিচাচবোৰ কেৱল অতিৰিক্ত আত্মপ্ৰেমৰ চিকাৰেই নহয়, লগতে তেওঁলোক নিৰপত্তাহীনতাৰেও আক্ৰান্ত হয়। নাৰ্চিচিজমৰ বিকাৰত আক্ৰান্ত সকল নিজৰ ভাবমূৰ্তিৰ প্ৰতি সদা তথা অতি সচেতন হোৱাৰ লগতে অনবৰত সেই ভাবমূৰ্তি কায়েম ৰখাক লৈ নিৰাপত্তাহীনতাত ভোগে।\nঅৰুণ শ্বোৰীৰ মতে নিজৰ সাজ পোচাক, চুলি ডাঢ়িৰ ষ্টাইল, চাল চলনক লৈ গঢ়ি উঠা নিজৰ ভাবমূৰ্তিক লৈ প্ৰধানমন্ত্ৰী মোডী অতি সচেতন আৰু নিজৰ ভাবমূৰ্তি কায়েম ৰখাক লৈ তেওঁ অনবৰত নিৰাপত্তাহীনতাত ভুগি থাকে। প্ৰধান মন্ত্ৰী মোদী সেয়েহে শ্বোৰীৰ মতে নাৰ্চিচিজমৰ দ্বাৰা আক্ৰান্ত।\nমই মনোবিজ্ঞানৰ একো নাজানো যদিও মোদী ডাঙৰীয়া যে নিজৰ ভাবমূৰ্তি গঢ়াৰ প্ৰতি আৰু তাক বজাই ৰখাৰ প্ৰতি অত্যন্ত সচেতন তাক বুজিবলৈ বিশেষ অসুবিধা নহয়। মোদী ডাঙৰীয়াৰ ভাবমূৰ্তি গঢ়িবলৈকে হাজাৰ হাজাৰ কোটি টকা বিজ্ঞাপনৰ নামত খৰচ কৰি থকা হৈছে। শ্বোৰীয়ে লগতে কৈছে যে নাৰ্চিচিজমত আক্ৰান্তসকলে নিজকে তোষামোদকাৰীৰে আগুৰি ৰাখে। নিজতকৈ অধিক জ্ঞানী গুণী মানুহৰ সংগ তেওঁলোকে পৰিহাৰ কৰে, কাৰণ তেনে মানুহৰ সংগই তেওঁলোকৰ অন্তৰত থকা নিৰাপত্তাহীনতাৰ ভাবটো আৰু অধিক গভীৰ কৰি তোলে। তেওঁলোকে হয় হুজুৰ ধৰণৰ মানুহৰ সংগহে পচন্দ কৰে। মোদী ডাঙৰীয়াই আজিলৈকে এখনো সংবাদ মেলত অংশ লোৱা নাই। আজিলৈ তেওঁ বাচি বাচি এনে কিছুমান সাংবাদিকক সাক্ষাৎকাৰ দিছে যিসকলে এনেকুৱা প্ৰশ্ন সোধে যাৰ দ্বাৰা তেওঁৰ সাজি লোৱা ভাবমূৰ্তিটোৰ কোনো হানি বিঘিনিটো নঘটেই বৰং সি অধিক উজ্জ্বল ৰূপত প্ৰতিষ্ঠিত হয়।\n২. মেকিয়াভেলিয়ানিজম– ডাৰ্ক ট্ৰায়েডৰ দ্বিতীয়টো লক্ষণ হ’ল এই বিকাৰত আক্ৰান্তসকল মেকিয়াভেলিয়ানিজমৰ দ্বাৰাও আক্ৰান্ত হয়। নিক্কোলো মেকিয়াভেলি নৱ জাগৰণৰ সময়ৰ ইটালিৰ এগৰাকী কূটনীতিবিদ আছিল। তেওঁৰ মতে ক্ষমতাত বৰ্তি থাকিবলৈ যিকোনো উপায় অৱলম্বন কৰাটো ন্যায়সংগত। ক্ষমতাত থাকিবলৈ যিহকে দৰকাৰ তাকেই একোটা উপায় হিচাপে বা সঁজুলি হিচাপে ব্যৱহাৰ কৰিব পাৰি।\nমোদীয়ে প্ৰতিটো উপলক্ষকে তেওঁৰ ক্ষমতাৰ ৰাজনীতিত সহায় কৰা একোটা উপায়লৈ বা সঁজুলিলৈ ৰূপান্তৰিত কৰিছে। নীতি আৰু প্ৰতিশ্ৰুতিসমূহকো একোটা উপায় বা সঁজুলি ৰূপে ব্যৱহাৰ কৰা হৈছে। আনকি মানুহো হৈ পৰে ক্ষমতাত বৰ্তি থকাৰ এটা উপায় বা সঁজুলি। নীতি, আদৰ্শ, মানুহকে আদি কৰি সকলোখিনিকে ক্ষমতাত বৰ্তি থকাৰ একোটা সঁজুলি বা আহিলালৈ অধঃপতিত কৰাৰ কৌশলক ন্যায্যতা প্ৰদান কৰা হয়, আৰু কাৰণ দৰ্শোৱা হয় এই বুলি যে এই সকলোবোৰ কৰা হৈছে এটা মহৎ উদ্দেশ্য সিদ্ধিৰ উদ্দেশ্যে। সেই মহৎ উদ্দেশ্যই সকলোখিনি ন্যায্য আৰু ন্যায়সংগত কৰি তোলে। মোদীৰ শাসনত হিন্দু জাতি গঠন, হিন্দু ৰাষ্ট্ৰ গঠন আদিক তেনে মহৎ উদ্দেশ্য ৰূপে তুলি ধৰা হৈছে আৰু সেই উদ্দেশ্য সিদ্ধিৰ বাবে গণতন্ত্ৰৰ মূল আধাৰ গঢ়ি তোলা অনুষ্ঠানসমূহকেই একোটা সঁজুলিৰূপে ব্যৱহাৰ কৰা হৈছে। আজি ৰিজাৰ্ভ বেংক, চি বি আই, বিশ্ববিদ্যালয়সমূহকে আদি কৰি অনুষ্ঠানসমূহ বিজেপিৰ বাবে ক্ষমতা ৰক্ষাৰ একোটা আহিলা মাথোন। ইন্দিৰা গান্ধীৰ শাসনো আছিল এই মেকিয়াভেলিয়ানিজমৰ উদাহৰণ, যাৰ পৰিণতিত ভাৰতে দেখিছিল জৰুৰী কালিন অৱস্থা।\n৩. চাইক’পেথ বা চচিয়’পেথ– ডাৰ্ক ট্ৰায়েডৰ তৃতীয়টো লক্ষণ হ’ল চাইক’পেথ বা চচিয়’পেথ। কাৰোবাক ব্যৱহাৰ কৰাৰ বাবে, প্ৰতাৰণা কৰাৰ বাবে, প্ৰতিশ্ৰুতি পালন নকৰাৰ বাবে এই বিকাৰত ভোগা ব্যক্তিৰ কোনোধৰণৰ অনুশোচনা নহয়। কাৰণ তেওঁ বিশ্বাস কৰে যে তেওঁ যিবোৰ কৰি আছে সেইবোৰ এটা মহৎ উদ্দেশ্য সাধনৰ বাবে কৰি আছে। অনুশোচনাহীনতা এনে ব্যক্তিৰ এটা প্ৰধান লক্ষণ। হিটলাৰে ৪০ লাখ ইহুদীক হত্যা কৰাৰ বাবে তেওঁৰ কোনো অনুশোচনা হোৱা নাছিল, কাৰণ হিটলাৰে এই হত্যাকাণ্ড সংঘটিত কৰিছিল বিশুদ্ধ জাৰ্মান জাতি গঢ়াৰ মহৎ উদ্দেশ্য সাধন কৰিবলৈ। ষ্টালিনে তেওঁৰ দীঘলীয়া শাসন কালত সংঘটিত অলেখ অবৰ্ণনীয় অত্যাচাৰৰ বাবে কোনো ধৰণৰ অনুশোচনা কৰা নাছিল, কাৰণ তেওঁ সেই অত্যাচাৰ চভিয়েট সমাজবাদ প্ৰতিষ্ঠাৰ মহান লক্ষ্যৰ বাবেহে কৰিছিল। ইন্দিৰা গান্ধীয়েও জৰুৰী কালিন অৱস্থাৰ বাবে অনুশোচনা কৰা নাছিল; কাৰণ তেওঁ জৰুৰী কালিন অৱস্থা ঘোষণা কৰি মানুহৰ স্বাধীনতা হৰণ কৰিছিল, বিৰোধীৰ ওপৰত ৰাষ্ট্ৰ সন্ত্ৰাস জাপি দিছিল ভাৰতক শক্তিশালী দেশৰূপে গঢ়ি তোলাৰ মহৎ উদ্দেশ্য আগত ৰাখি।\nমোদীৰ প্ৰধান মন্ত্ৰিত্বৰ কালটো সংঘটিত হৈ থকা মানৱতা বিৰোধী আৰু গণতন্ত্ৰ বিৰোধী নানান কামৰ বাবে তেখেতৰ কোনো ধৰণৰ অনুশোচনা হোৱা নাই কাৰণ তেখেতে এইবোৰ হ’বলৈ দিছে হিন্দু জাতি আৰু হিন্দু ৰাষ্ট্ৰ প্ৰতিষ্ঠাৰে ভাৰত মাতাৰ সেৱা কৰাৰ মহৎ উদ্দেশ্য আগত ৰাখি।\nবিজেপিৰ বৰ্তমানৰ শাসন কালত মোদী ডাঙৰীয়াৰ গাত এই ডাৰ্ক ট্ৰায়েডৰ লক্ষণবোৰ ফুটি উঠা আমি দেখিবলৈ পাওঁ।\nউল্লেখ কৰা সাক্ষাৎকাৰটোত অৰুণ শ্বোৰীয়ে আন এটা তাৎপৰ্য্যপূৰ্ণ কথা কৈছে। শ্বোৰীৰ মতে ২০১৯ চনৰ নিৰ্বাচনত যদি বিজেপি দল আৰু মোদী পুনৰ ক্ষমতালৈ আহে তেনেহ’লে ভাৰতৰ মানুহে তাৰ পিছত আৰু মুক্ত আৰু নিকা নিৰ্বাচন আশা কৰি লাভ নাই। আকৌ এবাৰ ক্ষমতালৈ আহিলে বিজেপিয়ে ৰাষ্ট্ৰ ব্যৱস্থাটোক এনেধৰণে নিজৰ সাঁচত ঢালি ল’ব যে ভাৰতৰ বৰ্তমানৰ সাংবিধানিক গণতন্ত্ৰৰ ৰূপেই সলনি হৈ যাব। ২০১৯ চনৰ নিৰ্বাচনে নিৰ্ণয় কৰিব ভাৰতীয় গণতন্ত্ৰই কোনটো পথেৰে গতি কৰিব।\nডাৰ্ক ট্ৰায়েডত আক্ৰান্ত ব্যক্তিৰ স্বাভাৱিকতে একনায়কত্ববাদী প্ৰৱণতা থাকে আৰু এনে একনায়কত্ববাদী প্ৰৱণতাই ব্যক্তি পূজাৰ জন্ম দিয়ে। বিজেপিত ইতিমধ্যে নৰেন্দ্ৰ মোদীক প্ৰায় ভগৱানৰ পৰ্য্যায়লৈ তুলি তেওঁৰ পূজা অৰ্চনা আৰম্ভ হৈছে।\nবিজেপি আৰু এই দলৰ সমৰ্থক প্ৰচাৰ মাধ্যমে ইতিমধ্যে প্ৰচাৰ কৰা আৰম্ভ কৰিছে যে নৰেন্দ্ৰ মোদীৰ কোনো বিকল্প নাই। ইংৰাজীত ইয়াক কোৱা হয় There is no alternative, (TINA), কোনো বিকল্প নাই। মোদী সমৰ্থকসকলৰ এই যুক্তি অনুসৰি ভাৰতৰ মানুহে মোদীকেই আকৌ প্ৰধান মন্ত্ৰীৰূপে নিৰ্বাচিত কৰিব লাগিব, কাৰণ মোদীৰ বাহিৰে প্ৰধান মন্ত্ৰী হ’ব পৰা মানুহ এজনো আমাৰ দেশত নাই। মোদী বিনে ভাৰতৰ ৰাইজৰ গতি নাই।\n২০১৪ চনত বিজেপিৰ যি জনসমৰ্থন আছিল সি এতিয়া বহু পৰিমাণে টুটি আহিছে আৰু নৰেন্দ্ৰ মোদীৰ ভাবমূৰ্তিও মোলান পৰিছে। ২০১৪ চনটো বিজেপিয়ে মুঠ ভোটৰ ৩১ শতাংশহে লাভ কৰিছিল। ভোটৰ সংখ্যা ৩-৪ শতাংশ কমিলেও নিৰ্বাচনৰ ফলাফলত সি ব্যাপক প্ৰভাৱ পেলাব। বিৰোধী দলবোৰে এক হৈ বিজেপিৰ বিৰুদ্ধে নামিলে বিজেপিৰ বাবে জয় ২০১৪ চনৰ সমান সহজ নহ’ব। চৰকাৰ চলোৱাৰ ক্ষেত্ৰত বিজেপিৰ ব্যৰ্থতাৰ তালিকাখন যিমানেই দীঘলীয়া হৈ গৈ আছে, সিমানেই জোৰেৰে চলিছে নৰেন্দ্ৰ মোদীৰ বিকল্প নাই বুলি কৰা প্ৰচাৰ।\nসামন্তবাদী, অগণতান্ত্ৰিক আৰু স্বৈৰাচাৰী চিন্তাৰ ফলতে এজন ব্যক্তিক অপৰিহাৰ্য্য আৰু বিকল্পহীন বুলি প্ৰতিষ্ঠা কৰিব বিচৰা ব্যক্তি পূজাৰ উন্মেষ ঘটে। মানুহ মৰণশীল জীৱ। পুৰণি পুৰুষে নতুন পুৰুষৰ বাবে ঠাই আজৰি কৰি দি আঁতৰি যায়। পৃথিৱীখনৰ বাবে, এটা জাতিৰ বাবে বা এখন দেশৰ বাবে এজন ব্যক্তি অপৰিহাৰ্য্য নহয়। এজন ব্যক্তিৰ অবিহনে জাতি দেশ আনকি পৰিয়াল এটাৰ অস্তিত্ব নোহোৱা নহয়।\nএজন ব্যক্তিৰ বিকল্প নাই বুলি কোৱাৰ অৰ্থ হ’ল মানুহজন অবিনশ্বৰ অতিমানৱ বুলি প্ৰমাণ কৰাৰ চেষ্টা কৰা। এজন ব্যক্তি বিকল্পহীন বুলি প্ৰতিষ্ঠা কৰিবলৈ হ’লে তেওঁক সাধাৰণ মানুহতকৈ বেলেগ, অসাধাৰণ শক্তি সামৰ্থ্যৰ অধিকাৰী ভগৱানসদৃশ অতিমানৱ বুলি প্ৰতিষ্ঠা কৰিব লাগিব। বিজেপিয়ে নৰেন্দ্ৰ মোদীক তেনে এজন অতিমানৱ বুলি প্ৰতিষ্ঠা কৰিবলৈ ২০১৪ চনৰ আগৰ পৰাই দিনে ৰাতিয়ে চেষ্টা চলাই আহিছে। চৰকাৰ গঠন কৰাৰ পিছৰ পৰা মোদীক এগৰাকী ক্ষণজন্মা অৱতাৰী অতিমানৱৰূপে প্ৰতিষ্ঠা কৰাৰ বাবে ৰাইজৰ হাজাৰ হাজাৰ কোটি টকা বিজ্ঞাপন আৰু প্ৰচাৰৰ নামত খৰচ হৈ আছে।\nমোদীক অতিমানৱ ৰূপে প্ৰতিষ্ঠা কৰাৰ প্ৰচেষ্টাৰ সমান্তৰালভাৱে চলিছে আনসকল নেতাক ৰাইজৰ চকুত হেয় কৰাৰ প্ৰচেষ্টা। ৰাহুল গান্ধীক ‘পাপ্পু’ বুলি পেংলাই কৰি তেওঁক ৰাইজৰ চকুত হেয় কৰাৰ প্ৰচেষ্টা বিজেপিয়ে অনবৰত চলাই থাকে। নিজকে ডাঙৰ কৰাৰ আটাইতকৈ সহজ উপায় হ’ল আনক সৰু কৰা।\nবিজেপিয়ে মোদীৰ কোনো বিকল্প নাই বুলি কৈ এই কথা মানি লৈছে যে বিজেপি দলৰ মোদীত বিনে আন গতি নাই। বিজেপি দলৰ মোদীৰ কোনো বিকল্প নাথাকিব পাৰে, কিন্তু ভাৰতৰ দৰে এখন বিশাল দেশত, যিখনত অলেখ ৰাজনৈতিক দল আছে, অলেখ ৰাজনীতিৰ বাবে যোগ্য আৰু সমৰ্থ আৰু পাৰদৰ্শী লোক আছে, তেনে এখন দেশত এটা ৰাজনৈতিক দলৰ এজন নেতাৰ বাহিৰে আন কোনো বিকল্প নাই?\nভাৰত নহয় বিজেপি দলহে আজি মোদীৰ ওপৰত সম্পূৰ্ণ ৰূপে নিৰ্ভৰশীল, বিজেপি দলৰহে মোদীৰ বিকল্প নাই। বিজেপিয়ে অনবৰত কংগ্ৰেছৰ পৰিয়ালতান্ত্ৰিক ৰাজনীতিৰ বিৰুদ্ধে মাত মাতি আহিছে। এতিয়া কিন্তু বিজেপি নিজেও এটা মোদী-অমিত চাহকেন্দ্ৰিক দল হৈ পৰিছে। বিজেপিৰ যদি নৰেন্দ্ৰ মোদীৰ কোনো বিকল্প নাই আৰু এই দলটো যদি সম্পূৰ্ণৰূপে মোদী নিৰ্ভৰশীল এটা দলত পৰিণত হৈছে, সেইটো বিজেপি দলৰ নিজৰ সমস্যা, ভাৰতৰ ৰাইজৰ সমস্যা নহয়।\nএকোটা বিশেষ ঐতিহাসিক পটভূমিয়ে একোজন নেতাৰ সৃষ্টি কৰে। নেতাজনৰ দক্ষতা বা সামৰ্থ্যই নেতা হোৱাৰ ক্ষেত্ৰত বিশেষ ভূমিকা লয়, কিন্তু নেতা সৃষ্টি কৰা ঐতিহাসিক পটভূমি অবিহনে নেতা সৃষ্টি হ’ব নোৱাৰে। ভাৰত বৃটিচৰ অধীন হোৱাৰ পিচত সৃষ্টি হোৱা ঐতিহাসিক পটভূমিয়ে স্বাধীনতা আন্দোলনৰ জন্ম দিছিল আৰু এই পটভূমিতেই মহাত্মা গান্ধীৰ সৃষ্টি হৈছিল। এই পটভূমি অবিহনে ভাৰত এখন অখণ্ড ৰাষ্ট্ৰৰূপে গঢ় নল’লেহেঁতেন আৰু মোহনদাস কৰমচান্দ গান্ধী হয়তো দক্ষিণ আফ্ৰিকাৰ এজন উকীল হৈয়ে থাকিলহেঁতেন।\nগান্ধীৰ লগতে স্বাধীনতা আন্দোলনে নেহৰু, পেটেল, আজাদ আদি নেতাৰো সৃষ্টি কৰিছিল। এওঁলোক একোজন প্ৰতিভাশালী ব্যক্তি আছিল, কিন্তু তেওঁলোকক নেতা ৰূপে গঢ়িছিল স্বাধীনতা আন্দোলনৰ ঐতিহাসিক পটভূমিয়ে। অসম আন্দোলনৰ ঐতিহাসিক পটভূমিত অসমত এচাম নেতাৰ সৃষ্টি হৈছিল। মনমোহন সিঙৰ ১০ বছৰীয়া কংগ্ৰেছী চৰকাৰে গঢ়া ঐতিহাসিক পটভূমিত বিজেপিয়ে নৰেন্দ্ৰ মোদীক গুজৰাটৰ পৰা আনি সৰ্বভাৰতীয় প্ৰেক্ষাপতত প্ৰতিষ্ঠা কৰিছিল। এতিয়া নৰেন্দ্ৰ মোদীৰ পাঁচ বছৰীয়া শাসনে অন্য এক ঐতিহাসিক পটভূমিৰ সৃষ্টি কৰিছে। এই পটভূমিয়েই নৰেন্দ্ৰ মোদীৰ বিকল্পৰো সৃষ্টি কৰিব।\n২০১৩ চনলৈকে নৰেন্দ্ৰ মোদীৰ প্ৰভাৱ গুজৰাটতেই সীমিত হৈ আছিল। ২০১৪ চনৰ পৰা হঠাৎ মোদী ডাঙৰীয়া ভাৰতৰ আটাইতকৈ বিশালাকাৰ নেতা হৈ পৰিল। ২০১৯ চনত এতিয়ালৈ অখ্যাত কোনোবা এখন ৰাজ্যৰ নেতা এজনো নৰেন্দ্ৰ মোদীৰ বিকল্প হৈ উঠিব পাৰে বা সকলো বিৰোধীৰ সন্মিলিত শক্তিও নৰেন্দ্ৰ মোদীৰ বিকল্প হৈ উঠিব পাৰে।\nএজন বিশেষ ব্যক্তি নৰেন্দ্ৰ মোদীৰ বিকল্প হোৱাতো অপৰিহাৰ্য্য নহয়। এজন ব্যক্তি অপৰিহাৰ্য্য বা বিকল্পহীন হৈ পৰাটো গণতন্ত্ৰৰ বাবে শুভ লক্ষণ নহয়। গণতন্ত্ৰত ৰাইজে বিকল্প বাচি উলিয়ায়।


English To Assamese Translation - অসমীয়া পৰা ইংৰাজীলৈ অনুবাদ\nEnglish To Assamese Translation – অসমীয়া পৰা ইংৰাজীলৈ অনুবাদ\nএতিয়া ইণ্টাৰনেটত অসমীয়া ভাষাৰ অনুবাদ সহজ হৈ পৰিছে। কাৰণ আপুনি এতিয়া সহজে অনলাইন অসমীয়াভাষাক ইংৰাজী, হিন্দী ৰ লগতে পৃথিৱীৰ আন ৭০ টা ভাষালৈ অনুবাদ কৰিব পাৰিব। তলত দিয়া হৈছে আপুনি কেনেকৈ সহজে অসমীয়াৰ পৰা ইংৰাজী লৈ বা ইংৰাজীৰ পৰা অসমীয়ালৈ অনুবাদ কৰিব পাৰে\nআপুনি যিকোনো ভাষাক অসমীয়ালৈ অনুবাদ কৰিব পাৰে যদি আপুনি মাত্ৰ অসমীয়া ভাষা জানে তেন্তে আমি ইয়াত প্ৰদান কৰা অনুবাদৰ সহায়ত আপুনি আন ৭০ টা ভাষাও জানিব পাৰিব। বা যদি আপুনি এই ৭০ টা ভাষাসমূহৰ অৰ্থ অসমীয়াত জানিব বিচাৰে তেন্তে পাৰিব। আমি তলত অনুবাদ কেনেকৈ কৰিব প্ৰদান কৰিছোঁ। তাৰ আগতে অসমীয়া ভাষাক কি কি ৭০ টা ভাষালৈ অনুবাদ কৰিব পাৰি তলৰ তালিকাত জানিব পাৰিব। ইয়াত ভাৰতীয় উপমহাদেশৰ ১৪ টা সচৰাচৰ ব্যৱহৃত ভাষা তালিকা দিয়া হৈছে\nঅনুবাদ ভাষালৈ ভাষাবোৰ\nঅসমীয়া ⇔ ➢ ইংৰাজী ➢ হিন্দী ➢ বাংলা ➢ তামিল ➢ গুজৰাটী ➢ কানাড়া ➢মালায়ালম ➢মাৰাঠী ➢ ওড়িয়া ➢পাঞ্জাৱী ➢তেলেগু ➢উৰ্দু➢নেপালী\nসুবিধা সমূহ ➢ছবি এখনৰ পৰা পাঠ চিনাক্ত আৰু অনুবাদ কৰে\n➢বাস্তৱ-সময়ৰ কথোপকথন, মেনু আৰু পথৰ চিহ্ন, ৱেবছাইট, নথিপত্ৰ, আৰু অধিক অনুবাদ কৰক।\nএপটো ডাউনলোড কৰিবলৈ ইয়াত ক্লিক কৰক\nHow can you English To Assamese Translation?\n(আপুনি অসমীয়া পৰা ইংৰাজীলৈ অনুবাদ কেনেকৈ কৰিব পাৰে?)\nThis website will help you translate from English to Assamese – where you can translate from English to Assamese inafew seconds. You must first choose the two languages to translate any language into Assamese. If you want to translate from English to Assamese then choose the language as English on the left and Assamese language on the right.\n(এই ৱেবছাইটটোৱে আপোনাক ইংৰাজীৰ পৰা অসমীয়ালৈ অনুবাদ কৰাত সহায় কৰিব – য’ত আপুনি কেইছেকেণ্ডমানৰ ভিতৰতে ইংৰাজী পৰা অসমীয়ালৈ অনুবাদ কৰিব পাৰে। আপুনি যিকোনো ভাষাক অসমীয়ালৈ অনুবাদ কৰিবলৈ প্ৰথমে ভাষা দুটা বাচনি কৰিব লাগিব।যদি আপুনি ইংৰাজী পৰা অসমীয়ালৈ অনুবাদ কৰিব বিচাৰে তেন্তে বাওঁফালে ভাষাটো ইংৰাজী আৰু সোঁফালে অসমীয়া ভাষা হিচাপে বাচনি কৰক।)\nEnglish To Assamese Translation App\nIf you want an App that translates English into Assamese you can download the Microsoft Translation app from the Play Store but if you don’t want to download an app you can only use this website, we give youadirect link to this Microsoft translation app. Click there and download.\nযদি আপুনি ইংৰাজীক অসমীয়া অনুবাদ কৰা App এটা বিচাৰিছে তেন্তে আপুনি প্লে ষ্টোৰৰ পৰা মাইক্ৰছফ্ট অনুবাদৰ Appটো ডাউনলোড কৰিব পাৰে কিন্তু যদি আপুনি কোনো এপ্প ডাউনলোড কৰিব নিবিচাৰে তেন্তে আপুনি কেৱল এই ৱেবছাইট ব্যৱহাৰ কৰিব পাৰে, আমি আপোনাক এই মাইক্ৰচফ্ট অনুবাদৰ App টো পোনপটীয়া লিংক দিছোঁ। তাত ক্লিক কৰি ডাউনলোড কৰক।\nCan I translate English from Assamese?\n(মই অসমীয়া পৰা ইংৰাজী অনুবাদ কৰিব পাৰিমনে?)\nYes, You can. Just as you translated from English to Assamese, you will select the Assamese language from Assamese to English and choose the English language on the right. This is how you can easily translate from Assamese to English.\nহয়, নিশ্চয় পাৰিব। আপুনি ইংৰাজীৰ পৰা যেনেদৰে অসমীয়ালৈ অনুবাদ কৰিছিল ঠিক তেনেদৰে অসমীয়াৰ পৰা ইংৰাজীলৈ অনুবাদ কৰিবলৈ আপুনি অসমীয়া ভাষাটো বাওঁফালে নিৰ্বাচিত কৰি সোঁফালে ইংৰাজী ভাষাটো বাচনি কৰিব। এনেদৰেই আপুনি সহজে অসমীয়াৰ পৰা ইংৰাজীলৈ অনুবাদ কৰিব পাৰিব।\nEnglish To Assamese Translation Google\nYou will no longer be able to translate Assamese language into Google Translation. Because Assamese language is yet to be connected to Google Translation. We have learnt that Google is Languages in development to connect Assamese language to their translation App. Google has publishedaPage in Google Translate Wikipedia that Assamese to English translation google will be connected to Google translation inavery short span of time.\nআপুনি এতিয়া গুগল অনুবাদত অসমীয়া ভাষা অনুবাদ কৰিব নোৱাৰিব। কিয়নো অসমীয়া ভাষা গুগল অনুবাদত এতিয়াও সংযোগ কৰা হোৱা নাই। আমি জানিব পাৰিছো যে গুগলে অসমীয়া ভাষাটোক তেওঁলোকৰ অনুবাদ শাৰীত সংযোগ কৰিবলৈ প্ৰস্তুতি চলাই আছে। অতি কম সময়ৰ ভিতৰতে অসমীয়া ভাষাক গুগল অনুবাদত সংযোগ কৰিব বুলি ৱিকিপত্ৰিকাত এক লেখনি গুগলে প্ৰকাশ কৰিছে।\nAlso Read: Assam TET Exam English Language Online\nCan I Use English To Assamese Translation in PC\nYou can. Microsoft translator has provided English to Assamese translation online only on your computer or PC. The Microsoft company has developed the process of online translation that we have provided you above. You can easily translate Assamese from English to Assamese or Assamese to English, Hindi as well as many other languages on your PC or computer by availing this online facility.\nপাৰিব। আপোনাৰ কম্পিউটা বা PC ত মাত্ৰ অনলাইনত ইংৰাজীৰ পৰা অসমীয়া অনুবাদৰ সুবিধা প্ৰদান কৰিছে মিক্ৰচফ্ট অনুবাদকে। আমি আপোনাক ওপৰত প্ৰদান কৰা অনলাইন অনুবাদৰ প্ৰক্ৰিয়াটো সাজি উলিয়াইছে মিক্ৰচফ্ট কোম্পানীয়ে। আপুনি এই অনলাইন সুবিধা গ্ৰহণ কৰি আপুনি সহজে আপোনাৰ PC বা কম্পিউটাৰত ইংৰাজীৰ পৰা অসমীয়া বা অসমীয়া পৰা ইংৰাজী , হিন্দী লগতে আন বহুতো ভাষালৈ অসমীয়া অনুবাদ কৰিব পাৰিব।\nSee also HS 1st Year Exam Routine 2021 - প্ৰথম বৰ্ষৰ পৰীক্ষাৰ ৰুটিন\nCategories বাতৰি, সাধাৰণ জ্ঞান\n7 thoughts on “English To Assamese Translation – অসমীয়া পৰা ইংৰাজীলৈ অনুবাদ”\nEnglish to Assamese app is good and all is language esey, thanks for app mather\nThis is reallyagreat help for translation of words, phrases and sentences\nHow can i install this app\nKhema Kanta Gogoi\nHow can I this app dawonlod


ঊনবিংশ খণ্ড: আম্ৰপালী: বৰ্ণিল দস্তাবেজৰ স্বৰ্ণীল লিপি - সাহিত্য ডট অৰ্গ\nধৰালৈ আগমণ ঘটিছে ঋতুৰাজ বসন্তৰ। লঠঙা বৃক্ষই তৰপে তৰপে আৱৰণ বান্ধিছে। আম্ৰপত্ৰত কুমলীয়া মুকুল ঠুটিয়াই কুহক পখীয়ে গীত জুৰিছে। বিৰিণা বনত আপোনমনে চৰি আছে মৃগপহুৰ জাক। সূৰুযৰ উষ্ম ৰ’দ পাই তৃষ্ণাতুৰ হোৱা বিড়ালৰ জাকে শিলত বহি নিজৰাৰ শীতল পানীত মুখ দিছে। বসন্তৰ এই উন্মাদনা দেখি ধৰিত্ৰী দেৱীৰ হৃদয় উখল–মাখল। মৃদংগৰ তালত নৃত্য কৰি কৰি মলয়া ৰাণীজনীও ভাগৰি পৰিছে। ব’বলৈ এৰি এখন্তেক জুৰ লৈছে অৰণ্যৰ দাঁতিত। তগৰৰ গোন্ধত ভ্ৰমৰপখীৰ তত হেৰাইছে। প্ৰজাপতিয়ে গেৰুৱা বসন পিন্ধি যেন ধ্যানত বহিছে।\nএনেহেন নৈসৰ্গিক পৰিবেশৰ মাজত এহালি প্ৰেম–বিহংগৰ দৰে হাতে হাত ধৰি ঘূৰি ফুৰিছোঁ বিক্ৰম আৰু মই। বকুলবৃক্ষৰ ডালত আঁৰি লোৱা দোলনাখনত অৰ্ধশায়িত অৱস্থাত পৰি ৰৈছোঁ আমি দুয়ো। পল–অনুপল পাৰ হৈ সন্ধ্যা নামিছে। নক্ষত্ৰৰ ধিমিক–ধামাক পোহৰত নীল সৰোবৰৰ পাৰত প্ৰিয়তম পুৰুষৰ কান্ধত মূৰ গুজি বহি ৰৈছোঁ। আন্ধাৰে ক’লা আচ্ছাদনেৰে মেৰিয়াই ধৰি আমাক অধিক নিবিড় হ’বলৈ সুযোগ দিছে যেন। এই দৃশ্য দেখি কিছু দূৰত অৱস্থান লৈছে মোৰ দুয়ো নিৰাপত্তাৰক্ষী। উৎসৱৰ বতাহত লোকগীতৰ সুৰ বিলীন হৈ গৈছে। গগন–মৃৎ–পৱন সকলোতে বসন্তৰ পৰশ। চৌপাশ ৰঙীন পুষ্পৰে আবৃত। কৃষকৰ চকুত নতুন দিনৰ স্বপ্ন। ৰজাঘৰীয়াই উৎসৱৰ নিমিত্তে ধন আৰু বস্ত্ৰৰ যোগান ধৰিছে। বসন্তোৎসৱত বৈশালীবাসীয়ে সমস্ততাৰে নিজক উজাৰি দিছে।\nএইফালে পৃথিৱীৰ কোলাহল পাহৰি আমি দুয়ো নিজৰ মাজত মগন হৈ পৰিছোঁ। অনন্তকালৰ নগন্য সময়বোৰ যেন তড়িৎ গতিত পাৰ হৈ গৈছে। ক্ষণবোৰ থাপ মাৰি আনি আঞ্চুলত বান্ধিছোঁ, সৰকি যাব নোৱৰাকৈ হাতৰ মুঠি টান কৰিছোঁ, আকৌ সেই ক্ষণবোৰৰ সৈতেই খোজ মিলাইছোঁ। মাজে মধ্যে ক্লান্ত হৈ তেওঁৰ বক্ষত মূৰ গুজি কৈ উঠিছোঁ,\n“বিক্ৰম, বচন দিয়া মোক।“\n“কি বচন দেৱী?”, আলফুলকৈ দুহাতত তুলি লয় তেওঁ মোৰ হাতখনি।\n“এই সময়খিনি ধৰি ৰাখিবা জীৱনলৈ, সেই বচন দিয়া মোক।“\n“বচন দিলোঁ দেৱী। পৃথিৱীৰ জড়–জীৱ সকলো এক হৈ যাওক, কোনেও আঁতৰাব নোৱাৰে আমাক।“\nবচন পালেও মাজে মাজে বিচ্ছেদৰ কথা ভাবি উদ্বাউল হৈ পৰোঁ। প্ৰেমৰ লগতে যে এক স্তৱক দুখৰো অৱস্থিতি আৰু সেই অৱস্থিতিয়ে এইদৰে মন প্ৰাণ দহি থাকিব, সেয়াতো স্বপ্নৰো অগোচৰ আছিল।\nদূৰৈৰ কুহক পখীৰ বিননিত ভাঁহি আহে বিৰহৰ গীত, বসন্তোৎসৱৰ আনন্দৰ মাজৰ এই কৰুণ বিননিয়ে মোৰ হৃদয় ভেদি যায়। আলিংগনৰত অৱস্থাত নিদ্ৰাত ঢলি পৰা বিক্ৰমৰ লেবেজান দেহাটোৰ পৰা নিজকে মুক্ত কৰি স্নানসৰোবৰৰ ফালে খোজ লওঁ। অবুজ ভাৱনাত চকু মুদি দিওঁ মই। এই পাৰাপাৰহীন সুখৰ উৎস ক’ত, ক’ত, ক’ত?\n“তেওঁতেই, কেৱল তেওঁৰ সত্বাটোত।“, অজাতী পখীয়ে উত্তৰ দিয়ে।\n“তেওঁ কেৱল মোৰেই নে?”, কুটিল নিয়তিৰ প্ৰশ্নবাণ এইবাৰ মোলৈ।\nবিষাদে আৱৰি ধৰে মোক। তেওঁ কেৱল মোৰেইনে? চল্লিশটা বসন্ত গৰকা এই সুদৰ্শন পুৰুষজন কোনো নাৰীৰ প্ৰেমত বলীয়া হোৱা নাছিল নে? সুদৰ্শন পুৰুষৰ বক্ষ বিদীৰ্ণ কৰি সেই উত্তৰৰ সন্ধানত নামি পৰোঁ। মোৰ উন্মত্ত ৰূপ দেখি গভীৰ স্বৰেৰে তেওঁ উত্তৰ দিয়ে,\n“ওহোঁ, দেৱী আম্ৰপালীক লগ পোৱাৰ আগলৈকে এই পুৰুষে প্ৰেমৰ সংজ্ঞা জনাই নাছিল।“\n“দেৱী আম্ৰপালীক লগ পোৱাৰ পিছত কিদৰে জানিলে সেই সংজ্ঞা?”\nসুদৰ্শন পুৰুষৰ চকু–মুখত ভাঁহি আহে এই প্ৰশ্নৰ উত্তৰ। ওষ্ঠ মৌন। কথা ক’ব নোৱাৰে তেওঁ। সময়যন্ত্ৰ ৰৈ যায়। ৰাজপথত চলি থকা ঘোঁৰাবাগীখন যেন বিকল হৈ যায়।\nমৌনতা বিৰাজ কৰে চৌপাশে। এই সময়ত যেন কুহক পখীও বিনাবলৈ এৰে, ৰৈ যায় যুৰীয়া কপৌৱে ৰুণ দিবলৈ। সেউজ উপত্যকাত চৰি থকা মৃগপহুৱে তৃণ এৰি মূৰ দাঙি চায়। ঘাটৰ ছাগপহুৱে শীতল জল এৰি কাণ ঊনাই থাকে।\nসবাই সেই উত্তৰৰ সন্ধানত, প্ৰেমাস্পদৰ সৈতে পৰিচয় হোৱাৰ আগলৈকে কিয় জনা নাযায় প্ৰেমৰ সংজ্ঞা। প্ৰেম ইমানেই দুৰ্লভ নে?\nদুৰ্লভ। দুৰ্লভেইতো। সকলোৰে ভাগ্যত প্ৰেমাস্পদৰ প্ৰেম নাথাকে। সকলোৰে জীৱন প্ৰেমাস্পদৰ প্ৰেমত আৱদ্ধ নহয়। ৰজা মনুদেৱৰ নহয়, নহয় ত্ৰৌঞ্চ ৰাজকুমাৰৰ জীৱন প্ৰেমাস্পদৰ প্ৰেমত আৱদ্ধ। তেওঁলোক আত্মপ্ৰেমত নিমজ্জিত। দুৰ্ভগীয়া তেওঁলোক। দুৰ্ভগীয়া সেই নৰ–নাৰী, যাৰ জীৱন কেৱল ক্ষুধা–তৃষ্ণা আৰু মৈথুন চক্ৰত সমাপ্ত।\nএই উপলব্ধিয়ে আমাক আৰু কাষ চপাই আনে। দিন–জগতৰ অংক পাহৰি ঘন বৃক্ষৰ ছাঁত লুকাই পৰোঁ আমি। নিত্য নৈমিত্তিক ঘটনাৰ দৰেই হয়তো সূৰ্য উদয় হৈছে, দাসীসকল কামত ব্যস্ত হৈছে, উদ্যানত সূৰুযৰ পোহৰ পাই ফুলবোৰ ফুলি উঠিছে। নিত্য নৈমিত্তিক ঘটনাৰ দৰেই আম্ৰকুঞ্জৰ স্বপ্নকক্ষিকাত অপেক্ষা কৰি আছে কোনো অভিজাত ব্যৱসায়ী নতুবা চুবুৰীয়া দেশৰ নৃপতিয়ে। মৰ্দনকাৰীৰ হাতত মই দেহা এৰি দিছোঁ, সৈৰিন্ধিৰ ওচৰত মুক্ত কেশ এৰি আন্মনা হৈ পৰিছোঁ। এই নৈমিত্তিক কাৰ্যবোৰৰ বাদে আন সময়বোৰ কটাইছোঁ অৰণ্যৰ মাজত। শাল্ববৃক্ষত আউজি বিক্ৰমে মোৰ ঋজু দেহাটো হাতৰ মুঠিত ধাৰণ কৰিছে, চুম্বনেৰে তিয়াই দিছে অধৰযুগল। কবৰী সুলকি দীঘল কেশৰাজি উন্মুক্ত হৈ মোৰ নগ্ন পৃষ্ঠত আৱৰণ পেলাই দিছে আৰু বাহুৰে পিছলি পৰা কমলাৰঙৰ স্তনপট্টখনিক গত লগাবলৈ সুযোগ পোৱাৰ আগতেই ঘোঁৰাৰ খুৰাৰ শব্দ শুনি উচপ খাই উঠিছোঁ,\n“খট খট খট।”\nবৃক্ষৰ ঘন পাতৰ ফাঁকেৰে দেখোঁ, ঘোঁৰা দৌৰাই বাট বুলিছে এক নাৰীমূৰ্তি। কোন সেয়া?\nপ্ৰভা! প্ৰভা গৈছে প্ৰৱেশদ্বাৰ পাৰ হৈ। অকলে গৈছে! কোনোদিনে নোহোৱা কথা এয়া।\n“ক’লৈ গৈছে তাই?” বিক্ৰমৰ আলিংগনৰ পৰা মুক্ত হৈ কৈ উঠোঁ মই। মোৰ চিন্তিত বদন দেখি চিন্তিত হয় বিক্ৰম। কমলাৰঙী স্তনপট্টখনিৰে মোৰ অসংযত আচৰণ ঢকাৰ প্ৰয়াস কৰি তেওঁ কৈ উঠিল,\n“প্ৰভাক অলপ অন্যমনস্ক দেখিছিলোঁ।“\nহয়, হয়। প্ৰভাক অন্যমনস্ক দেখিছিলোঁ। ময়ো দেখিছিলোঁ। কিন্তু মোৰ হাতত তাইৰ বাবে সময় নাছিল। বিক্ৰমৰ নামত উদযাপন কৰাৰ কথা আছিল এই বসন্তোৎসৱ।\n“নাই, অন্যমনস্কতাৰ আন কোনো কাৰণ নাই! তাই হয়তো কল্কিনাথৰ ওচৰলৈ গৈছে।”\nআনুমানিক উত্তৰটোৱে মনটোক প্ৰবোধ দিব নোৱাৰিলে। এই সাজেৰে তাই কল্কিনাথৰ ওচৰলৈ কিয় যাব? আৰু কল্কিনাথ নিজেই আহে আম্ৰকুঞ্জলৈ। আম্ৰকুঞ্জৰ এটা কক্ষ কল্কিনাথৰ সংৰক্ষিত।\nতেনেস্থলত? চিন্তাত ডুবন্ত মনটোৱে এইবাৰ আন এটা কথাৰ গণনা কৰিলে, শুক্ল পক্ষৰ নৃত্যানুষ্ঠানৰ আখৰা কৰা হোৱা নাই এইবেলি।\n“শুক্ল পক্ষলৈ কিমান দিন বাকী?”, বিক্ৰমক সুধিলোঁ মই।\n“দুৰাতি দুদিন বাকী”, বিক্ৰমে উত্তৰ দিলে।\n“আকৌ ব্যস্ত হৈ পৰাৰ সময় আহি গ’ল বিক্ৰম। কিন্তু প্ৰিয়জনে এইবাৰ মোৰ নৃ‌ত্য উপভোগ কৰিব, ইয়াতকৈ আনন্দ মোৰ কি হ’ব?”, মই ক’লোঁ।\n“ক্ষমা কৰিবা দেৱী, সিদিনাই তোমাৰ প্ৰিয়জন উভতি যোৱাৰ প্ৰয়োজন।“\n“কি কৈছা বিক্ৰম তুমি? উভতি যোৱাৰ কথা কৈছা নেকি তুমি? কিদৰে পাৰিলা তুমি? অনন্তকালৰ কথা তুমিয়েতো কৈছিলা”, ক্ৰোধ–অভিমানত নয়নযুগল ৰক্তবৰ্ণী হৈ পৰিল মোৰ।\n“আসঃ দেৱী, দেৱী, কিয় এনে আচৰণ কৰিছা দেৱী? তোমাৰ মুখত এনে আচৰণ শোভা নাপায় দেৱী।“, মোৰ অশ্ৰুধাৰ হাতৰ তলুৱাৰে মচি দিলে বিক্ৰমে।\n“মই আকৌ আহিম দেৱী, অতি সোনকালেই আহিম। তোমাক বিবাহৰ বান্ধোনেৰে লৈ যাবলৈ আহিম। যাবানে তুমি?”\n“এয়া কেনেকৈ সম্ভৱ! বৈশালীৰাজ্যৰ ওচৰত মই চুক্তিবদ্ধ। বৈশালীগণৰ ওচৰত মই চুক্তিবদ্ধ। মোৰ বিবাহ সম্ভৱ নহয়”, মুখ ঘূৰাই দিলোঁ মই। উচুপনিত তল–ওপৰ কৰি উঠিল নন্দনকাননৰ পুষ্প–বৃক্ষ–তৰু–লতা।\nউচপিচাই উঠিল বিক্ৰমসেন।\n“কিদৰে সম্ভৱ নহয় বিবাহ। এয়া চোৱা, প্ৰেমত সকলো সম্ভৱ”, ডিঙিত পিন্ধি থকা হীৰকৰত্নৰ মালাডাল মোৰ ডিঙিত পিন্ধাই দিলে বিক্ৰমে।\nলগে লগে কি চমৎপ্ৰদ পৰিৱৰ্তন। মন্দিৰৰ ঘণ্টা বাজি উঠি উৰুলিধ্বনিৰ ৰূপ ল’লে, বিজুলী চমকি ক’ৰবাত যেন হোমৰ জুই জ্বলি উঠিল, নৈশ বিহগে বিয়াৰ মন্ত্ৰপাঠ কৰিলে। স্বামী–স্ত্ৰীৰ দৰে আমি দুয়ো গভীৰ মিলনত ৰত হ’লোঁ। এলানি প্ৰেমময় স্পৰ্শ লভি মোৰ মন–শৰীৰ–আত্মা সকলো লীন হৈ গ’ল সেই তপ্তকাঞ্চন দেহবল্লৰীৰ মাজত।\nকপালত চিন্তাৰ ৰেখ টানি প্ৰভাই ঘোঁৰা দৌৰাইছে নগৰৰ নিলগৰ বৈদ্যৰ ওচৰলৈ। গোপন অথচ বহুত দৰকাৰত পৰিহে প্ৰভা আহি এই বৈদ্যৰ ওচৰ চাপিছে। মৰ্দনকাৰীয়ে এই বৈদ্যৰ ওচৰৰ পৰা ঔষধি তেল আৰু আন ভেষজ দ্ৰব্য কিছুমান সংগ্ৰহ কৰে। মহিলাৰ ৰোগ তথা সন্তান ধাৰণ তথা গৰ্ভপাতৰ নিমিত্তে প্ৰয়োজন হোৱা নিদানত এই বৈদ্যৰ ঔষধ সৰ্বজনবিদিত।\n“নিশ্চয় তেন কোনো গোপন সমস্যা! ৰাতিৰ আন্ধাৰত ওৰণিৰে মুখ ঢাকি অহা নাৰীমূৰ্তিটো দেখি বৈদ্যই সেইদৰে ভাবিলে।\n“নাই বৈদ্য, তেনে সমস্যা নহয়। মোক বিহৰ প্ৰয়োজন হৈছে। আপোনাৰ ওচৰত থকা আটাইতকৈ কাঢ়া বিহৰ দৰৱ এপালি মোক লাগে।”\n“বিহ! আটাইতকৈ কাঢ়া গুণযুক্ত বিহ!”, বৈদ্যৰ চকু বিস্ফাৰিত।\n“হয় বৈদ্য”, প্ৰভাই উত্তৰ দিছে।\n“দেৱী মোক তুমি কাৰণটো কোৱা”, বৈদ্যই শংকা প্ৰকাশ কৰিছে।\nপ্ৰভাই একুৰি স্বৰ্ণ মুদ্ৰা মজিয়াত ঢালি দিছে, “একো প্ৰশ্নৰ অৱতাৰণা কৰাৰ প্ৰয়োজন নাই বৈদ্য। গোপন বুলি কৈছোঁ যেতিয়া নিজৰ আত্মাকো ক’বলৈ বাধ্য নহওঁ মই।”\nপ্ৰভাৰ কথাত বন্দী হৈ বৈদ্যই ভেষজ ঔষধৰ পাত্ৰ এটা লৈ আনিলে। তাৰ পিছত বটলৰ পৰা কেইটোপালমান ৰস মিহলালে। মিশ্ৰণখিনি মুহূৰ্ততে ডাঠ সেউজীয়া বৰণলৈ পৰিণত হ’ল।\n“সাৱধান। এয়া খুব কাঢ়া ঔষধ। এই ঔষধৰ সামান্য পৰিমাণেও জিহ্বাৰস বা ৰক্তকণাত মিলিত হ’লে ক্ষণিকৰ ভিতৰতে মৃত্যুমুখত পৰিব পাৰে”, বৈদ্যই ঔষধৰ বটলটো প্ৰভাৰ হাতত তুলি দিলে।\nপৰাহ্নৰ বেলি উঠাৰ আগতেই ৰাতি শেষচাটি আন্ধাৰৰ স’তে গতি মিলাই খটখটকৈ ঘোঁৰা দৌৰাই প্ৰভাই উভতনি যাত্ৰা আৰম্ভ কৰিলে।\n“দেৱী প্ৰভাৰ জয়”, দ্বাৰৰক্ষীয়ে দুৱাৰ খুলি দিলে।\n“দেৱী আম্ৰপালী ক’ত আছে?”, প্ৰভাই উদ্যানৰ প্ৰৱেশপথত নিৰাপত্তাৰক্ষীক দেখি প্ৰশ্ন কৰিলে।\nনিৰাপত্তাৰক্ষীৰ চকুৰ ইংগিতত প্ৰভাই মিচিকিয়াই হাঁহিলে, “বিক্ৰমৰ মাজত সখী পালীয়ে এজন সঁচা প্ৰেমিকক বিচাৰি পাইছে।”\nনটীঘৰত শিকাৰু নটীসকলে নৃত্য কৰি আছিল। বাদ্যযন্ত্ৰীসকলে সংগত কৰি আছিল বাদ্য। প্ৰভাই চাই আহিল মাজতে এবাৰ, “এইবাৰ নৃত্যানুষ্ঠান বৰ আশাব্যঞ্জক নহ’ব। দৰ্শকবৃন্দক সোমৰস আৰু সুস্বাদু খাদ্যৰ যোগান ধৰিয়েই সন্তুষ্ট ৰাখিব লাগিব”, তাই লাহেকৈ কৈ উঠিল।\n“কিয় আশাব্যঞ্জক নহ’ব?” মই ধীৰে ধীৰে আহি তাই গম নোপোৱাকৈ পিছফালে থিয় দিলোঁ। উচপ খাই উঠিল যেন তাই।\n“কাৰণ আমাৰ দেৱী প্ৰেমৰ পৃথিৱীত মগন হৈ আছে। নৃত্যৰ বাবে সময় ক’ত দেৱীৰ?”, তাই চকুৰে সিয়াৰি উঠিল।\n“নাই কেৱল প্ৰেমৰ পৃথিৱীত মগন নহয়, মাল্যাৰ্পণ হৈ গৈছে আমাৰ”, মই তাইক গলৰ হাৰডাল দেখুৱালোঁ।\nচকু মেল খাই গ’ল তাইৰ, “পালী! তই জাননে, বিবাহ যে তোৰ বাবে আইনবিৰুদ্ধ”, জোৰেৰে চিঞৰি উঠিল তাই।\nতাইৰ ওঁঠত আঙুলি ৰাখিলোঁ, “হওক আইনবিৰুদ্ধ। প্ৰেমৰ নামত মোৰ মৃত্যু হওক, মোৰ আপত্তি নাই।”\nমোৰ মূৰটো মৰমেৰে পিহি দিলে তাই, “একো নহয়। চিন্তা নকৰিবি।”\n“আমি কাইলৈৰ শুক্ল পক্ষত নৃত্য পৰিবেশন কৰিম। আখৰা নকৰিলেও এই নৃত্য মোৰ বাবে স্মৰণীয় হৈ ৰ’ব”, মই ক’লোঁ।\n“কিন্তু মই থাকিব নোৱাৰিম পালী। কল্কিনাথে মোক তেওঁৰ কক্ষলৈ নিমন্ত্ৰণ দিছে। বসন্তোৎসৱৰ বাবে তেওঁৰ পত্নী দীৰ্ঘদিনৰ বাবে আয়েকৰ ঘৰলৈ গৈছে।“\nকথাষাৰ কৈ দুনাই মোক প্ৰশ্ন সুধিবলৈ সুবিধা নিদি প্ৰভা নটীসকলৰ মাজত ব্যস্ত হৈ পৰিল। ধ্ৰুপদী সংগীতৰ সুৰ এটা ওপৰৰ কক্ষৰ পৰা ভাঁহি আহিল।\nপুৱাৰে পৰা দাসীসকলে কামত ধৰিলে। বিক্ৰমৰ বিদায়পৰ্বৰ ক্ষণ গণি মোৰ শান্ত মন পুনৰ অশান্ত হ’বলৈ ধৰিলে। প্ৰভা ব্যস্ত হৈ থাকিল সৌন্দৰ্য চৰ্চাত। ঢৌ খেলোৱা কেশত জবাকুসুমৰ ৰস সানিলে, মুখত সানিলে হিংগুলচূৰ্ণ। মুলটানি মাটিৰে ভৰি হাত মসৃণ কৰি তুলিলে। কিংখাপৰ বস্ত্ৰ, কুমকুম আৰু চন্দনেৰে অংগৰাগ কৰি সন্ধ্যাৰাণীৰ আগমন ঘটাৰ লগে লগে আম্ৰকুঞ্জৰ চৌহদৰ পৰা বাহিৰ ওলাল। অৱশ্যে তাৰ আগে আগে গোপন কক্ষত সোমাই স্তনৰ আবুৰ খহাই ঔষধৰ বটলৰ পৰা বিষাক্তৰসৰ টোপাল লগাবলৈ নাপাহৰিলে।\nশুক্ল পক্ষৰ চন্দ্ৰকলাৰ পোহৰত শাৰী শাৰী বন্তিমালাৰ মাজেৰে তাই ঘোঁৰাবাগীত উঠি যাত্ৰা আৰম্ভ কৰিলে কল্কিনাথৰ ওচৰলৈ।\nকল্কিনাথ তেতিয়া ৰজা মনুদেৱৰ গোপন কক্ষত। প্ৰভাৰ পত্ৰ পায়েই দৌৰি আহিছে ৰজা মনুদেৱৰ ওচৰলৈ।\n“বৰ গুৰুত্বপূৰ্ণ বাতৰি আনিছোঁ মহাৰাজ।”\n“কোৱা কল্কিনাথ।”, মনুদেৱে কল্কিনাথৰ বতৰাটো শুনিবলৈ উৎকৰ্ণ হৈ ৰ’ল।


১৮৮৯ চনত কলিকতাৰ শ্যামবজাৰ এলেকাত “মোহন বাগাল ভিলা” নামৰ এক বিখ্যাত মহল আছিল। এই মহলৰ সমুখত থকা মধ্যম আকাৰৰ খেলপথাৰখনত তেতিয়াৰ “দুখীৰাম মজুমদাৰ ষ্টুডেন্টচ ইউনিয়ন”-অৰ সদস্যসকলে ফুটবল খেলিছিল। কিবা কাৰনত পিছলৈ মজুমদাৰে শ্যামপুকুৰ এলেকাৰ লাহাৰ খেলপথাৰলৈ গুচি যায় আৰু “দুখীৰাম মজুমদাৰ ষ্টুডেন্টচ ইউনিয়ন”-অৰ নাম সলাই “আৰ্য়ানচ” নামাকৰন কৰে। বাগবজাৰ এলেকাৰ সেন পৰিয়ালে আৰম্ভ কৰা বাগবজাৰ ক্লাবত খেলিবলৈ বুলিও মোহন বাগান ভিলাৰ বহুটো খেলুৱৈ গুচি যায়। মোহন বাগান ভিলাৰ খেলপথাৰত এতিয়াও খেলি থকা খেলুৱৈ সকলৰ কোনো ক্লাব নোহোৱা হয় আৰু সেই কাৰনেই স্থানীয় ক্লাববোৰৰ বিপক্ষে এওঁলোকে প্ৰতিযোগিতাত ভাগ লোৱাত অসুবিধাৰ সমুখীন হয়। তেতিয়া, এইখিনি খেলুৱৈক সহায় কৰিবলৈ আগবাঢ়ি আহে কলিকতাৰ তিনিটা বিখ্যাত পৰিয়াল - বসু, মিত্ৰ আৰু সেন পৰিয়াল।\n১৯৮৯ চনৰ ১৫ আগষ্ট তাৰিখে তেতিয়াৰ বিখ্যাত উকীল ভূপেন্দ্ৰনাথ বসুৰ ঘৰত এখন সভা অনুস্থিত হয়। সেই সভাত সিদ্ধান্ত লোৱা হয় যে মোহন বাগান ভিলাৰ খেলপথাৰত খেলি থকা খেলুৱৈ সকলক লৈ গঠন কৰা হ’ব “মোহন বাগান স্পৰ্টিং ক্লাব”-অৰ। মোহন বাগান স্পৰ্টিং ক্লাবৰ প্ৰথম অধ্যক্ষ আৰু সচিব আছিল ক্ৰমে ভূপেন্দ্ৰনাথ বসু (১৮৮৯-১৯২৪) আৰু জ্যোতিন্দ্ৰনাথ বসু (১৮৮৯-১৮৯৪)। প্ৰেচিডেন্সী কলেজৰ অধ্যাপক এফ. জে. ৰ’ৱেৰ পৰামৰ্শ মতে পিছত এই ক্লাবৰ নাম সলনি কৰা হয়।\nইয়াৰ পিছৰ সময়খিনিত মোহন বাগান ফুটবল ক্লাবে কোচবিহাৰ কাপ, ট্ৰেডছ কাপ আদিৰ দৰে বিভিন্ন প্ৰতিযোগিতাত অংশগ্ৰহণ কৰে যদিও কোনো প্ৰতিযোগিতাতে বিজয়ী হ’ব পৰা নাছিল। কলিকতা পৌৰসভাই শ্যাম-স্কোৱাৰ নামেৰে ৰাজহুৱা খেলপথাৰ এখন মুকলি কৰে আৰু ইয়াত আৰ্য়ানচ আৰু বাগবজাৰ ক্লাবৰ লগতে মোহন বাগান ফুটবল ক্লাবকো স্থান দিয়ে। এইখন খেলপথাৰ মোহন বাগান ক্লাবে ব্যৱহাৰ কৰা তৃতীয় খেলপথাৰ(১৮৯৫-১৯০০)। এই সময়খিনিত ক্লাবটোৰ বিভিন্ন বিষয়ববীয়াৰ সালসলনিও হয়। ১৮৯৫ চনত জ্যোতিন্দ্ৰনাথ মিত্ৰই ক্লাবৰ সন্মানীয় সচিব আৰু জ্যোতিন্দ্ৰনাথ বসুৱে উপাধ্যক্ষৰ দায়িত্ব লয়। ১৮৯৮ চনত সচিবৰ দায়িত্বগ্ৰহন কৰে ভূপেন্দ্ৰনাথ মিত্ৰই আৰু তেখেতে এই পদত ১৯০০ চনলৈকে থাকে। মোহন বাগান ক্লাবে তেতিয়া আকৌ নিজৰ খেলপথাৰ সলনি কৰে। ১৯০০ চনত ক্লাবৰ সচিবৰ দায়িত্বগ্ৰহন কৰে চুবেদাৰ মেজৰ শৈলেন্দ্ৰনাথ বসুৱে আৰু তেখেত এই পদত ১৯১৪ চনলৈকে বাহাল থাকে। শৈলেন্দ্ৰনাথ বসুৰ শাসন বহুত কাঢ়া আছিল আৰু তেখেতে ক্লাবৰ খেলুৱৈৰ শাৰিৰীক সুস্থতাৰ প্ৰতি বিশেষ লক্ষ্য ৰাখিছিল।\nক্ৰিকেট দল[সম্পাদনা কৰক]\nমোহন বাগান এথলেটিক ক্লাবৰ এটা ক্ৰিকেট দলো আছে। বেংগল ক্ৰিকেট এছ’চিয়েচনৰ লীগসমূহত এই দলটোৱে অংশগ্ৰহণ কৰে। ২০০৯-২০১০ ক্ৰীড়াবৰ্ষত ইয়াত লক্ষ্মীপতি বালাজী, বিৰাট ক’হলী, চামিণ্ডা ভাছ আদিৰ দৰে আন্তৰ্জাতিক ক্ৰিকেটাৰে খেলিছিল। সেই ক্ৰীড়াবৰ্ষত এই ক্ৰিকেট দলটোৱে দুটা ট্ৰফী দখল কৰে।\nফুটবল একাডেমী[সম্পাদনা কৰক]\nসামগ্ৰীৰ যোগানকাৰী আৰু স্প’নছৰ[সম্পাদনা কৰক]\n"https://as.wikipedia.org/w/index.php?title=মোহন_বাগান_এথলেটিক_ক্লাব&oldid=239062"ৰ পৰা অনা হৈছে\nএই পৃষ্ঠাখন ১৯ জুন, ২০২০ তাৰিখে ২০:০০ বজাত অন্তিম সংশোধন কৰা হৈছিল।


লাৰা দত্ত - অসমীয়া ৱিকিপিডিয়া\n(Lara Duttaৰ পৰা পুনঃনিৰ্দেশিত)\nলাৰা দত্ত (ইংৰাজী: Lara Dutta; জন্ম: ১৬ এপ্ৰিল ১৯৭৫) এগৰাকী ভাৰতীয় অভিনেত্ৰী, উদ্যোগী আৰু মিছ ইউনিভাৰ্ছ ২০০০ প্ৰতিযোগিতাৰ বিজয়ী। তেওঁক আগতে মিছ আন্তঃমহাদেশীয় ১৯৯৭ হিচাপে মুকুট পিন্ধোৱা হৈছিল। তেওঁৰ কেৰিয়াৰত, তেওঁ মুখ্যতঃ হিন্দী চলচ্চিত্ৰত কাম কৰিছে। তেওঁ ফিল্মফেয়াৰ বঁটাকে ধৰি কেইবাটাও প্ৰশংসা লাভ কৰিছে। দত্তই আন্দাজ (২০০৩)নামৰ চলচ্চিত্ৰৰে প্ৰথম আত্মপ্ৰকাশ কৰে, যিয়ে তেওঁক শ্ৰেষ্ঠ নৱাগত অভিনেত্ৰীৰ ফিল্মফেয়াৰ বঁটা প্ৰদান কৰে। তেওঁ মস্তি (২০০৪), নো এণ্ট্ৰি (২০০৫), ভগম ভাগ (২০০৬), ঝুম বাৰাবৰ ঝুম (২০০৭), অংশীদাৰ (২০০৭), হাউচফুল (২০১০), চল' দিল্লী (২০১১), ডন ২ (২০১১) আৰু সিং ব্লিং (২০১৫)কে ধৰি কেইবাটাও বাণিজ্যিক চিনেমাত সফলতাৰে অভিনয় কৰিছিল।\n২০১১ চনত লাৰা দত্ত\n১৬ এপ্ৰিল, ১৯৭৫ (৪৬ বছৰ)\nগাজিয়াবাদ, উত্তৰ প্ৰদেশ, ভাৰত\nফ্ৰেংক এন্থনী পাব্লিক স্কুল, বাংগালোৰ\nগ্লেড্ৰাগছ মেগামডেল ইণ্ডিয়া ১৯৯৫ (বিজয়ী)\nমিছ আন্তঃমহাদেশীয় ১৯৯৭ (বিজয়ী)\nফেমিনা মিছ ইণ্ডিয়া ২০০০ (বিজয়ী)\nমিছ ইউনিভাৰ্ছ ২০০০ (বিজয়ী)\nমহেশ ভূপতি (বি. ২০১১)\n2 মডেলিংৰ কেৰিয়াৰ\nদত্তৰ জন্ম উত্তৰ প্ৰদেশৰ গাজিয়াবাদত এজন পঞ্জাবী হিন্দু পিতৃ আৰু এগৰাকী এংলো-ইণ্ডিয়ান মাতৃৰ ঘৰত হৈছিল। তেওঁৰ দেউতাক উইং কামাণ্ডাৰ এল কে দত্ত (অৱসৰপ্ৰাপ্ত) আৰু তেওঁৰ মাতৃ হৈছে জেনিফাৰ দত্ত। তাইৰ ডাঙৰ ভগ্নী চাব্ৰিনা আৰু তাইৰ সৰু ভগ্নী চেৰিলে ভাৰতীয় বায়ু সেনাত সেৱা আগবঢ়াইছে। নিতিন চাওনি, যি এজন সংগীতকাৰ আৰু ডিজে দত্তৰ সম্পৰ্কীয় ভাই।\nদত্ত পৰিয়ালটো ১৯৮১ চনত বাংগালোৰলৈ যায় য'ত তেওঁ ছেইণ্ট ফ্ৰান্সিছ জেভিয়াৰ গাৰ্লছ হাই স্কুল আৰু ফ্ৰেংক এন্থনী পাব্লিক স্কুলৰ পৰা উচ্চ বিদ্যালয় সম্পূৰ্ণ কৰে। তাই মুম্বাই বিশ্ববিদ্যালয়ৰ পৰা অৰ্থনীতিত ডিগ্ৰী আৰু যোগাযোগত নাবালক ডিগ্ৰী লাভ কৰিছিল। তাই ইংৰাজী আৰু হিন্দীত সাবলীল আৰু পঞ্জাবী আৰু কন্নড় ভাষাও ক'ব পাৰে।\nমডেলিংৰ কেৰিয়াৰসম্পাদনা কৰক\nদত্তই ১৯৯৫ চনত বাৰ্ষিক গ্লেড্ৰাগছ মেগামডেল ইণ্ডিয়া প্ৰতিযোগিতাত বিজয়ী হৈছিল। এনেদৰে ১৯৯৭ চনৰ মিছ আন্তঃমহাদেশীয় প্ৰতিযোগিতাত প্ৰৱেশ কৰাৰ অধিকাৰ লাভ কৰিছিল। পিছত তেওঁক মিছ আন্তঃমহাদেশীয় ১৯৯৭ ৰ মুকুট পিন্ধোৱা হৈছিল।\n২০০০ চনত তেওঁ ফেমিনা মিছ ইণ্ডিয়া প্ৰতিযোগিতাত অংশ গ্ৰহণ কৰে। গ্ৰেণ্ড ফিনালেত তেওঁৰ সকলো সহকৰ্মী শীৰ্ষ ৫জন প্ৰতিনিধিক একেটা প্ৰশ্ন সোধা হৈছিল: “যদি আপুনি গাৰ্ডেন অফ ঈডেনৰ এজন আৰক্ষী বিষয়া হয়, তেন্তে আপুনি মূল পাপৰ বাবে কাক শাস্তি দিব: এডাম, ইভ নে সৰ্প?”\nদত্তই উত্তৰ দি কৈছিল, “যদি মই এদন বাগিচাত পুলিচ হওঁ, তেন্তে মই তেওঁলোক তিনিওজনক আদালতলৈ লৈ যাম। জীৱনৰ প্ৰতিজন ব্যক্তিয়ে প্ৰলোভনৰ সন্মুখীন হয়, কিন্তু আপুনি নিজে সিদ্ধান্ত ল'বলৈ, আপোনাৰ নিজৰ পচন্দ কৰিবলৈ আৰু আপোনাৰ নিজা নিয়ম অনুসৰি জীয়াই থাকিবলৈ সক্ষম হ'ব লাগিব। সৰ্বোপৰি, ঈশ্বৰক ভয় কৰক, কিয়নো তেওঁ সকলোতে আছে।”\nএই ৰাউণ্ডৰ পিছত, এইটো প্ৰকাশ কৰা হৈছিল যে শীৰ্ষ ৫-ত থকা কিছুমান প্ৰতিযোগীৰ নম্বৰ টাই হৈছিল। পৰৱৰ্তী সময়ত সকলো প্ৰতিনিধিক এটা সাধাৰণ প্ৰশ্ন সোধা হৈছিল, যাতে টাই ভাঙিব পৰা যায়, “যদি অজ্ঞতা আনন্দ হয়, আমি কিয় জ্ঞান বিচাৰোঁ?”\nদত্তই উত্তৰ দিছিল, “জ্ঞান হৈছে এনে এক বস্তু যাৰ সৈতে প্ৰতিজন মানুহ সমৃদ্ধ আৰু ইয়াক ব্যৱহাৰ কৰাটো তেওঁৰ ওপৰত নিৰ্ভৰ কৰে। জ্ঞানৰ তৃষ্ণাই প্ৰতিজন মানুহক চালিত কৰে। প্ৰতিজন মানুহৰ মৃত্যু হয় কিন্তু খুব কম মানুহ সঁচাকৈয়ে জীয়াই থাকে। এই অজ্ঞাত জীৱনৰ মূল্য কি? আপুনি আপোনাৰ সন্তানক কিবা এটা নিদিয়াকৈ জীৱনটো পাৰ কৰিব জানো?”\nঅনুষ্ঠানটোৰ শেষত, তেওঁ প্ৰথম স্থান আৰু ফেমিনা মিছ ইণ্ডিয়া ইউনিভাৰ্ছৰ খিতাপ অৰ্জন কৰে, আৰু মিছ ইউনিভাৰ্ছৰ ৪৯তম সংস্কৰণত ভাৰতক প্ৰতিনিধিত্ব কৰাৰ অধিকাৰ অৰ্জন কৰে।\n↑ 1.0 1.1 Shiksha, Shruti (17 April 2018). "Inside Lara Dutta's 40th Birthday Party". NDTV. https://www.ndtv.com/entertainment/inside-lara-duttas-40th-birthday-party-1838940। আহৰণ কৰা হৈছে: 14 December 2018.\n↑ Seetharamaiah, K.V. (29 May 2003). "Lara's culmination ofadream". The Times of India. http://timesofindia.indiatimes.com/entertainment/bollywood/news-interviews/Laras-culmination-of-a-dream/articleshow/47846125.cms?referral=PM। আহৰণ কৰা হৈছে:4April 2014.\n↑ 3.0 3.1 3.2 "From Sushmita Sen to Diana Hayden, see how educated your favourite Indian beauty pageant winners are". India Times. 25 July 2017. https://www.indiatoday.in/education-today/featurephilia/story/beauty-pageant-1026148-2017-07-25। আহৰণ কৰা হৈছে: 19 April 2018.\n↑ "What makes Lara Dutta the 'It' girl". wonderwoman.intoday.in. http://wonderwoman.intoday.in/story/what-makes-lara-dutta-the-it-girl/1/88100.html। আহৰণ কৰা হৈছে: 23 January 2016.\n↑ Padma Subba Rao (16 April 2019). "Facts and throwback pictures of Lara Dutta on the occasion of her birthday.". https://english.newstracklive.com/ampnews/unknown-facts-and-throwback-pictures-of-lara-dutta-on-occasion-of-her-birthdaypics-inside-sc-nu-1006983-1.html। আহৰণ কৰা হৈছে: 16 April 2020.\n↑ "We areasimple middle-class family". mid-day.com. http://www.mid-day.com/specials/2011/may/080511-jennifer-dutta-lara-dutta-mothers-day.htm। আহৰণ কৰা হৈছে: 23 January 2016.\n↑ "Political Animal, Musical Genius, Healing potion — Nitin Sawhney". s12uk.com. http://sl2uk.com/content/nitinsawhney.shtml। আহৰণ কৰা হৈছে: 23 January 2016.\n↑ "Lara Dutta wins Gladrags battle". The Times of India. 13 April 2005. http://articles.timesofindia.indiatimes.com/2005-04-13/india/27855662_1_lara-dutta-brand-ambassador-contest। আহৰণ কৰা হৈছে: 21 July 2012.\n↑ "LARA DUTTA at Gladrags Megamodel 1995". Missosology.info. http://missosology.info/forum/viewtopic.php?f=3&t=46201&start=0। আহৰণ কৰা হৈছে: 21 July 2012.\n↑ "Lara Dutta profile". Missintercontinental.com. http://www.missintercontinental.com/contestants/article/lara-dutta-india। আহৰণ কৰা হৈছে: 21 July 2012. [সংযোগবিহীন উৎস]\n↑ Sangma, Erende (31 January 2018). "The 11 Answers That Won These Women The Miss India Crown". BuzzFeed. https://www.buzzfeed.com/amphtml/erendesangma/best-responses-in-history-of-miss-india-pageant.\n↑ 12.0 12.1 Kapoor, Nikitha (16 April 2018). "Here's Why Lara Dutta Is The Miss India Of The Millennium!". https://m.desimartini.com/news/amp/martini-shots/archive/miss-universe-2000-lara-dutta-article31733.htm। আহৰণ কৰা হৈছে: 21 November 2020.\n↑ Khakhar, Heta (16 April 2020). "15 times Lara Dutta Bhupathi made us proud". Beauty Pageants (Miss India Organization). https://m.beautypageants.in/miss-universe/15-times-lara-dutta-bhupathi-made-us-proud/amp_articleshow/75178613.cms.\n↑ "Lara Dutta biography at". Oneindia. http://popcorn.oneindia.in/artist-biography/1256/2/lara-dutta.html। আহৰণ কৰা হৈছে: 26 February 2011.\nৱিকিমিডিয়া কমন্সত লাৰা দত্ত সম্পৰ্কীয় মিডিয়া ফাইল আছে।\nলাৰা দত্ত সম্পৰ্কে ইণ্টাৰনেট মুভি ডাটাবেছত থকা তথ্য।\n"https://as.wikipedia.org/w/index.php?title=লাৰা_দত্ত&oldid=300842"ৰ পৰা অনা হৈছে\nশেষ সম্পাদনা কৰা হৈছে 26 September 2021 তাৰিখে 06:55 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=72451।\nএই পৃষ্ঠাখন ২৬ ছেপ্টেম্বৰ, ২০২১ তাৰিখে ১২:২৫ বজাত অন্তিম সংশোধন কৰা হৈছিল।


প্ৰথম প্ৰেমৰ জুইকুৰা-নয়নজ্যোতি বৰঠাকুৰ – ফটাঢোল\n২০০২ চন, তেতিয়া এইচ এচ ছেকেণ্ড ইয়েৰত। সেইদিনটো আজিও মনত আছে, আবেলিৰ সময় ৩ বাজি গৈছে। যৌৱনৰ চাকনৈয়াত উটি-ভাঁহি ফুৰাৰ সময়। হাতত ক্ৰিকেট বেটখন লৈ খেলপথাৰলৈ বুলি যাবলৈ ৰাস্তাত আগৰেপৰা ৰখাই থোৱা চাইকেলখনত উঠিছোঁ, দেখিলোঁ খুড়াৰ ছোৱালী ৰিবলী বাইদেউৰ লগত এজনী ধুনীয়া ছোৱালী, হালধীয়া চুৰিদাৰ পিন্ধি হাঁহি হাঁহি ৰাস্তাটোৰ সিটো ফালৰপৰা আহি আছে। চাইকেলখনত উঠিবলৈ লৈ থমকি ৰ’লোঁ, কিবা এটা পাহৰাৰ ভাও ধৰি নামি দি এনেই পেণ্টটোকে ঠিক কৰাৰ দৰে কৰিলোঁ। যিমানেই ওচৰ চাপি আহিছে মোৰ বুকুখনত এক অজান শিহৰণ জাগি উঠিছে। যিমানেই ওচৰ পাইছে সিমানেই যেন মোৰ চকু চাট মাৰি ধৰিছে। দেখিলোঁ হালধীয়া চুৰিদাৰযোৰ আৰু আগৰ চুলিখিনি হাইলাইট কৰা, এমোকোৰা হাঁহিৰে যেন সৰগৰ এজনী পৰীহে ধৰাৰ বুকুত খোজ দিছেহি। ভেবা লাগি সেইফালে কিমান সময় চাই থাকিলোঁ গমেই নাপালোঁ। বাইদেৱে মাত দিয়াতহে মোৰ হুঁচ আহিল,\n: ঐ, খেলিবলৈ ওলালি নেকি?\n: ওঁ, অলপ খেলি আহোঁ।\nধুনীয়া ছোৱালীজনীলৈ আঁৰ চকুৰে চালোঁ, “আহঃ কি ধুনীয়া। সাইলাখ ছবিত দেখা লক্ষী গোঁসানীৰ দৰেই।”\nতায়ো মোক খুব ধুনীয়াকৈ চাই হাঁহি আছে। বাইদেৱে ক’লে,\n: এই মোৰ মাহীৰ ছোৱালী। ফুৰিবলৈ আহিছে। কেইদিনমান থাকিব।\nমই একো ক’বলৈ ভাষা বিচাৰি নাপাই নমস্কাৰ দিলোঁ। প্ৰতিনমস্কাৰো পালোঁ লগে লগে।\nএইবাৰ তাই সুধিলে,\n: ক’ত খেলিব যোৱা।\nবাহঃ ছোৱালীৰ মাতো ইমান ধুনীয়া। মাতটো পুনৰ শুনিবলৈ মন যোৱাত অন্যমনস্ক হৈ সুধিলোঁ,\n: অ’ ফিল্ডলৈ যাওঁ। তোমালোকৰ ঘৰত ভালনে?\n: কেইদিনমান থাকিবা মানে?\n: নাই, একসপ্তাহমান থাকিম চাগে।\n: ভাল বাৰু। শিৱসাগৰ ফুৰিবা বাৰ লগত, বহুত চাব লগা ঠাই আছে।\n: চাব লাগিব।\nতেনেতে বায়ে ক’লে,\n: ঐ তয়ো খেলিবলৈ যা, আমিও যাওঁ। যাবিচোন আমাৰ ঘৰলৈ।\n: হাঁ, অ’ ঠিক আছে,\nছোৱালীজনীয়েও ধুনীয়াকৈ হাঁহি মাৰি\n: লগ পাম দেই\nবুলি কৈ গুচি গ’ল।\nমই সিহঁত যোৱাৰফালে চাই থাকিলোঁ। মনতে ভাবিলোঁ, “যদি তাই মোকো ভাল পাই পেলাইছে, তেন্তে তাই এবাৰ হ’লেও ঘূৰি চাব।”\nভগৱানৰ ইচ্ছা আৰু প্ৰসন্নতাৰ বাবেই হয়তো অলপ দূৰ যোৱাৰ পাছতে শিলগুটি এটাত উজুতি খোৱাত ঘূৰি চোৱাত চকুৱে চকুৱে পৰিল। হঠাতে যেন মোৰ শৰীৰৰ মাজেদি জীৱনত প্ৰথমবাৰৰ বাবে ৪৪০ ভল্টৰ কাৰেণ্ট প্ৰৱাহিত হ’ল। এটা হাঁহি মাৰি চাইকেলখনত উঠি খুউব ফূৰ্তিৰে ফিল্ডলৈ যাত্ৰা কৰিলোঁ।\nযাওঁতেহে ভাৱিলোঁ, “চেহ, তাইৰ নামটোও সোধা নহ’ল। কি যে আৰু ময়ো!” আকৌ ভাৱিলোঁ, “কোনো কথা নাই, বায়ে মাতিছে যেতিয়া কাইলৈকে যাম। তেতিয়াই বহুত কথা পাতিম আৰু নামটোও সুধি ল’ম।”\nকথাবোৰ ভাৱি গৈ থাকোঁতেই খেলপথাৰ পালোঁ। লগৰবোৰে খেল আৰম্ভ কৰিলে। সেইদিনা খেলনো কি খেলিলোঁ নাজানো, ৫ টা কেচ মিছ কৰিলোঁ, বল দি সৰ্বাধিক ৰাণদানকাৰী হিচাপে অভিহিত হ’লোঁ আৰু বেট ধৰিবলৈ গ’লোঁ ১৫ টামান বল খেলি ৩ ৰাণ কৰি আউট হৈ গুচি আহিলোঁ। ইমানবোৰ নহ’বই কিয়, মনৰ অজান ঠাইডোখৰত সেই হাইলাইট কৰা চুলিখিনি আৰু হালধীয়া চুৰিদাৰেৰে সৈতে শুৱলা মাতৰ সেই ধুনীয়া ছোৱালীজনীয়েই ক্ৰিয়া কৰি আছে। সেইবোৰৰ ওচৰত আজি মোৰ প্ৰিয় খেলো গৌণ, কাৰণ মই নিজেই হৈ আছোঁ মৌন। লগৰগালে খেল শেষ হোৱাৰ পাছত অলপ বকিছিলোঁ কিন্তু সেইদিনা না মোৰ কাণত কথা সোমাইছে, না সিহঁতৰ কথাই মোৰ মনত ক্ৰিয়া কৰাব পাৰিছে। যি কি নহওক, ঘৰলৈ আহি ভৰি, হাত ধুই সন্ধিয়াৰ চাহ খাই কিতাপৰ টেবুলত বহিছোঁ, নাই কিতাপতো মন বহাব পৰা নাই।\nজীৱনত প্ৰথম প্ৰেমৰ শিহৰণ বৰ বেয়াকৈয়ে হ’বলৈ ধৰিলে। অনুভৱ কৰিলোঁ কল্পনা বিলাসিতাৰ অন্য ক্ষেত্ৰখনৰ নামেই হৈছে প্ৰেম। কলমটো লৈ তাইৰ মুখখন, তাইৰ জীৱন ভোলোৱা হাঁহিটো মনত পেলাই বহুবাৰ বহীৰ শেষৰ পৃষ্ঠাত আঁকিব চেষ্টা কৰিছোঁ। কিন্তু ভালকৈ বল এটা আঁকিব নোৱাৰা মইটোৱে বাৰু তাইক কেনেকৈ আঁকিব পাৰোঁ! এবাৰ আঁকো তাইক কিন্তু হয়গৈ সুপন্দি টাইপ, আকৌ চেষ্টা কৰোঁ কিন্তু সেইবাৰ হয়গৈ সপোনত দেখা ভূতুনী টাইপ।\n“কিন্তু মসৃণ মুখখন, টনা টনা দীঘল চেলাউৰিযোৰ, জোঙা নাকটো, দীঘল হাইলাইট চুলিকোছাৰে সৈতে তাই যেন মোৰ চকুৰ সন্মুখতে বহি আছে, তথাপিতো মই কিয় আঁকিবপৰা নাই!”\nবহুত চেষ্টা কৰিও যেতিয়া নোৱাৰিলোঁ, তেতিয়া বুজিব পাৰিলোঁ, “মই দেখোন ছবি চাই আজিলৈকে মানুহৰ মগজুটোকে আঁকিব নোৱাৰিলোঁ, এইটোতো মই মূৰ্খৰ দৰে বহুত টান কাম কৰি আছোঁ। লগে লগে কলম, বহী থৈ টেবুলৰ ড্ৰয়াৰত লুকুৱাই থোৱা বিস্ময় কেইখনমান উলিয়াই পাছফালৰ ফটোবোৰত কিবা এটা এফালৰপৰা চাবলৈ ল’লোঁ। যেতিয়াই শিল্পা চেট্টীৰ সেই সাগৰৰ পাৰত চুলিখিনি মেলি বৰশীৰ আসনত বহি থকা ফটোখন দেখিলোঁ লগে লগে যেন মোৰ হৃদয়ত স্থান লোৱা আজিৰ তাই জনীক দেখা পালোঁ। কিমান দেৰি সেই ফটোখন চাই আছিলোঁ নাজানো কিন্তু দেউতাই পাছফালৰপৰা আহি,\n: তই এইবোৰ কি চাই আছ?\nবুলি কোৱাত থতমত খাই সেইখন হাতৰপৰা তললৈ পেলাই দিলোঁ।\nকিবা এটা বুদ্ধি কৰি, কিবা এটা চাই আছোঁ বুলি কৈ তেওঁকেই ধমক এটা দি দিলোঁ,\n: আপুনি তেনেকৈ কিয় হঠাৎ পাছফালৰপৰা মাতি দিছে, ভয় খাই কিবা হৈ গ’লে আপুনি বচাব পাৰিবনে?\nবুলি কোৱাৰ লগে লগে তেওঁ যেনিবা ঠাণ্ডা হৈ মুখতে কিবা এটা কৈ কোঠাটো ত্যাগ কৰিলে। লগে লগে বিস্ময়ৰ পৃষ্ঠা লুটিয়াই শিল্পাকেই চাবলৈ লাগিলোঁ। ৰাতি সেইদিনা তাইৰ মুখখন মনত পেলাই কিমান যে ভৱিষ্যতৰ সপোন দেখিলোঁ, সেই কথা মনত পৰিলে আজিও হিয়া-মন তাইৰ কাষলৈ গুচি যায়।\nপিছদিনা দেওবাৰ হোৱাৰ সোৱাদতে মই দুপৰীয়া খুড়াৰ ঘৰলৈ গ’লোঁ। বাইদেৱেও মোক দেখি ভিতৰলৈ মাতি কথা পতাত লাগিল। কিন্তু মোৰ চকুৱে বাৰে বাৰে তাইকহে বিচাৰিব ধৰিলে। ধৈৰ্যৰ বান্ধ ছিগি যোৱাৰ উপক্ৰম হৈছিল, তেনেতে কাৰোবাৰ অহাৰ খোজৰ শব্দ কাণত পৰাৰ লগে লগে ঘূৰি চালোঁ, দেখিলোঁ চুলি মেলি মোৰ মনৰ প্ৰেয়সী আহিছে। চুলিকোছা মেলি আহি মোৰ সন্মুখৰ চকীখনত বহি ল’লে তাই।\n: ক’ৰবাত যোৱা নেকি নে ক’ৰবাৰ পৰা আহিলা?\nআহঃ কি সন্দুৰ মাত। পেটে পেটে খঙো উঠিছিল, মনতে ভাবিলোঁ, “আস, কালি দেখিবৰপৰাই মোক শান্তিত থাকিবলৈ দিয়া নাই আৰু আজি তাইকে দেখা কৰিবলৈ আহিছোঁ আৰু কি ওলট-পালট কথা সুধিছে চা।”\nযি কি নহওক, খঙটো মনৰ ভিতৰতে ৰাখি এটা হাঁহি মাৰি ক’লোঁ,\n: নাই, এনেই ইয়ালৈকে ওলাই আহিছোঁ।”\nতাৰ পাছত তাই মোৰ নামটো সুধিলত মই তাইক নামটো ক’লোঁ।\nতাইক সুধিলত তাই ক’লে,\n: ঘৰত মোক মাইনু বুলি মাতে আৰু সিভাগে….\nমই ক’বলৈ সুবিধাই নিদিলোঁ,\n: হ’ব দিয়া সেইটো নামতেই মাতিম। এনেইও পোচাকী নামটো চৰকাৰী কামতহে আহে, মইতো ঘৰুৱা ভাৱেহে ব্যৱহাৰ কৰিম, গতিকে সেইটো নালাগে দিয়া।\n: অ’ হয় নেকি? ঠিক আছে বাৰু।\nলগে লগে হিয়ামন ভৰি যোৱা সেই মিচিকিয়া হাঁহিটো মাৰি উত্তৰ দিলে।\nপুনৰ ৪৪০ ভল্টৰ কাৰেণ্ট যেন মোৰ গাৰ মাজেৰে প্ৰৱাহিত হৈ গ’ল। তাৰপাছত বহুত সময় তাই আৰু বাইদেউৰ লগত কথা পাতিলোঁ, প্ৰায় দুপৰীয়া ১২:৩০ মান বজাত ঘৰলৈ আহিলোঁ। ঘৰলৈ আহি ভাত খাই অলপ জিৰাই লওঁ বুলি বিছনাত পৰিছোঁ কিন্তু কেৱল তাইৰ মুখখনেই চকুত আহি আছে। ‘মাইনু’ বাহঃ কি সুন্দৰ নাম। মোৰ মনৰ মাজত আজি এটাই নাম মাইনু, মাইনু, মাইনু। বাকী কাৰো নাম মোৰ মূৰত নাই, হয়তো সেই সময়ত মোৰ নামটোও কোনোবাই সোধা হ’লে পাহৰি গৈ মাইনু বুলিয়েই ক’লোঁহেঁতেন। বিছনাত পৰি মাইনুক লৈ ভৱিষ্যতৰ সপোন দেখাত লাগি গ’লোঁ। এইদৰে কেৱল তাইকেই শয়নে-সপোনে দেখিবলৈ ধৰিলোঁ।\nদুদিন পাছত টিউচনৰপৰা আহি থাকোঁতে সিহঁতৰ ঘৰৰ সন্মুখতে মাইনুৱে দেখি-\n: আজি আহিবাচোন\nবুলি খুড়ীৰ আগতে মাতিলে। ময়ো সেইদিনা আকৌ গ’লোঁ, বহুত হাঁহি ফূৰ্তি কৰি কথা পাতিলোঁ।\nকথাৰ মাজতে তাই ঘপহকৈ ক’লে,\n: মোৰ মানুহজনো তোমাৰ দৰেই ফূৰ্তিৱান হোৱাটোৱেই বিচাৰোঁ।\nকথাষাৰ শুনিয়েই মোৰ লাজতে কাণ-মূৰ গৰম উঠি গ’ল। তাই কি ক’ব খুজিছে। তাৰমানে তায়ো লাহে লাহে মোক ভাল পাবলৈ লৈছে। নহ’লেনো মোক খুড়ীৰ আগতে ঘৰলৈ মাতেনে?\n: মোক ইমান ভাল লাগিছেনে?\n: তোমাৰ লগত কথা পাতিয়েই মোৰ বহুত ভাল লাগিছে। ইমান জমনি কথা ক’ব পাৰা।\n: কিনো জমনি কৰিলোঁ?\n: মুখত হাঁহি লৈ ইমান খোলাকৈ কথা পাতিছা। যেন মই তোমাৰ বহুত দিনৰে চিনাকি। তোমাৰ কথা ঘৰলৈ যোৱাৰ পাছতো বৰ মনত পৰিব।\n: মোৰো তোমাক ভাল লাগিছে আৰু মোৰো একেই হ’ব মানে তোমালৈ মনত পৰিয়ে থাকিব।\nঅজানিতে মুখৰপৰা ওলাই গৈছিল।\nভাবিছিলোঁ সেই মূহুৰ্ততে তাইক প্ৰস্তাৱটো দিয়েই দিওঁ নেকি? কিন্তু বহুত চিন্তা কৰি, সেইদিনা নকওঁ বুলি ভাৱিলোঁ। মনৰ ভিতৰতে থিৰাং কৰিলোঁ, তাই যোৱাৰ দিনাই চিঠি এখন লিখি দিম। তেতিয়া তাই বেছি ভাল পাব। সেইদিনা কথাপাতি এনে লাগিল যেন মোৰ কল্পনাবোৰ আজিৰ তাইৰ কথাই প্ৰায় ৮০% নিশ্চিত কৰিলে। সেইদিনাৰপৰা তাইৰ প্ৰতি মোৰ সপোন আৰু বাঢ়িবলৈ ধৰিলে। সপোন সাগৰত উটি-ভাঁহি ফুৰি তাই থকা দিনকেইটাত ময়ো তাইকেই লগ কৰিবলৈ খুড়াৰ ঘৰলৈ যাবলৈ ধৰিলোঁ। যিমানেই কথা পাতিছোঁ সিমানেই যেন তাইৰ প্ৰেমত এৰাব নোৱাৰাকৈ দুয়োটা পৰিছোঁ। সেইদিনা আছিল শনিবাৰ, খুড়াৰ ঘৰলৈ গৈ তাইক লগ কৰিলোঁ। বাইদেৱেও দুপৰীয়া ভাত সিহঁতৰ ঘৰতেই খাবলৈ ক’লে। ভালেই পালোঁ। মাইনুৰ লগত সেইদিনাও বহুত কথা পাতিলোঁ। তায়ো সুধিলে মই কি ভাল পাওঁ, কি বেয়া পাওঁ। ময়ো পাৰ্যমানে তাই সন্তুষ্ট হোৱাকৈ উত্তৰ দিছোঁ।\nআহিবৰ সময়ত তাই ক’লে,\n: কাইলৈ ১১ টামান বজাত মই যামগৈ। এবাৰ দেখা পালে ভাল পাম।\nকিন্তু খবৰটো পায়েই বুকুখন বৰ গধুৰ আৰু অকলশৰীয়া অনুভৱ কৰিলোঁ।\nতেনেতে তাই ক’লে,\n: অহ, তোমাক বস্তু এটা দিবলগা আছিল?\nতৎক্ষণাত ময়ো ক’লোঁ,\n: মোৰো দিবলগা আছিল, কাইলৈ ময়ো দিম, তুমিও দিবা।\n: অহ, হয় নেকি? হ’ব দিয়া তেনেহ’লে।\nসেইদিনা ঘৰৰপৰা খেলিবলৈও ওলাই নগ’লোঁ। যিমান পাৰোঁ সিমান মিঠা মিঠা শব্দৰে মাইনুলৈ এখন চিঠি লিখিলোঁ। মাজতে মায়ে গৰম বন্ধত কিহৰ বাবে ইমান পঢ়িছোঁ সুধিছিলে। ময়ো টিউচনত পৰীক্ষা ল’ব বুলি মিছাকৈয়ে ক’লোঁ। সেইদিনা ৰাতিটো তাই কি দিব, তাকেই ভাৱিছোঁ, কল্পনা কৰিছোঁ, “তায়ো মানে মোক ভালপোৱাৰ কথা মই ভবাৰ দৰেই ক’বলৈ ৰৈ আছিল।” গোটেই ৰাতি তাইৰ কথা মাত্ৰ ভাৱিছোঁ, টোপনিটো আহিবলৈও দিয়া নাই ভয়তে কিজানিবা তাই আঁতৰি যায়। সেইদিনা গোটেই ৰাতি উজাগৰে কটালোঁ বুলি ক’লেও বেয়া নহয়।\nপিছদিনা, ৯:৩০ মানত খুড়াৰ ঘৰ পালোঁগৈ। বাইদেৱে ক’লে,\n: তই ব’হচোন, আমি ভাতকেইটা খাই লওঁ।\nখুড়ীয়ে মোক চাহ দি গ’ল। মই চাহ খাই থাকোঁতেই মাইনু মোৰ ওচৰলৈ আহিল। হাতত এখন ধুনীয়া কাৰ্ড। কাৰ্ডখন আগবঢ়াই মাইনুৱে ক’লে,\n: এইখন লোৱা, তোমাক স্পেছিয়েলী মাতিছোঁ। এনেয়ো তোমালোকৰ ঘৰত পৰহি আবেলি মাতি আহিছোঁ। আৰু বিয়াত দেখা পাব লাগিব। বহুত কথা পাতিম আমি। আৰু আগদিনাই যাবা, ফূৰ্তি কৰিব লাগিব।\nপ্ৰথমতে আশাত চেঁচাপানী পৰাত মনটো সেমেকি গৈছিল কিন্তু তাইৰ কথাত অনুভৱ কৰিলোঁ সেইখন নিশ্চয় তাইৰ বায়েকৰ বিয়াৰ নিমন্ত্ৰণ। ময়ো ঠিক আছে বুলি কৈ তাইক ৩ দিনৰ আগতেই যাম বুলি ক’লোঁ।\nময়ো সুবিধাটো পাই মোৰ চিঠিখন দি ক’লোঁ,\n: এইখন লোৱা আৰু একেবাৰে ঘৰতহে চাবাগৈ।\nতাইৰপৰা বিদায় লৈ ঘৰলৈ আহি কাৰ্ডখনত তাইৰ নামটো কেনেবাকৈ আছে নেকি ভয়তে এনভ’লপটো খুলিবলৈ লৈ হাতখন কঁপি উঠিছিল। কিন্তু মনটো ডাঠ কৰি চাবলৈ লৈ দেখিলোঁ, “Gitarthi with Abhi” মনটো ভাল লাগি গ’ল, আনন্দতে জঁপিয়াই দিলোঁ ৰূমত, “হওক তেও মাইনুৰ বুলি এনেই ভয় খাই আছিলোঁ।” বিয়াৰ দিনটো চালোঁ আৰু দুমাহ আছে ।\nআবেলি খুড়াৰ ঘৰলৈ পুনৰ গ’লোঁ, বাইদেৱে ক’লে,\n: এইয়ো গ’ল এতিয়া ঘৰখন বৰ খালী খালী লাগিছে।\nময়ো শলাগ ল’লোঁ আৰু বাইদেউক ক’লোঁ,\n: অ’ বা, মাইনুৰ বায়েকৰ নামটো বৰ ধুনীয়া দেই।\nএইবাৰ বায়ে আচৰিত হৈ ক’লে,\n: মাইনুৰ বায়েকৰ নাম?\n: তই ক’ত পালি?\n: বিয়াৰ কাৰ্ডখনত আকৌ। মোক কাৰ্ড এখন দি গৈছে নহয় পাহৰোঁ বুলি!\n: অ’ হয় নেকি! কি নামনো বাৰু?\nবাইদেউৰ কথাত খং উঠি গৈছিল, জানিও নজনা এক্টিং কৰা দেখি। কিন্তু খং কৰিলে যে মাইনুৰ বায়েকৰ বিয়াত যোৱাই মুদা মৰিব, সেইকাৰণে খং নামৰ চণ্ডালটোক দমন কৰি ক’লোঁ,\nএইবাৰ বাইদেৱে যিহে ঢেকঢেকাই হাঁহি দিলে ভয় নোখোৱা মানুহেও ভয় খাই যাব। হাঁহি হাঁহিয়ে ক’লে,\n: হেৰৌ মাইনুৰে ভাল নামটো গীতাৰ্থী। তাইৰ বায়েক নাই নহয়। ঘৰৰ তায়েই ডাঙৰ।………\nআৰু কি কৈছিল মোৰ শুনাৰ ধৈৰ্য্য নহ’ল।\nবজ্ৰপাত পৰা হ’লেও হয়তো ইমান জঠৰ নহ’লোঁহেঁতেন, বাইদেউৰ কথাষাৰে মোক শিলপৰা কপৌলৈ পৰ্যৱসিত কৰিলে। মই কি ক’লোঁ, কেনেকৈ ঘৰ পালোঁহি নাজানো।\nআহিয়েই কাৰ্ডখন পুনৰ এবাৰ চাই মনতে ভাৱিলোঁ, প্ৰেম যেতিয়া ফাটিলেই এইখনকে জ্বলাই শান্তি লওঁ। চিনেমাৰ ভিলেইনৰ ষ্টাইলত কাৰ্ডখন টুকুৰা-টুকুৰে ফালি পেলালোঁ আৰু মায়ে ধান বঢ়াই থকা সেই জুইকুৰাত সেইখন সুমুৱাই দিলোঁগৈ, কাৰ্ডখন দাওদাওকৈ জ্বলি উঠিল। কিছু সময় সেই প্ৰথম প্ৰেমৰ চিতাখনকে চাই থাকিলোঁ, জ্বলি শেষ নোহোৱালৈকে আৰু মনৰ মাজত থকা প্ৰথম প্ৰেমৰ সেই জুইকুৰাও জ্বলি জ্বলি কাৰ্ডৰ লগতে ছাঁই হৈ গ’ল\n« এগণ্ডা লিমাৰিক- হেমেন নাথ\nকন্যা সন্তানক ভাল পাবলৈ শিকক- নয়নমণি দত্ত নেওগ »\nসেইবাবে আধা কথা শুনিব নালাগে। নাম-ধাম সৱ আঁতি-গুৰি লৈ ল’ব লাগে।\n৪৪০ ফল্টৰ ৰিয়েকছনৰ এনে পৰিনতি—উফঃ।\nহাঁ হাঁ বাইদেউ । নক’ব আৰু । বেয়াকে ঠগ খালোঁ ।\nহাঃ হাঃ নয়ন দা, বেচেৰা দুখ লাগি গʼল 😂\nহয় নে ? মোৰ আকৌ নিজলৈকে হাঁহি উঠে ।ধন্যবাদ দেই\nবৰ দুখভৰি দাস্তান হে৷ হিয়া ভাঙি চুৰমাৰ হৈ গৈল হে৷ মজা লাগিল লেখাটো নয়ন৷\nধন্যবাদ দাদা । আপোনালোকৰ এই মৰমৰ বাবেই লিখাৰ সাহস আৰু প্ৰেৰণা পাইছোঁ ।


Essay on Khilafat Movement in Assamese। খিলাফত আন্দোলনৰ ইতিহাস - assamintro.com\nEssay on Khilafat Movement in Assamese। খিলাফত আন্দোলনৰ ইতিহাস\nখিলাফত আন্দোলনৰ ইতিহাস Khilafat Movement in Assamese\nদক্ষিণ এছিয়াত খিলাফত আন্দোলন\nখিলাফত আন্দোলন, যাক ভাৰতীয় মুছলমান আন্দোলন (১৯১৯-২৪) বুলিও জনা যায়, আছিল ব্ৰিটিছ ভাৰতৰ মুছলমানসকলে শৌকত আলী, মৌলানা মহম্মদ আলী জৌহাৰ, হাকীম আজমল খান,  আৰু আবুল কালাম আজাদৰ নেতৃত্বত আৰম্ভ কৰা এক সমগ্ৰ ইছলামবাদী ৰাজনৈতিক প্ৰতিবাদী অভিযান, যাক চুন্নী মুছলমান নেতা, চুন্নী ৰাজনৈতিক কৰ্তৃত্ব হিচাপে গণ্য কৰা হৈছিল। এইটো স্ক্ৰীমৰ চুক্তিৰ দ্বাৰা প্ৰথম বিশ্বযুদ্ধৰ পিছত খলিফা আৰু অটোমান সাম্ৰাজ্যৰ ওপৰত আৰোপ কৰা নিষেধাজ্ঞাৰ বিৰুদ্ধে এক প্ৰতিবাদ আছিল\n১৯২২ চনৰ শেষৰ ফালে তুৰ্কীয়ে অধিক অনুকূল কূটনৈতিক স্থিতি লাভ কৰি ধৰ্মনিৰপেক্ষতাৰ দিশে আগবাঢ়ি যোৱাৰ পিছত আন্দোলনটো ভেঙ্গে পৰে। ১৯২৪ চনৰ ভিতৰত তুৰ্কীয়ে খলিফাৰ ভূমিকা বাতিল কৰে\nঅটোমান চুলতান আব্দুল হামিদ দ্বিতীয় (১৮৪২-১৯১৮) পশ্চিমীয়া আক্ৰমণ আৰু বিভাজনৰ পৰা অটোমান সাম্ৰাজ্যক সুৰক্ষিত কৰিবলৈ আৰু ঘৰুৱা গণতান্ত্ৰিক বিৰোধীক চূৰ্ণ-বিচূৰ্ণ কৰাৰ বাবে তেওঁৰ সমগ্ৰ ইছলামবাদী কাৰ্যসূচী আৰম্ভ কৰিছিল। তেওঁ উনবিংশ শতিকাৰ শেষৰ ফালে জামালুদ্দিন আফগানি নামৰ এজন দূতক ভাৰতলৈ পঠিয়াইছিল।  অটোমান ৰাজতন্ত্ৰৰ কাৰণে ভাৰতীয় মুছলমানসকলৰ মাজত ধৰ্মীয় আবেগ আৰু সহানুভূতি ৰখাৰ সৃষ্টি কৰিছিল। খলিফা হোৱাৰ বাবে, অটোমান চুলতান বিশ্বৰ সকলো চুন্নী মুছলমানৰ সৰ্বোচ্চ ধৰ্মীয় আৰু ৰাজনৈতিক নেতা আছিল। অৱশ্যে, এই কৰ্তৃত্ব প্ৰকৃততে কেতিয়াও ব্যৱহাৰ কৰা হোৱা নাছিল।\nবহু সংখ্যক মুছলমান ধৰ্মীয় নেতাই খিলাফতৰ হৈ সজাগতা বিয়পা আৰু মুছলমানঅংশগ্ৰহণ বিকাশৰ বাবে কাম কৰিবলৈ আৰম্ভ কৰিছিল। মুছলিম ধৰ্মীয় নেতা মৌলানা মেহমুদ হাছানে অটোমান সাম্ৰাজ্যৰ সমৰ্থনত স্বাধীনতাৰ ৰাষ্ট্ৰীয় যুদ্ধ আয়োজন কৰিবলৈ চেষ্টা কৰিছিল। Khilafat Movement in Assamese\nআব্দুল হামিদ দ্বিতীয়ই যুৱ তুৰ্ক বিপ্লৱৰ দ্বাৰা দ্বিতীয় সাংবিধানিক যুগৰ আৰম্ভণি চিহ্নিত কৰি সাংবিধানিক ৰাজতন্ত্ৰ পুনৰুদ্ধাৰ কৰিবলৈ বাধ্য হৈছিল। তেওঁৰ পিছত তেওঁৰ ভাতৃ মেহমেদ ভি (১৮৪৪-১৯১৮) হৈছিল কিন্তু বিপ্লৱৰ পিছত, অটোমান সাম্ৰাজ্যৰ প্ৰকৃত শক্তি জাতীয়তাবাদীসকলৰ ওচৰত আছিল। এই আন্দোলন লণ্ডনৰ সন্মিলনত (ফেব্ৰুৱাৰী ১৯২০) এটা বিষয় আছিল; অৱশ্যে, জাতীয়তাবাদী আৰৱসকলে ইয়াক আৰৱ ভূমিৰ ইছলামী আধিপত্য অব্যাহত ৰখাৰ ভাবুকি হিচাপে দেখিছিল\nপ্ৰথম বিশ্বযুদ্ধৰ সময়ত কেন্দ্ৰীয় শক্তিৰ পক্ষ লৈ অটোমান সাম্ৰাজ্যই এক ডাঙৰ সামৰিক পৰাজয়ৰ সন্মুখীন হৈছিল। ভাৰ্চাইলৰ চুক্তিয়ে (১৯১৯) ইয়াৰ আঞ্চলিক পৰিসৰ হ্ৰাস কৰে আৰু ইয়াৰ ৰাজনৈতিক প্ৰভাৱ হ্ৰাস কৰে কিন্তু বিজয়ী ইউৰোপীয় শক্তিয়ে অটোমান চুলতানৰ খলিফা হিচাপে মৰ্যাদা সুৰক্ষিত কৰাৰ প্ৰতিশ্ৰুতি দিয়ে। অৱশ্যে, স্ক্ৰীমব্ৰেছ চুক্তিৰ (১৯২০) অধীনত, পেলেষ্টাইন, চিৰিয়া, লেবানন আৰু ইৰাকৰ দৰে অঞ্চলসমূহ সাম্ৰাজ্যৰ পৰা বিচ্ছিন্ন কৰা হৈছিল।\nতুৰ্কীৰ ভিতৰতে এক প্ৰগতিশীল, ধৰ্মনিৰপেক্ষ জাতীয়তাবাদী আন্দোলনৰ উদ্ভৱ হয়, যাক তুৰ্কী জাতীয় আন্দোলন বুলি জনা যায়। তুৰ্কীৰ স্বাধীনতা যুদ্ধৰ (১৯১৯-১৯২৩) সময়ত মুস্তাফা কেমাল Atatürk নেতৃত্বত তুৰ্কী বিপ্লৱীসকলে লাউচেন চুক্তি (১৯২৩)ৰ সৈতে স্ক্ৰীমব্ৰেছচুক্তি বাতিল কৰে। Atatürk সংস্কাৰঅনুসৰি, তুৰ্কী গণৰাজ্যই ১৯২৪ চনত খিলাফতৰ স্থিতি বিলুপ্ত কৰে আৰু তুৰ্কীৰ ভিতৰত ইয়াৰ ক্ষমতা তুৰ্কীৰ গ্ৰেণ্ড নেচনেল এচেম্বলীলৈ স্থানান্তৰ কৰে।\nযদিও সমগ্ৰ মুছলমান বিশ্বত ৰাজনৈতিক কাৰ্যকলাপ আৰু খিলাফতৰ হৈ জনপ্ৰিয় হাহাকাৰ উদ্ভৱ হৈছিল, আটাইতকৈ গুৰুত্বপূৰ্ণ কাৰ্যকলাপভাৰতত সংঘটিত হৈছিল। অক্সফৰ্ডৰ এগৰাকী বিশিষ্ট শিক্ষিত মুছলমান সাংবাদিক মৌলানা মহম্মদ আলী জোহৰে ঔপনিৱেশিক চৰকাৰৰ বিৰুদ্ধে প্ৰতিৰোধ আৰু খিলাফতৰ সমৰ্থনৰ বাবে চাৰি বছৰ কাৰাবাস খাটিছিল। তুৰ্কীৰ স্বাধীনতা যুদ্ধৰ আৰম্ভণিতে, মুছলমান ধৰ্মীয় নেতাসকলে খিলাফতৰ বাবে আশংকা কৰিছিল, যাক ইউৰোপীয় শক্তিবোৰে সুৰক্ষা দিবলৈ অনিচ্ছুক আছিল। ভাৰতৰ কিছুমান মুছলমানৰ বাবে, তুৰ্কীত সহ-মুছলমানসকলৰ বিৰুদ্ধে যুঁজ দিয়াৰ সম্ভাৱনা আছিল এনাথেমা।  ইয়াৰ প্ৰতিষ্ঠাপক আৰু অনুগামীসকলৰ বাবে খিলাফত কোনো ধৰ্মীয় আন্দোলন নাছিল বৰঞ্চ তুৰ্কীত তেওঁলোকৰ সহযোগী মুছলমানসকলৰ সৈতে একতা প্ৰদৰ্শন আছিল Khilafat Movement in Assamese\nমহম্মদ আলী আৰু তেওঁৰ ভাতৃ মৌলানা শৌকত আলীয়ে অন্যান্য মুছলমান নেতা যেনে পিৰ গোলাম মুজাদ্দী চৰহান্দি শ্বেখ শৌকত আলী চিদ্দিকী, ড০ মুখতাৰ আহমেদ আনছাৰী, ৰইছ-উল-মুহাজিৰিন বেৰিষ্টাৰ জান মুহাম্মাদ জুনেজো, হাছৰত মোহনী, চৈয়দ আতা উল্লাহ শ্বাহ বুখাৰী, মৌলানা আবুল কালাম আজাদ আৰু ড০ হাকিম আফাত খানৰ দৰে আন মুছলমান নেতাসকলৰ সৈতে যোগদান কৰি অল ইণ্ডিয়া কমিটি গঠন কৰে। সংগঠনটো ভাৰতৰ লক্ষ্ণৌত ঘৰুৱা শৌকত আলীত অৱস্থিত আছিল, যি হৈছে জমিদাৰ শৌকত আলী চিদ্দিকীৰ চৌহদ। তেওঁলোকে মুছলমানসকলৰ মাজত ৰাজনৈতিক ঐক্য গঢ়ি তোলা আৰু খিলাফতৰ সুৰক্ষাৰ বাবে তেওঁলোকৰ প্ৰভাৱ ব্যৱহাৰ কৰাৰ লক্ষ্য ৰাখিছিল। ১৯২০ চনত তেওঁলোকে খিলাফত ইস্তাহাৰ প্ৰকাশ কৰে, য’ত ব্ৰিটিছসকলক খিলাফত সুৰক্ষা দিবলৈ আৰু ভাৰতীয় মুছলমানসকলক একত্ৰিত হ’বলৈ আৰু এই উদ্দেশ্যৰ বাবে ব্ৰিটিছসকলক জবাবদিহি কৰিবলৈ আহ্বান জনোৱা হয়।  বংগৰ খিলাফত সমিতিত মহম্মদ আক্ৰাম খান, মনৰুজ্জমান ইছলামাবাদী, মুজিবুৰ ৰহমান খান আৰু চিত্তৰঞ্জন দাস অন্তৰ্ভুক্ত আছিল\n১৯২০ চনত খিলাফত নেতা আৰু ভাৰতৰ সৰ্ববৃহৎ ৰাজনৈতিক দল ইণ্ডিয়ান নেচনেল কংগ্ৰেছ আৰু জাতীয়তাবাদী আন্দোলনৰ মাজত মিত্ৰতা কৰা হয়। কংগ্ৰেছ নেতা মোহনদাস গান্ধী আৰু খিলাফত নেতাসকলে খিলাফত আৰু স্বৰাজৰ কাৰণত একেলগে কাম আৰু যুঁজ দিয়াৰ প্ৰতিশ্ৰুতি দিছিল। ঔপনিৱেশিক চৰকাৰৰ ওপৰত চাপ বৃদ্ধি কৰিবলৈ বিচাৰি খিলাফাতিবাদীসকল অসহযোগ আন্দোলনৰ এক মুখ্য অংশ হৈ পৰিছিল – এক দেশব্যাপী গণ, শান্তিপূৰ্ণ আইন অমান্যৰ অভিযান। কিছুমানে আমানুল্লাহ খানৰ অধীনত উত্তৰ-পশ্চিম সীমান্ত প্ৰদেশৰ পৰা আফগানিস্তানলৈ প্ৰব্ৰজনৰ প্ৰতিবাদত লিপ্ত হৈছিল।  ড০ আনছাৰী, মৌলানা আজাদ আৰু হাকীম আজমল খানৰ দৰে খিলাফত নেতাসকলেও ব্যক্তিগতভাৱে গান্ধীৰ ঘনিষ্ঠতা বৃদ্ধি পাইছিল। এই নেতাসকলে মুছলমানসকলৰ বাবে স্বতন্ত্ৰ শিক্ষা আৰু সামাজিক পুনৰুজ্জীৱিতকৰণৰ বাবে ১৯২০ চনত জামিয়া মিলিয়া ইছলামিয়া প্ৰতিষ্ঠা কৰিছিল।\nঅসহযোগ অভিযান প্ৰথমতে সফল হৈছিল। কাৰ্যসূচীটো বিধান পৰিষদ, চৰকাৰী বিদ্যালয়, মহাবিদ্যালয় আৰু বিদেশী সামগ্ৰী বৰ্জনৰ সৈতে আৰম্ভ হৈছিল। চৰকাৰে উপাধি আৰু পাৰ্থক্যৰ কাম কৰে আৰু আত্মসমৰ্পণ কৰে। [উদ্ধৃতিৰ প্ৰয়োজন] সমগ্ৰ ভাৰতত ব্যাপক প্ৰতিবাদ, ধৰ্মঘট আৰু আইন অমান্যকাৰ্য বিয়পি পৰিছিল। হিন্দু আৰু মুছলমানসকলে এই অভিযানত যোগ দিছিল, যিটো প্ৰথমতে শান্তিপূৰ্ণ আছিল। গান্ধী, আলী ভাতৃ আৰু অন্যান্যসকলক ঔপনিৱেশিক চৰকাৰে দ্ৰুততাৰে গ্ৰেপ্তাৰ কৰিছিল। তেহৰিক-ই-খিলাফতৰ পতাকাৰ তলত, মৌলানা মঞ্জুৰ আহমেদ আৰু মৌলানা লুৎফুল্লা হন ডানকাউৰীক লৈ গঠিত পঞ্জাৱৰ খিলাফত ৰ প্ৰতিনিধিত্বে সমগ্ৰ ভাৰতত এক আগশাৰীৰ ভূমিকা গ্ৰহণ কৰিছিল, পঞ্জাৱত (চিৰচা, লাহোৰ, হাৰিয়ানা ইত্যাদি) এক বিশেষ ঘনত্বৰ সৈতে।\nযদিও ঔপনিৱেশিক চৰকাৰৰ সৈতে আলোচনা কৰি তেওঁলোকৰ কাৰ্যকলাপ অব্যাহত ৰাখিছিল, খিলাফত আন্দোলন দুৰ্বল হৈ পৰিছিল কিয়নো মুছলমানসকল কংগ্ৰেছ, খিলাফত কাৰণ আৰু মুছলিম লীগৰ বাবে কাম কৰাৰ মাজত বিভক্ত আছিল\nঅন্তিম আঘাতটো মুস্তাফা কেমাল পাশাৰ বাহিনীৰ বিজয়ৰ সৈতে আহিছিল, যিয়ে স্বাধীন তুৰ্কীত এক প্ৰগতিশীল, ধৰ্মনিৰপেক্ষ গণৰাজ্য স্থাপনৰ বাবে অটোমান শাসনক উৎখাত কৰিছিল। তেওঁ খলিফাৰ ভূমিকা বাতিল কৰে আৰু ভাৰতীয়সকলৰ পৰা কোনো সহায় বিচৰা নাছিল Khilafat Movement in Assamese\nখিলাফত নেতৃত্ব বিভিন্ন ৰাজনৈতিক ভিত্তিত খণ্ডিত হৈছিল। চৈয়দ আতা উল্লাহ শ্বাহ বুখাৰীয়ে চৌধুৰী আফজল হকৰ সমৰ্থনত মজলিস-ই-আহৰাৰ-ই-ইছলাম সৃষ্টি কৰিছিল। ড০ আনছাৰী, মৌলানা আজাদ আৰু হাকীম আজমল খানৰ দৰে নেতাসকল গান্ধী আৰু কংগ্ৰেছৰ শক্তিশালী সমৰ্থক হৈ আছিল। আলি ভাতৃসকলে মুছলিম লীগত যোগদান কৰিছিল। তেওঁলোকে লীগৰ জনপ্ৰিয় আবেদন আৰু পৰৱৰ্তী পাকিস্তান আন্দোলনৰ বিকাশত এক গুৰুত্বপূৰ্ণ ভূমিকা পালন কৰিব। অৱশ্যে ১৯৩১ চনত যিৰূচালেমত খিলাফত ৰদ কৰাৰ পিছত খিলাফতৰ বিষয়ে কি কৰা উচিত তাক নিৰ্ধাৰণ কৰিবলৈ এখন খিলাফত সন্মিলন অনুষ্ঠিত হৈছিল।  ঔজলা খুৰ্দ আদি গাঁৱৰ লোকসকল এই কাৰণত মুখ্য অৱদান আগবঢ়াইছিল।\nখিলাফত আন্দোলনই বিতৰ্ক আৰু শক্তিশালী মতামতৰ সৃষ্টি কৰে। সমালোচকসকলৰ দ্বাৰা, ইয়াক এক সৰ্ব-ইছলামবাদী, মৌলবাদী মঞ্চৰ ওপৰত আধাৰিত আৰু ভাৰতীয় স্বাধীনতাৰ কাৰণৰ প্ৰতি মুখ্যতঃ উদাসীন বুলি গণ্য কৰা হয়। খিলাফতৰ সমালোচকসকলে কংগ্ৰেছৰ সৈতে ইয়াৰ মিত্ৰতাক সুবিধাজনক বিবাহ হিচাপে চায়। খিলাফতৰ সমৰ্থকসকলে ইয়াক ভাৰতত অসহযোগ আন্দোলনৰ সৃষ্টি কৰা স্ফুলিঙ্গ আৰু হিন্দু-মুছলমান সম্পৰ্ক উন্নত কৰাৰ এক গুৰুত্বপূৰ্ণ মাইলৰ খুঁটি হিচাপে চায়, আনহাতে পাকিস্তান আৰু মুছলমান বিচ্ছিন্নতাবাদৰ অধিবক্তাসকলে ইয়াক পৃথক মুছলমান ৰাষ্ট্ৰ প্ৰতিষ্ঠাৰ দিশত এক গুৰুত্বপূৰ্ণ পদক্ষেপ হিচাপে বিবেচনা কৰে। আলি ভাতৃসকলক পাকিস্তানৰ প্ৰতিষ্ঠাপক-পিতৃ হিচাপে গণ্য কৰা হয়, আনহাতে আজাদ, ড০ আনছাৰী আৰু হাকীম আজমল খানক ভাৰতত ৰাষ্ট্ৰীয় নায়ক হিচাপে ব্যাপকভাৱে উদযাপন কৰা হয়\nমহাত্মা গান্ধীৰ জীৱনী\n“Indian National Congress by Encyclopædia Britannica”.\nSarkar, Sumit (1983). Modern India, 1885–1947. Macmillan. পৃষ্ঠা. 1–4.\nMetcalf, B.; Metcalf, T. R. (9 October 2006). A Concise History of Modern India (2nd সম্পাদনা). Cambridge University Press.\nGuha, Ramachandra (12 August 2008). India After Gandhi: The History of the World’s Largest Democracy. Harper Collins. । আহৰণ কৰা হৈছে: 23 August 2012.


জাপানৰ পৰা মহাবাহুলৈ ৭ – Mahabahoo\nHome/Assam News & Articles/জাপানৰ পৰা মহাবাহুলৈ ৭\n|| জীৱনৰ বাস্তৱতা ||\nএনেকুৱা লাগে, প্ৰকৃতিয়ে যেন আমাক কেতবোৰ নিৰ্দিষ্ট নিয়মৰ মাজেৰে পালন কৰে৷\nবিজ্ঞানৰ গহন অধ্যয়নতো প্ৰকৃতি আৰু বিশ্বচৰাচৰৰ বহুতো নিয়ম প্ৰমাণ হৈছে৷\nবিভিন্ন প্ৰসংগত পঢ়িবলৈ পোৱা এনে দুটামান সত্য আপোনাক কৈ শুনাব খোজো৷\nকথাকেইটা যেন মোৰ উপদেশ বুলি ভবা নহয়৷ তেনে কোনো যোগ্যতাই মোৰ নাই৷\nএই কথাবোৰ মই বিভিন্ন প্ৰসংগত পঢ়োতে নোট কৰি থৈছিলো আৰু বাৰে বাৰে সত্য বুলি প্ৰমাণ হৈ থকা দেখা পাই শ্বেয়াৰ কৰিবলৈ মন গ’ল:-\n(১) আপুনি নিজকে যি বুলি বিশ্বাস কৰে লাহে লাহে তেনেকুৱাই হৈ উঠে৷\n(২) প্ৰতিটো ক্ৰিয়াৰে সমান আৰু বিপৰীতমুখী প্ৰতিক্ৰিয়া থাকে৷\nআপুনি আনক যি দিয়ে, এদিন নহয় এদিন, সেয়া আপোনালৈ ঘুৰি আহিবই আহিব৷ হয়তো সময় আৰু মাধ্যম বেলেগ হ’ব৷\n(৩) জিকিব খোজে নে কি? তেনেহ’লে আগতে পৰাজয় স্বীকাৰ কৰিবলৈ শিকিব লাগিব৷\n(৪) সন্মানিত হ’বলৈ অপমান সহ্য কৰিব লাগিব৷\n(৫) আপুনি যিমানেই চেষ্টা নকৰক কিয় বা উপায় নাই বুলি নকওক কিয়; সত্য এইটোয়েই যে–আপুনি একেলগে একেসময়তে দুটা বিষয়ত কোনো পধ্যেই মনোযোগ দিব নোৱাৰে৷ সেয়ে সমগ্ৰ মনোযোগ দি এটা বিষয় সম্পূৰ্ণ কৰি তাৰ পিছতহে আনটো বিষয়লৈ আগবঢ়া ভাল৷\n(৬) আমাৰ ব্যৱহাৰ আচলতে আমি মনতে ভাবি-গুণি থকা কথা বিলাকৰেই প্ৰতিফলন\n(৭) বিপদৰ পৰা উদ্ধাৰ পোৱাৰ একমাত্ৰ পথ হ’ল সৰ্বশক্তিৰে বিপদৰ লগত যুঁজ দিয়া\n(৮) মানুহে আপোনাৰ যিটো আইডিয়া শুনি আপোনাক মূৰ্খ বুলি হাঁহি উৰাই দিয়ে, মনত ৰাখিব, সেই আইডিয়াটোয়েই আপোনাক এই পৃথিৱীত অমৰ কৰিব৷\n(৯) আপোনাৰ বয়স যিমানেই নহওক কিয় আৰু শাৰীৰিক অৱস্থা যিয়েই নহওক কিয়, মন কৰিলেই আপুনি পাহাৰ বগাব পাৰিব, স্কাইডাইভিং কৰি আকাশত উৰিব পাৰিব, সাগৰৰ তলিলৈ যাব পাৰিব আৰু বহুত কিবাই কৰিব পাৰিব যিটো আপুনি ভুলকৈ ভাবি আছে যে আপোনাৰ বাবে অসম্ভৱ৷ সকলো পাৰিব আপুনি৷ একমাত্ৰ দৰকাৰ প্ৰবল ইচ্ছাশক্তিৰ আৰু একো নহয়৷\n(১০) পৰীক্ষাত ফাৰ্ষ্ট ডিবিজন পোৱা মানেই চোকা মানুহ আৰু থাৰ্ড ডিভিজন পোৱা মানেই মূৰ্খ নুবুজায়৷ পৰীক্ষাত ভাল ৰিজাল্ট কৰা মানুহজনে সেই নিৰ্দিষ্ট চিলেবাচত থকাবোৰ examination technique ৰ দ্বাৰা পৰীক্ষাৰ বহীত লিখিব জানিলে আৰু থাৰ্ড ডিভিজন পোৱাজনে একেটা কামকে কৰিব নাজানিলে৷কথাটো সিমানেই৷\nজ্ঞান-বিজ্ঞানৰ সাধনাৰে মানৱ জাতিক নতুন আয়তন দিয়া মনীষীসকলৰ বহুতেই স্কুল-কলেজৰ পৰীক্ষাত তেনেই বেয়া ৰিজাল্টহে কৰিছিল৷ এনেকুৱাও হয় যে হাইস্কুলৰ দেওনাখন পাৰ হ’ব নোৱাৰাজনৰ বিজ্ঞানৰ ফৰ্মূলা পৃথিৱীৰ প্ৰসিদ্ধ গৱেষণাগাৰত উচ্চস্তৰৰ পঢ়াশুনা কৰা সকলে পঢ়িছে৷\nএই কথাটো প্ৰমাণ কৰিবলৈ এটা উদাহৰণ দিওঁ—-যোৱা ৪০ বছৰত বিজ্ঞানৰ বহুত উন্নতি ঘটিল৷ কিন্তু এই উন্নতিৰ আঁৰত থকা বিজ্ঞানৰ সাধক সকলৰ কিমানজনে মেট্ৰিক আৰু হায়াৰ চেকেণ্ডেৰীত ষ্টেণ্ড কৰিছিল? কিমানজন স্কুল আৰু কলেজৰ বেয়া ছাত্ৰ আছিল যাক আনে মানুহে আধা পাগল বুলি হাঁহিছিল? যদি তথ্য খুচৰি চায়, প্ৰমাণ পাই যাব৷\nএই কথাৰ লগতে, মই জোৰ দি ক’ব খোজো যে আজিৰ প্ৰতিযোগিতাৰ যুগত ভাল এটা কোৰ্চত ভাল এখন প্ৰতিষ্ঠানত নাম ভৰ্তি কৰাবৰ বাবে পৰীক্ষাত ভাল নম্বৰলৈ উত্তীৰ্ণ হ’বই লাগিব৷ তাৰ বাবে examination technique শিকি প্ৰয়োজনীয় পৰিশ্ৰম কৰিবই লাগিব৷\nকিন্তু এই সময়ৰ বালিত পদচিহ্ন থৈ যাব খুজিলে পঢ়িব লাগিব বহলাই৷ এই পঢ়াৰ লগত পৰীক্ষাৰ সম্পৰ্ক নাই৷এই ক্ষেত্ৰত জীৱনটোয়েই এটা পৰীক্ষা আৰু পৃথিৱীখনেই গৱেষণাগাৰ৷\n(১১) এই পৃথিৱীত এনে মানুহ এজনো নাই যাৰ কোনো নহয় কোনো বিষয়ত প্ৰতিভা নাই৷ নিজৰ প্ৰতিভা যিজনে চিনি পাব জানে তেওক চৰম উৎকৰ্ষ সাধন কৰাৰ পৰা কোনেও বান্ধি ৰাখিব নোৱাৰে৷\n(১২) কোনো সৃষ্টি বা কোনো ধ্বংস কাৰ্য্য নিজে নিজেই নহয়৷ ইয়াৰ পিছফালে কাৰোবাৰ নহয় কাৰোবাৰ হাত থাকে৷\n(১৩) ধৰি লওক পথেৰে গৈ থাকোতে বা ফেচবুকত আমি কাৰোবাৰ দুখ-বেজাৰ দেখি তেওঁৰ বাবে প্ৰাৰ্থনা কৰিম বুলি কলো৷ কিন্ত ৯৯% মানুহেই বাৰু ঘৰলৈ ঘুৰি গৈ প্ৰতিশ্ৰুতি অনুসৰি হাত-ভৰি ধুই নীৰলে বহি দুহাত জোৰ কৰি ঈশ্বৰ, আল্লা, গডৰ ওচৰত সেই মানুহজনৰ বাবে প্ৰাৰ্থনা কৰোনে??\nনকৰো৷ পাহৰি যাওঁ৷ এয়াই বাস্তৱ৷\nকিন্ত যিদিনা আমি আমাৰ প্ৰতিশ্ৰুতি অনুসৰি সঁচাকৈয়ে আনৰ বাবে (পৰিচিত হওক বা নহওক) প্ৰাৰ্থনা কৰিবলৈ শিকিম সেইদিনা সুখী হোৱাৰ পৰা আমাক কোনেও ধৰি ৰাখিব নোৱাৰে৷\n(১৪) প্ৰতিজন মানুহৰ দুটা ৰূপ থাকে৷ এটা তেওঁ নিজেহে দেখে আৰু আনটো দেখে অন্য মানুহে৷\n(১৫) জোৰ কৰি কোনেও কাৰো মৰম ভালপোৱা পাব নোৱাৰে৷ যি সম্পৰ্কৰেই নহওক কিয়৷ বাধ্যত পৰি ভালপোৱা জনে দুদিন পিছত ঘৃণা কৰিবলৈ আৰম্ভ কৰে৷\n(১৬)আপুনি ঈশ্বৰ বিশ্বাস কৰক বা নকৰক সেয়া আন প্ৰসংগ৷ এইটোও হয় যে স্বৰ্গ আৰু নৰক মানুহৰ কল্পনাহে৷ কিন্ত আপুনি যদি সদায়েই অকমান সময় অকলে বহি নিজৰ ভয়-শংকা, উদ্বেগ-উত্তেজনা, পাপবোধ মনৰ মাজত উচ্চাৰণ কৰি প্ৰকৃতিৰ সহায় ভিক্ষা কৰে আৰু আনৰ ভাল কামনা কৰি কিবা কয়, মই গ্যাৰেণ্টি দিব পাৰো যে আপোনাৰ হৃদয়ৰ অন্ধকাৰ দুৰ হ’বই হ’ব৷ বিশ্বব্ৰহ্মাণ্ডব্যাপ্ত প্ৰকৃতিৰ শক্তিয়ে আপোনাক ইমান শক্তি দিব যে আপুনি ভাবিব নোৱাৰাকৈ বলশালী হৈ উঠিব৷\n(১৭) ধৰি লওক যে প্ৰেম বা বন্ধুত্বৰ এটা আন্তৰিক সম্পৰ্ক ভাঙি গ’ল৷ পুনৰ আশা নকৰিব যে সম্পৰ্কটো আকৌ আগৰ দৰে হৈ উঠিব৷ খগেন মহন্তই গোৱা গান এটা আছে—–“বনত জুই লাগিলে থাকে দুদিনলৈ; মনত জুই লাগিলে লাগে”—-৷ সম্পৰ্কটো পুনৰ গঢ়ি উঠিবই পাৰে৷ কিন্ত আগৰ দৰে কেতিয়াও হৈ নুঠে৷ শুনাত বেয়া লাগিলেও বাস্তৱ এয়াই৷ মানি লওক৷ এনেদৰেই মানি লৈ সেই সম্পৰ্কটো ধুনীয়াকৈ ৰাখক যদিহে পুনৰ গঢ়ি উঠে৷ কিন্তু আশা নকৰিব৷\n(১৮) কোনোবা মানুহে আপোনাৰ আগত আনৰ বদনাম কৈছেহি নে কি? নিশ্চিত থাকক তেওঁ আপোনাৰ বদনামো আনৰ আগত ক’বগৈ৷\n(১৯) ঈৰ্ষা কৰাৰ কোনো কাৰণ নাথাকে৷ “মইতো একো ক্ষতি কৰা নাই, মোকনো কিয় ঈৰ্ষা কৰিছে” বুলি প্ৰশ্ন কৰিলে একো উত্তৰ নাপাব৷ কৈছোয়েই নহয়, ঈৰ্ষা কৰাৰ কোনো কাৰণ নাথাকে৷\n(২০)মোৰ লগতেই কিয় এনে হয় বুলি নুসুধিব৷ কাৰণ আপুনি নাজানে যে আনৰ লগত কিমান কি দুখ লগা কথা হৈ গৈছিল___ মানুহে সৰহভাগ ক্ষেত্ৰতেই দুখবোৰ নকয়৷ ক’লেও অ’তি বিশ্বাসী দুই এজনক বিশেষ পৰিস্থিতিত কয়৷ এটা কথাই জানি থওক যে আপুনি অকলে নহয়৷\nএগৰাকী মনোৰোগৰ চিকিৎসক হিচাপে মই হাজাৰ মানুহৰ অন্তৰৰ কথা শুনি, বুজি আপোনাক এই কথা জোৰ দি ক’ব পাৰো যে আপুনিয়েই অকলে দুখ-বেজাৰ পোৱা নাই৷ আপোনাৰ দৰে বা আপোনাতকৈ বহুত দুখ-কষ্ট পোৱা মানুহ এই পৃথিৱীত অলেখ আছে যি সকলক বাহিৰৰ পৰা দেখি আপুনি বক সুখী বুলি ভাবি লৈছে৷ হয়তো এয়া আপোনাৰ ভুল ধাৰণাহে৷\n(২১) হাজাৰ কান্দি মৰি গ’লেও মৃত্যুৰ পিছত কোনো ঘুৰি নাহে৷ কেতিয়াও নাহে৷ এয়াই জীৱনৰ কৰ্কশ সত্য৷ কষ্ট হ’ব৷ কিন্ত এই সত্যৰ সৈতেই আমি জীয়াই থাকিব লাগিব৷\nআমি মাথো মৃত্যু হোৱা সকলৰ আধৰুৱা কামবোৰ পুৰা কৰিব পাৰো৷ যাতে সময়ৰ বুকুত তেওঁ গুচি যোৱাৰ পিছত আধৰুৱা কামবোৰ হৈ উঠে৷ যি সকল আমাৰ চাৰিওপিনে জীৱন্ত হৈ আছে আমি তেওঁলোকক লৈয়েই সুখী হ’বলৈ নিশ্চয় চেষ্টা কৰিব পাৰো৷\n(২২) সুখেই হওক বা দুখ, সকলোবোৰ মাথো কিছু মুহূৰ্তৰ বাবেহে৷ আমি সুখ-দুখ যিয়েই পাওঁ, সেয়া আমি পাওঁ মাথো হেৰুৱাবৰ বাবেই৷ এনেদৰে হেৰুৱাই হেৰুৱাই আমিও এদিন হেৰাই যাম৷ জীৱনৰ বাস্তৱতা এয়াই৷\n(২৩) মৃত্যুৰ লগে লগেই জীৱনৰ শেষ নহয়৷ জন্মৰ লগে লগেই জীৱনৰ আৰম্ভ নহয়৷ আমি শৰীৰটো পাওঁ আৰু এদিন হেৰুৱাই পেলাওঁ৷ কিন্ত জীৱন অনন্ত৷ সৰুতেই দাদাই মোক সন্ত ৰাজনীশৰ একাষাৰ কথা শিকাইছিল: HE never comes. HE never goes. HE only travel through this world. ____জীৱনৰ পদে পদে এই কথাষাৰ প্ৰমাণ পাই আহিছো৷\n(২৪) ভিক্টৰ গ্ৰেইচনে এষাৰ কথা কৈছিল:\nকোনোবা যদি আপোনাৰ বহুত ভাল বন্ধু হৈ পৰিছে, তেওঁক আপুনি কোনটো কাম কিয় কৰিছে সেয়া বুজাই থকাৰ দৰকাৰেই নপৰে৷ আপোনাক তেওঁ বুজি পায়৷ সেয়ে ব্যাখ্যা কৰি কৰি বুজাই থকাৰ দৰকাৰ নপৰে৷\nআনহাতে কোনোবা যদি আপোনাৰ শত্ৰু, তেওঁকো নুবুজাব ৷ কাৰণ হাজাৰ বুজালেও শত্ৰুয়ে আপোনাক বিশ্বাস নকৰে৷\nআপুনি মাথো নিজৰ কৰ্তব্যৰ মাজেৰে আগবাঢ়ক_____৷\n(২৫) মহাপুৰুষজনাৰ এষাৰ বানী মনলৈ আহিছে:-\nআপুনি আপোন বন্ধু৷\nআপুনি আপোন শত্ৰু৷\nআপুনি আপোন কাটে-মাৰে৷\nআপুনিহে আপোনাক সুখী বা দুখী কৰে৷ আপোনাক আপুনিহে ডিপ্ৰেছনৰ পৰা বাহিৰ কৰিব পাৰে৷\n(২৬) আপুনি কৰা যিকোনো কামৰ বাবে অথবা আপোনাৰ সৈতে হৈ যোৱা যিকোনো অপঘটনাৰ বাবে আপোনাৰ শৰীৰটো “চুৱা হৈ গ’ল” /”পাপ হৈ গ’ল”_____এইবোৰ নাভাবিব প্লিজ৷ এই পেৰাগ্ৰাফটো বিশেষকৈ নাৰী সকলৰ বাবেই লিখিছো৷\nএদিন এই শৰীৰটো জ্বলাই দিব বা পুতি পেলাব৷ শৰীৰটো কেৱল অনুভৱ কৰিব পৰা সাধনহে৷ আপোনাৰ শৰীৰৰ মাজত যে অনুভৱ কৰে “মই মই মই মই মই——” সেই “মইজনীক” পাপবোধেৰে কলুষিত হ’বলৈ নিদিব৷\nআপোনাৰ বিনা অনুমতিত /বল প্ৰয়োগ কৰি বা আপোনাৰ সৈতে ঠগবাজি কৰি কোনোবাই আপোনাৰ শৰীৰটোহে স্পৰ্শ কৰিব পাৰে যিটো এদিন এনেয়ো নাথাকে৷ কিন্তু আপোনাৰ ভিতৰৰ “মইজনীক” আনে তেতিয়াহে স্পৰ্শ কৰিব পাৰিব যেতিয়া আপুনি অনুমতি দিব৷ শৰীৰটো নাথাকিলেও “মইজনী” থাকি যায়——————-\n(২৭) আপোনাৰ পঢ়া আৰু শিকা কথাবোৰ অথলে নাযায় অথবা মৃত্যুৰ লগতে শেষ নহয়৷ মই বিশ্বাস কৰো যে মানুহে শিক্ষা আৰু অভিজ্ঞতাবোৰ এটা জন্মৰ পৰা আন এটা জন্মলৈ বহন কৰে৷ এয়া মোৰহে দৃষ্টিভংগী দেই৷ আপুনি যেনেদৰেই ভাবে মই সন্মান কৰিম৷\nবহুত দীঘল হ’ল ন৷ আকৌ এইবোৰ লৈ আন এদিন কথা পাতিম দিয়ক৷ …\nPower of sport for inclusive, sustainable future


fish-died-in-bishnupushkar-of-haigrib-madhab-temple-hajo-tv-dhiraj-skd– News18 Assam\nহাজোৰ হয়গ্ৰীৱ মাধৱ মন্দিৰৰ বিষ্ণুপুষ্কৰ সৰোবৰত পুৱাই হাহাকাৰ, কিন্তু কিয়?\nUpdated:May 15, 2020, 11:26 AM IST\nবিষ্ণুপুষ্কৰত মাছৰ মৃত্যু কোনো নতুন কথা নহয়, পূৰ্বেও এইদৰে মাছৰ মৃত্যু হোৱাৰ পিছত মীন বিভাগে দিছিল বিভিন্ন আশ্বাস–প্ৰতিশ্ৰুতি।\nLast Updated: May 15, 2020, 11:26 AM IST\nশুক্ৰৰবাৰে পুৱাই হাহাকাৰ হাজোত। হাজোৰ হয়গ্ৰীৱ মাধৱ মন্দিৰৰ বিষ্ণুপুষ্কৰ সৰোবৰত পুনৰ মাছৰ মৃত্যু। দেশী–বিদেশী পৰ্যটকৰ আকৰ্ষণৰ কেন্দ্ৰবিন্দু হয়গ্ৰীৱ মাধৱ মন্দিৰৰ বিষ্ণুপুষ্কৰ সৰোবৰৰ ভগৱান জ্ঞান কৰা এইসমূহ বৃহৎ বৃহৎ মাছ পুৱাতেই মৰি উপঙি উঠিছে। অক্সিজেনৰ অভাৱত মাছৰ এইদৰে অস্বাভাৱিক মৃত্যু হোৱাৰ সন্দেহ ৰাইজৰ।\nবিষ্ণুপুষ্কৰত মাছৰ মৃত্যু কোনো নতুন কথা নহয়, পূৰ্বেও এইদৰে মাছৰ মৃত্যু হোৱাৰ পিছত মীন বিভাগে দিছিল বিভিন্ন আশ্বাস–প্ৰতিশ্ৰুতি, কিন্তু তাৰ পিছতে গা এৰা দিয়ে মীন বিভাগ, জিলা প্ৰসাশনে। যাৰ বাবে এইদৰে বাৰে বাৰে সংঘটিত হয় মাছৰ মৃত্যুৰ ঘটনা। এতিয়া অস্তিত্বৰ সংকটত পৰা হাজোৰ ঐতিহাসিক বিষ্ণুপুষ্কৰত থকা মাছ–কাছসমূহ ৰক্ষাৰ বাবে ব্যৱস্থা লোৱা হ’ব কেতিয়া? আজিৰ এই ঘটনাৰ পিছতে অগ্নিনিৰ্বাপক বাহিনীৰ গাড়ীৰে পুখুৰীত পানীত ঢৌ উঠাই অক্সজেনৰ ব্যৱস্থা কৰে।\nFirst published: May 15, 2020, 11:26 AM IST


মহাৰাষ্ট্ৰৰ এখন চৰকাৰী চিকিৎসা মহাবিদ্যালয়ত ক'ৰোনা বিস্ফোৰণ ! টিকাকৰণ কৰা ৪৯ গৰাকী শিক্ষাৰ্থী সংক্ৰমিত ...– News18 assam\nমহাৰাষ্ট্ৰৰ এখন চৰকাৰী চিকিৎসা মহাবিদ্যালয়ত ক'ৰোনা বিস্ফোৰণ ! টিকাকৰণ কৰা ৪৯ গৰাকী শিক্ষাৰ্থী সংক্ৰমিত ...\nমহাৰাষ্ট্ৰত চাংলি জিলাৰ মিৰাজৰ এখন চৰকাৰী চিকিৎসা মহাবিদ্যালয়ৰ (Medical College) ৪৯ গৰাকী ছাত্ৰী আৰু দুজন কৰ্মচাৰী কৰোনা ভাইৰাছৰ (Corona Virus) দ্বাৰা সংক্ৰমিত হোৱা বুলি নিশ্চিত কৰা হৈছে।\nLast Updated : December 28, 2021, 23:58 IST\nমহাৰাষ্ট্ৰত চাংলি জিলাৰ মিৰাজৰ এখন চৰকাৰী চিকিৎসা মহাবিদ্যালয়ৰ (Medical College) ৪৯ গৰাকী ছাত্ৰী আৰু দুজন কৰ্মচাৰী কৰোনা ভাইৰাছৰ (Corona Virus) দ্বাৰা সংক্ৰমিত হোৱা বুলি নিশ্চিত কৰা হৈছে। বিষয়াসকলে মঙলবাৰে কৈছে যে সংক্ৰমিত শিক্ষাৰ্থী সকলে ইতিমধ্যে ভেকছিনৰ দুয়োটা পালি লাভ কৰিছে। সকলো সংক্ৰমিত লোকক মহাবিদ্যালয়ৰ সৈতে সংযুক্ত হৈ থকা চিকিৎসালয়ত ভৰ্তি কৰোৱা হৈছে।\nজিলা পৰিষদৰ মুখ্য কাৰ্যবাহী বিষয়া জিতেন্দ্ৰ ডুডিয়ে কয় যে মুঠ ৫১ জন লোক – ৪৯ গৰাকী শিক্ষাৰ্থী আৰু দুজন কৰ্মচাৰী ভাইৰাছৰ দ্বাৰা সংক্ৰমিত হোৱাটো নিশ্চিত কৰা হৈছে। তেওঁ কৈছে যে বেছিভাগ শিক্ষাৰ্থীৰ ৰোগৰ কোনো লক্ষণ নাছিল। তেওঁলোক সকলোকে মহাবিদ্যালয়ৰ সৈতে সংযুক্ত হৈ চিকিৎসালয়ত ভৰ্তি কৰোৱা হৈছে।\nইয়াৰ পূৰ্বে মহাবিদ্যালয়ৰ ডিন ড০ সুধীৰ নানন্দকাৰে কয়, "হোষ্টেলৰ এটা অংশত সংক্ৰমণৰ ঘটনা ঘটিছে কিয়নো শিক্ষাৰ্থীসকল খাদ্যৰ বাবে একে ঠাইত জমা হৈছে।" পূৰ্বৰ প্ৰতিবেদনত নিশ্চিত কৰা হৈছিল যে ১৮ গৰাকী শিক্ষাৰ্থী সংক্ৰমিত হৈছে।\nFirst published: December 28, 2021, 23:35 IST\ncorona virusMaharashtraMedical College